ગુજરાતમાં ભજન ગાયિકા પર રૂપિયાનો વરસાદ | Rupee rains on Bhajan singer in Gujarat - Gujarati Oneindia\nગુજરાતના નવસારી શહેરમાં એક ભજન ડાયરાનું આયોજન કરવામાં આવ્યું હતું. જે દરમિયાન ભજન ગાયિકા પર લોકોએ પૈસાનો વરસાદ કર્યો હતો. જેનો વિડિયો સોશીયલ મીડિયામાં ખુબજ વાઇરલ થઇ રહ્યો છે. આયોજનમાં ઉપસ્થિત વિજય બાપુ નામના એક વ્યક્તિએ જણાવ્યું હતું કે આ કાર્યક્રમમાં ભારતીય રૂપિયા જ નહી પણ અમેરિકાના ડોલરનો પણ ભજન ગાયિકા પર વરસાદ કરવામાં આવ્યો છે. બાપુએ કહ્યું હતું કે અમે ગભગ 8 થી 10 લાખ રૂપિયા એકત્ર કર્યા છે. આ રૂપિયાનો ઉપયોગ ગૌ-શાળામાં, ગરીબ બાળકોના અભ્યાસ માટે, ગરીબ ઘરની છોકરીઓના લગ્ન માટે તેમજ ભગવતી ધામના દેખભાળ માટે કરવામાં આવશે. મહત્વનું છે કે નોટોનો વર્ષાદ કરવામાં આવ્યો ત્યારે એનઆરઆઇ ભક્તો પણ આ ડાયરામાં હાજર હતા.\nઆ ધનનો ઉપયોગ સારા ઉદેશ્યથી કરવામાં આવશે\nઆ કાર્યાક્રમના આયોજકોએ જણાવ્યું હતું કે આ રીતે એકત્ર કરવામાં આવેલા ધનને અમે પરોપકારી હેતુ માટે ઉપયોગ કરીશું જેમાં ગરીબ ઘરની છોકરીઓના લગ્ન માટે પણ ખર્ચ કરવામાં આવશે.\nનોટોની ગણતરી માટે મશીનનો ઉપયોગ કર્યો\nકાર્યક્રમના આયોજકોએ કહ્યું હતું કે આ મશીનમાં 10 રૂપિયાથી માંડીને 2000ની નોટોની ગણતરી કરવામાં આવી હતી. જેને અમે એક ટબમાં ભેગા કર્યા હતા અને લગભગ 8 થી 10 લાખ રૂપિયા એકત્ર કર્યા હતા.\n10 રૂપિયાથી માંડી 2000 રૂપિયા સુધીની નોટો ભેગી કરી\nઆ દરમ્યાન ડાયરામાં ઉપસ્થિત લોકગાયિકા ગીતા રબારીએ કહ્યું હતું કે આ કાર્યક્રમમાં 10 રૂપિયા થી લઇને 2000 રૂપિયા સુધીની નોટો ભેગી કરવામાં આવી છે. જેમાં અમેરીકી ડોલરનો પણ સમાવેશ થાય છે. આ પૈસાનો ઉપયોગ ગરીબ બાળકોના અભ્યાસ અને મંદિરના કાર્યો માટે થશે. જોકે આ ગુજરાતની પરંપરા પણ છે.\nમહત્વનું છે કે આ પહેલી વાર નથી બન્યું કારણ કે ગુજરાતમાં અનેક વાર લગ્ન કે અન્ય પ્રસંગોમાં આ રીતે નોટોનો વરસાદ કરવામાં આવ્યો છે. વાત કરવામાં આવે પાછલા વર્ષની તો ગયા નવેમ્બર મહીનામાં જામનગરમાંથી એક આવોજ મામલો સામે આવ્યો હતો. જેમા કોઇક લગ્નપ્રસંગમાં નોટોનો વરસાદ કરવામાં આવ્યો હતો. આ લગ્નમાં વરરાજા અને તેમના મીત્રોએ જમકર નોટોનો વરસાદ કર્યો હતો. તેનો વિડીયો પણ ખુબજ વાયલ થયો હતો.\ngujarat rupees gujarati news ગુજરાત પૈસા ગુજરાતી સમાચાર\nRupee rains on Bhajan singer in Gujarat


તોડફોડ કર્યા વગર ઘરના દોષ દૂર કરતું ફેંગશૂઈ…!!! અદ્ભુત વાતો વાંચો તોડફોડ કર્યા વગર ઘરના દોષ દૂર કરતું ફેંગશૂઈ…!!! અદ્ભુત વાતો વાંચો\nતોડફોડ કર્યા વગર ઘરના દોષ દૂર કરતું ફેંગશૂઈ…!!! અદ્ભુત વાતો વાંચો\nછગન October 1, 2017\nફેંગશૂઈ ચીનની એક વિદ્યા છે. જે માનવ કલ્યાણ માટે છે. ફેંગશૂઈ બે શબ્દ ફેંગ અને શૂઈથી બનેલો છે. આ ચીનની વાસ્તુશાસ્ત્રીય પદ્ધતિ છે. ચીની ભાષામાં ફેંગનો અર્થ થાય છે જળ અને શૂઈનો અર્થ છે વાયુ. આ વિજ્ઞાાન આપણને જણાવે છે કે આપણે આપણી આસપાસની વસ્તુઓને આકાર, રંગ, તત્ત્વ, ગ્રહ અને અંકો અનુસાર કઈ દિશામાં રાખી શકીએ. જો તે બધુ ફેંગશૂઈ પ્રમાણે ન હોય તો ફેંગશૂઈના વિવિધ ઉપકરણો કે વસ્તુઓ દ્વારા પણ દોષ દૂર કરી શકાય છે\nફેંગશૂઈના આધારે કરવામાં આવેલું સંશોધન કોઈ પણ સામાન્ય મનુષ્યના ભાગ્યને સારું કરવાનો સરળ ઉપાય છે. તેને ભાગ્યનો ત્રિત્વ કહે છે. ભાગ્ય ત્રણ પ્રકારના હોય છે. (૧) પૃથ્વીથી પ્રાપ્ત થતું ભાગ્ય. (ર) મનુષ્યનું પોતાની જાતે પ્રાપ્ત કરેલું ભાગ્ય અને (૩) સ્વર્ગ દ્વારા પ્રાપ્ત કરેલું ભાગ્ય. દરેક વ્યક્તિ પોતપોતાના સામર્થ્ય અનુસાર પૂરી શક્તિથી કામ કરે છે. ફેંગશૂઈના ઉપયોગથી આપણે આપણા ઘરને સામંજસ્યપૂર્ણ બનાવીને સ્વયંને પહેલાંથી વધારે પ્રસન્ન, સ્વસ્થ તથા જીવનની પ્રત્યેક ક્ષણને વધારે સફળ બનાવી શકીએ છીએ. અહીં આવી જ કેટલીક ફેંગશૂઈ વસ્તુઓ પ્રસ્તુત છે.\nફેંગશૂઈની ઉપયોગી વસ્તુઓ:\nફેંગશૂઈમાં વિવિધ ઉપકરણો કે વસ્તુઓ દ્વારા વાસ્તુદોષને દૂર કરી શકાય છે. આ બધી જ વસ્તુઓ ઘર, ઓફિસ, દુકાન, ફેક્ટરી વગેરે જેવી બધી જ જગ્યાઓ કે જ્યાં વાસ્તુ પ્રમાણે ગોઠવણ હોવી જોઈએ ત્યાં બધે જ ઉપયોગી છે. ફેંગશૂઈની વિવિધ વસ્તુઓ અને તેના પ્રભાવને જાણીએ.\nબાગુઆ : તેને મુખ્ય શયનખંડના દ્વાર પર બહારની બાજુ લગાવવો જોઈએ. તેને કાર્યાલયના દ્વાર પર પણ આપણે લગાવી શકીએ છીએ. તેને લગાવવાથી મકાન કે ખંડમાં નકારાત્મક ઊર્જા પ્રવેશ કરતી નથી.\nપાકુઆ : મુખ્ય દ્વારની સામે કોઈ પણ પ્રકારનો દ્વારવેધ અથવા અશુભ સ્થાન હોય ત્યારે તેને દ્વારની ઉપર બહારની બાજુએ લગાવવામાં આવે છે. જેનાથી નકારાત્મક ઊર્જા ઘરમાં પ્રવેશ કરતી નથી.\nક્રિસ્ટલ બોલ : ક્રિસ્ટલ ઊર્જાવર્ધક હોય છે. પૂર્વ દિશામાં લગાવવાથી સ્વાસ્થ્યને લાભ થાય છે. ઉત્તર-પશ્ચિમ દિશામાં લગાવવાથી દાંપત્યસંબંધો સુધરે છે તથા પશ્ચિમમાં લગાવવાથી સંતાનસુખ મળે છે.\nવિંડ ચાઈમ : વિંડ ચાઈમ એટલે કે હવાથી જેમાં ઝણકાર થાય તેવી પવન ઘંટડી. વિંડ ચાઈમ ઘર તથા વ્યાપારના વાતાવરણને મધુર બનાવે છે. વાસ્તુ અને ફેંગશૂઈનાં પાંચ તત્ત્વોને દર્શાવવાળી પાંચ રોડની વિંડ ચાઈમ શુભ માનવામાં આવે છે. તેને ઘરના મધ્યસ્થાને લગાવવાથી સ્વાસ્થ્ય લાભ તથા ઉત્તર-પશ્ચિમમાં લગાવવાથી જીવનમાં નવા સુઅવસર પ્રાપ્ત થાય છે.\nલાફિંગ બુદ્ધા : હસતા બુદ્ધની મૂર્તિ ધન-સંપત્તિના દેવતાઓમાંની એક માનવામાં આવે છે. તેનાથી ઘરમાં સંપન્નતા, સફળતા અને સમૃદ્ધિ આવે છે પરંતુ આ મૂર્તિને શયનખંડ કે રસોડામાં ક્યારેય રાખવી જોઈએ નહીં.\nત્રણ પગવાળો દેડકો : મોંમાં સિક્કા લીધેલ ત્રણ પગવાળો દેડકો પણ એ પ્રકારે રાખવો જોઈએ કે જેથી એવું લાગે કે તે ધન લઈને ઘરની અંદર આવી રહ્યો છે. તેને શૌચાલય કે રસોડામાં ક્યારેય રાખવો જોઈએ નહીં.\nધાતુનો કાચબો : ધાતુનો કાચબો આયુષ્ય વધારનાર તથા ધન-સમૃદ્ધિમાં વધારો કરનાર હોય છે. તેને ભગવાન વિષ્ણુનો કચ્છપ અવતાર માનવામાં આવે છે.\nલવ બર્ડ્સ : પતિ-પત્ની વચ્ચેના પરસ્પરના સંબંધો મધુર બનાવવા માટે તેને શયનખંડમાં રાખવામાં આવે છે. લવ બર્ડ્સ દાંપત્યજીવનમાં પ્રેમ અને સૌહાર્દ જાળવી રાખે છે. તેને ઘરમાં રાખતી વખતે એક વાતનું ધ્યાન રાખો કે પિંજરાની અંદર કેદ ન હોય.\nમેનડેરિયન ડક : કુંવારા છોકરા કે છોકરીનાં લગ્ન માટે મેનડેરિયન ડકના જોડાને એ છોકરા કે છોકરીના રૂમમાં દક્ષિણ-પશ્ચિમ ભાગમાં લગાવવામાં આવે છે. જેનાથી કુંવારા લોકોનાં લગ્ન ઝડપથી થઈ જાય છે.\nએજ્યુકેશન ટાવર : એજ્યુકેશન ટાવર સામે રાખીને વિદ્યાર્થીઓ અભ્યાસ કરે તો અભ્યાસમાં ધ્યાન એકાગ્રચિત થઈ જાય છે. તેનાથી ઈચ્છાશક્તિ તથા તર્કશક્તિમાં વૃદ્ધિ થાય છે. વધારે અભ્યાસ કરવાની પ્રેરણા પણ મળે છે.\nબેવડું ખુશી સંકેત : આ ચિહ્નને ઘરના દક્ષિણ-પશ્ચિમમાં લગાવવાથી ઘરમાં ખુશીઓના અવસર વધે છે તથા વિવાહયોગ્ય છોકરા-છોકરીનાં લગ્ન જલદી થઈ જાય છે.\nમિસ્ટેક નોટ સિમ્બોલ : તે એક રહસ્યમયી ગાંઠ છે એટલે કે જેનો પ્રારંભ ખબર નથી તથા અંત પણ ખબર નથી. આ ચિહ્નને ઘર તથા ઓફિસની ઉત્તર દિશામાં લગાવવાથી ધન તથા સ્વાસ્થ્યની પ્રાપ્તિ થાય છે.\nએનિમલ સેટ : તેને ડ્રોઈંગ રૂમની ચારે દિશાઓમાં લગાવવામાં આવે છે. ડ્રેગન પૂર્વની દીવાલ પર, ટાઈગર પશ્ચિમની દીવાલ પર, ફિનિક્સ દક્ષિણની દીવાલ પર તથા કાચબો ઉત્તરની દીવાલ પર લગાવવામાં આવે છે. એનિમલ સેટ લગાવવાથી વ્યક્તિની ચારે બાજુ પ્રગતિ થાય છે.\nભાગ્યશાળી સિક્કા : ત્રણ ભાગ્યશાળી ચીની સિક્કા ઘરના મુખ્ય દ્વારના અંદરની તરફના હેન્ડલ પર બાંધવામાં આવે છે. તેને લગાવવાથી ઘરમાં ધનની વૃદ્ધિ થાય છે. પરિવારના દરેક સદસ્યને તેનાથી લાભ થાય છે. આ સિક્કાઓને પર્સમાં રાખવાથી ધનની વૃદ્ધિ થાય છે.\nરત્નોનો છોડ : રત્નોના છોડને જેમ ટ્રી પણ કહે છે. ઘરમાં સુખ, શાંતિ તથા ધનને વધારવા માટે તેને ઘરમાં લગાવવામાં આવે છે. લીલા રંગનો છોડ ઉત્તર દિશામાં તથા મિશ્રિત રંગોનો છોડ દક્ષિણ-પશ્ચિમ દિશામાં લગાવવો જોઈએ.\nવાંસળી : બીમના પ્રભાવને ઓછો કરવા માટે વાંસળીઓ પર લાલ રિબિન લપેટીને બીમ સાથે એવી રીતે લટકાવવામાં આવે છે કે જેથી વાંસળીનું મુખ નીચેની તરફ રહે અને પરસ્પર ત્રિકોણ બનાવે.\nસોનેરી માછલી : સોનેરી માછલી એટલે કે ગોલ્ડ ફિશ ધન અને સમૃદ્ધિમાં વૃદ્ધિ કરે છે. ગોલ્ડ ફિશવાળું માછલી ઘર ડ્રોઈંગ રૂમમાં રાખવું જોઈએ. તેને રાખવાની યોગ્ય દિશાઓ પૂર્વ, દક્ષિણ-પૂર્વ તથા ઉત્તર છે. આ માછલીઓની સંખ્યા નવ હોવી જોઈએ.\nડ્રેગનના મોંવાળી બોટ : સંયુક્ત પરિવારને એક સાથે રાખવા માટે એટલે કે બધાં જ એક તાંતણે બંધાઈ રહે તે માટે તેને ઘરના દક્ષિણ-પશ્ચિમ ખૂણામાં રાખવી જોઈએ.\nક્રિસ્ટલ ગ્લોબલ : ક્રિસ્ટલ ગ્લોબલને ઘર અથવા વ્યાપારિક સ્થળે એવી રીતે રાખવો જોઈએ કે જેથી એ તમારી સામે રહે અને દિવસમાં ઓછામાં ઓછો ત્રણવાર તેને ફેરવવો જોઈએ. તે કરિયર તથા વહેપારની સફળતામાં સહાયક સિદ્ધ થાય છે.\nઝુમ્મર (ચી) : ઘરની દક્ષિણ-પશ્ચિમ દિશા પૃથ્વી તત્ત્વ સાથે સંબંધ ધરાવે છે. તે વિવાહ તથા પરસ્પરના સંબંધ સાથે જોડાયેલ છે. દરરોજ સાંજના સમયે બે કલાક સળગતું (ચાલુ) રાખવાથી પરિવારના સદસ્યોમાં હળવા-મળવાની ભાવના પ્રબળ બને છે. સાથે-સાથે અવિવાહિત વ્યક્તિઓના વિવાહ થવાની સંભાવનાઓ વધી જાય છે.\nપવન ઘંટડી : તેને મુખ્ય દરવાજાની પાસે લટકાવવામાં આવે છે. બેઠકખંડ અથવા કાર્યાલયમાં લગાવવાથી તે સમૃદ્ધિ પ્રદાન કરે છે. તેનો પવિત્ર ધ્વનિ નકારાત્મક ઊર્જાને ઓછી કરીને સકારાત્મક ઊર્જા વધારે છે. મંત્રોના ધ્વનિ અને પવિત્ર ધૂનથી વાસ્તુદોષ નષ્ટ થઈને સુખ-સમૃદ્ધિ પ્રાપ્ત થાય છે. જોકે પવન ઘંટડી બધી જ જગ્યાએ કે ક્ષેત્રોમાં ન લટકાવવી જોઈએ કારણ કે તેને લટકાવવાનું સ્થાન જ વધારે મહત્ત્વપૂર્ણ હોય છે.\nફિનિક્સ : ફેંગશૂઈ અનુસાર તે ઈચ્છા પૂરી થવાવાળા ભાગ્યનું પ્રતીક છે. ભાગ્યને ક્રિયાશીલ કરવા માટે ફિનિક્સના પ્રતીકના રૂપમાં તેના ચિત્ર અથવા પેઈન્ટિંગ દક્ષિણમાં લગાવો.\nકુક, લુક અને સાઉ : આ ક્રમશઃ સમૃદ્ધિ, ઉચ્ચ શ્રેણી તથા દીર્ઘાયુના દેવતા છે. તેમની ઉપસ્થિતિ માત્ર પ્રતીકાત્મક હોય છે. તેમની પૂજા કરવામાં આવતી નથી. ઘરમાં તેમની ઉપસ્થિતિ અત્યંત ભાગ્યશાળી માનવામાં આવે છે. કુક સમૃદ્ધિના દેવતા છે. તે અન્ય બંને દેવતાઓથી કદમાં ઊંચા છે. સામાન્ય રીતે તેમને વચ્ચે રાખવામાં આવે છે. કુક-લુક-સાઉ ત્રણે મળીને અત્યંત મહત્ત્વપૂર્ણ સૌભાગ્યનું પ્રતિનિધિત્વ કરે છે. તેમની ઉપસ્થિતિ સમૃદ્ધિ, પ્રભુત્વ, સન્માન, દીર્ઘાયુ તથા સારા સ્વાસ્થ્યને સુનિશ્ચિત કરે છે.\nડ્રેગન : ડ્રેગન ઉત્તમ યોગ ઊર્જાનો પ્રતીક છે. તેનો સંબંધ પૂર્વ દિશા સાથે જોડાયેલો છે. આ દિશાનું તત્ત્વ કાષ્ટ (લાકડું) છે. આથી લાકડાની નક્કાશીવાળો ડ્રેગન સારો રહે છે. તમે માટી અને સ્ફટિકથી બનેલો ડ્રેગન પણ રાખી શકો છો પરંતુ ધાતુનો ક્યારેય ન રાખશો કારણ કે પૂર્વ દિશામાં ધાતુ લાકડાને નષ્ટ કરી નાખે છે. ડ્રેગન ઉત્તમ યોગ ઊર્જાનો પ્રતીક હોવાને કારણે દુકાન, હોટેલ, રેસ્ટોરન્ટ, ડિપાર્ટમેન્ટલ સ્ટોર્સ જ્યાં આ ઊર્જાની વધારે આવશ્યક્તા હોય છે, લોકોના આવવા-જવાનું વધારે રહે છે ત્યાં પણ પૂર્વ દિશામાં ચિત્ર રાખવું બહુ સારું રહે છે. તેને શયનખંડમાં ન રાખશો કારણ કે ત્યાં યોગ ઊર્જાની જરૂર હોતી નથી.\nફેંગશૂઈ વસ્તુઓની ટિપ્સ:\nઘરમાં કેકટસનો છોડ ન રાખશો કારણ કે કેકટસનો છોડ નકારાત્મક ઊર્જા પ્રવાહિત કરે છે.\nસુકાયેલા ફૂલ નકારાત્મક ઊર્જાનું પ્રતિનિધિત્વ કરે છે. તે મુરઝાય તેવા તરત જ ફેંકી દો. જોકે તાજાં ફૂલ સૌભાગ્યવર્ધક હોય છે.\nબંધ પડેલી ઘડિયાળ નકારાત્મક ઊર્જાનું પ્રતીક છે. આથી તેને તુરંત જ ઠીક કરાવો.\nઘરમાં હિંસાત્મક દૃશ્ય ના લગાવશો. ઘરના સદસ્યો તણાવમાં રહે છે.\nરાત્રે ઘરની બહાર કપડાં સૂકવવાથી નકારાત્મક ચી પહેરવાવાળાના મન પર ખરાબ પ્રભાવ પાડે છે.\nશૌચાલયનો દરવાજો ક્યારેય ખુલ્લો રાખવો જોઈએ નહીં. આમ કરવાથી નકારાત્મક ઊર્જા ઘરમાં પ્રવેશ કરે છે.\nદરવાજાની ઉપર કેલેન્ડર અથવા ઘડિયાળ ના લટકાવશો કારણ કે તે આયુષ્યને પ્રભાવિત કરે છે.\nકેશ બોક્સ, બેન્ક પાસબુક, કેશ રજિસ્ટર પર ત્રણ ફેંગશૂઈ સિક્કા લગાવવાથી આવકમાં વૃદ્ધિ થાય છે.\nલાલ દોરામાં બાંધેલ ત્રણ ફેંગશૂઈ સિક્કા તથા ત્રણ નાની-નાની ઘંટડીઓ દરવાજામાં લટકાવવાથી સમૃદ્ધિ આવે છે પરંતુ તે એવા દરવાજા પાછળ ન લટકાવવી જોઈએ કે જે બહારની તરફ ખૂલતા હોય.\nમોંમાં સિક્કા લીધા હોય તેવો ત્રણ પગવાળો દેડકો ઘરમાં એવી રીતે રાખો કે જેથી એવું લાગે કે તે ઘરમાં પ્રવેશ કરી રહ્યો છે. તેનાથી એવું પ્રતીત થાય છે કે દેડકો ઘરમાં ધન લાવી રહ્યો છે. પરંતુ એક વાતનું ખાસ ધ્યાન રાખવું કે જો તેનું મોં ઊલટું હોય તો પ્રભાવ પણ ઊલટો પડશે. તેને ડ્રોઈંગ રૂમમાં રાખવો શુભ છે. તેને શૌચાલયમાં રાખવો જોઈએ નહીં.\nસૌભાગ્યવૃદ્ધિ માટે ઘરમાં ડ્રેગન રાખો. તેને ડ્રોઈંગ રૂમમાં રખાય, પરંતુ શયનખંડમાં રાખવો જોઈએ નહીં.\nડ્રેગનના મોંવાળી બોટ ઘરમાં રાખો. આપણો પરિવાર લાંબા સમય સુધી સુખ-સમૃદ્ધિથી ચાલતો રહેશે તે વાતનું તે પ્રતીક છે.\nધન-સમૃદ્ધિ માટે ઘરમાં કેશ-જ્વેલરી રાખવાની જગ્યાએ સોનાની નાવ (હોડી) રાખો. તેને દક્ષિણ-પૂર્વ દિશામાં રાખવામાં આવે છે.\nકરિયર, એજ્યુકેશન તથા વ્યાપારમાં સફળતા માટે ક્રિસ્ટલ ગ્લોબ રૂમમાં રાખો. તેને દિવસમાં ત્રણવાર ફેરવો. તેનાથી ગ્લોબમાંથી નીકળેલી સકારાત્મક ઊર્જા આખા ક્ષેત્રમાં ફેલાઈ જાય છે. પ્રયોગ કરતાં પહેલાં ગ્લેબને સ્ટેન્ડ પરથી ઉતારી મીઠાના પાણીમાં ધોઈને કાચમાં વાસણમાં મૂકીને બે-ત્રણ કલાક સવારના તડકામાં રાખવામાં આવે છે.\nપશ્ચિમ તથા ઉત્તર-પશ્ચિમ દિશામાં ધાતુમાંથી બનેલ સિક્કાનો વાટકો અથવા છોડ રાખવાથી મિત્રોની સંખ્યા વધે છે.\nપતિ-પત્નીના શયનખંડમાં લવબર્ડ લગાવવાથી તેમની વચ્ચે પ્રેમ વધે છે. લવબર્ડ ખરીદતી વખતે ધ્યાન રાખો કે તેમાં બે જ પક્ષી હોય.\nજે બાળકોનું અભ્યાસમાં મન ના લાગતું હોય તેમના સ્ટડી ટેબલ પર એજ્યુકેશન ટાવર રાખવાથી લાભ થાય છે. તેને ઉત્તર-પૂર્વ દિશામાં રાખવું જોઈએ.\nચીનમાં ચંદ્રને વિવાહ (લગ્ન)નો દેવતા માનવામાં આવે છે. પૂર્ણિમાના દિવસે અવિવાહિત કન્યાએ એક સંતરુ નહેર, નદી અથવા સમુદ્રમાં વહાવવું જોઈએ. એક માન્યતા મુજબ વાયુ અને જળના દેવતા કન્યાનો સંદેશો ચંદ્ર સુધી પહોંચાડે છે, જેનાથી કન્યાને મનપસંદ વર મળે છે.\nચંદ્રની રોશની (અજવાળું) અથવા ચંદ્રમાનું ચિત્ર અવિવાહિત કન્યાઓના રૂમમાં રાખવાથી તેમને યોગ્ય અને મનપસંદ વર મળે છે.\nબે લોકો વચ્ચેના સંબંધમાં સુમેળ જળવાઈ રહે તે માટે બે ડોલ્ફિનનું ચિત્ર લગાવો. જો તમારો બિઝનેસ પાર્ટનરશિપમાં હોય તો પણ તમે ડોલ્ફિનનું ચિત્ર લગાવી શકો છો. તેનાથી લાભ થાય છે.\nસમડી સુરક્ષાની પ્રતીક છે. તેની મૂર્તિ ઘરમાં રાખવાથી બીમારીઓ તથા દુશ્મનોથી રક્ષા થાય છે.\nમાછલીઓ સંપત્તિ અને સમૃદ્ધિ અપાવે છે. આથી નાની માછલીની મૂર્તિ ઘરની તિજોરીમાં રાખો. તેને દક્ષિણ-પૂર્વ અથવા ઉત્તર દિશામાં રાખવામાં આવે છે.\nમાત્ર અખબારો વાંચીને આઈએએસ બની એક મિડલ ક્લાસ યુવતી\nઓશોની નજરે ગાંધીજીઃ ગોડસે તો ગાંધી હત્યા ન કરી શકયો પણ ગાંધીવાદીઓ કરશે!


New Nokia 3310 might now work in few countries; Find out why- Gujarati Gizbot\nનવો નોકિયા 3310 ફોન, કેટલાક દેશોમાં કામ નહીં કરે, જાણો કારણ...\nUpdated: Monday, March 6, 2017, 10:06 [IST]\nનોકિયા અને એચએમડી ગ્લોબલ ઘ્વારા એમડબ્લ્યુસી 2017 ટેક્નોલોજી ઇવેન્ટમાં તેમનો લેટેસ્ટ ફીચર ફોન નોકિયા 3310 લોન્ચ કરવામાં આવ્યો. આ ફીચર ફોન ફ્રેશ લૂક, લેટેસ્ટ ડિઝાઇન અને હાર્ડવેર સાથે સાથે બેસ્ટ બેટરી બેકઅપ સાથે લોન્ચ કરવામાં આવ્યો છે. પરંતુ આ ફીચર ફોન ઘણા દેશોમાં કામ નહીં કરી શકે.\nઆ ફીચર ફોન યુએસ, કેનેડા, ઓસ્ટ્રેલિયા અને સિંગાપોરમાં કામ કરી શકે તેની શક્યતા ઓછી છે.\nહવે તમે વિચારતા હશો કે આ નવો ફીચર ફોન કેમ કામ નહીં કરી શકે? તેની પાછળનું કારણ નવા નોકિયા 3310 ફીચર ફોન ડિઝાઇનમાં છે. આ ડિવાઈઝ ખાલી બે નેટવર્ક બેન્ડ 900MHz અને 1800MHz સપોર્ટ કરે છે. આપને જણાવી દઈએ કે આ જૂની ફ્રીક્વન્સી 2જી નેટવર્ક પર કામ કરે છે.\nડેવલોપ થઇ ચૂકેલા દેશમાં આ ફીચર ફોનનું કામ કરવું ખુબ જ મુશ્કિલ છે. ઘણા ટેલિકોમ ઓપરેટરો ઘ્વારા 2જી નેટવર્ક પ્લાન બંધ કરી દેવામાં આવ્યા છે. યુએસ અને કેનેડામાં તો તે બિલકુલ પણ કામ નથી કરતા. તેવી જ રીતે સિંગાપોર અને ઓસ્ટ્રેલિયામાં નેટવર્ક સર્વિસ પ્રોવાઇડર ઘ્વારા આ વર્ષમાં જ તેમની બે બેન્ડ ફ્રીક્વન્સીને બંધ કરી દેવામાં આવી છે.\nઆ બેસ્ટ સેલ્ફી સ્માર્ટફોન 7000 રૂપિયાની અંદર ખરીદો\nએટલા માટે જો તમે આવા દેશમાં રહો છો, તો આ ડિવાઈઝની કોમ્યુનિકેશન માટે કોઈ જ ઉપયોગ નહીં કરી શકો, કારણકે તેમાં નેટવર્ક જ નહીં મળે. જે ખુબ જ નિરાશ કરે તેવી બાબત છે અને અંતમાં તમે ખાલી સ્નેક ગેમ જ રમી શકશો.\nપરંતુ એચએમડી ગ્લોબલ ઘ્વારા આ ડિવાઈઝને મિડલ ઈસ્ટ, એશિયા પેસેફિક, આફ્રિકા અને યુરોપમાં લોન્ચ કરવાનો પ્લાન કરવામાં આવ્યો છે. જેમાં ઘણી જગ્યા પર હજુ પણ 2જી નેટવર્ક કામ કરે છે. કંપની ઘ્વારા જણાવવામાં આવ્યું છે કે તેઓ વર્ષ 2017 બીજા કવાટરમાં નોકિયા 3310 ફીચર ફોન લોન્ચ કરી દેશે. જો ભારતની વાત કરવામાં આવે તો અહીં હજુ પણ 2જી નેટવર્ક સપોર્ટ કરવામાં આવી રહ્યું છે. જેના કારણે વધુમાં વધુ સીપમેંટ તેઓ ભારતમાં લોન્ચ કરી શકે છે.\nNew Nokia 3310 (2017) will not work in these countries.


હવે ભારતનાં રસ્તાઓ પર દોડશે ડ્રાઇવરલેસ કાર, ફક્ત 1000માં લાવો ઘરે | Auto Expo 2018: Now, pre-order electric car - Sambhaav News\nહવે ભારતનાં રસ્તાઓ પર દોડશે ડ્રાઇવરલેસ કાર, ફક્ત 1000માં લાવો ઘરે\nન્યૂ દિલ્હીઃ આ વખતનાં ઓટો એક્સ્પોને જો ઇલેક્ટ્રિક ઓટો એક્સ્પો કહેવામાં આવે તો પણ કંઇ ખોટું નથી. છેલ્લાં થોડાંક મહિનાઓ પહેલાં જ ભારત સરકારે આ અંગે સંકેત આપવાનાં શરૂ કરી દીધાં હતાં કે હવે ઇન્ડિયામાં કારની કંપનીઓને જલ્દીમાં જલ્દી ઇલેક્ટ્રિક કારનું પ્રોડક્શન શરૂ કરવું પડશે.\nઆને જોતાં ટાટા, મહિન્દ્રા, મારૂતિ, ટોયોટા, રેનૉ સહિત વધારે કંપનીઓએ આ કામને અંજામ આપવા માટે ધંધે લાગી ગયાં છે. આનો સીધો જ નજારો આ વખતે ઓટો એક્સ્પોમાં જોઇ શકાય છે કે જ્યાં ઇલેક્ટ્રિક કારોની ભીડ છે. એટલું જ નહીં પરંતુ ઇલેક્ટ્રિક ટૂ-વ્હીલર્સની સંખ્યામાં પણ વધારો થતો જોવાં મળ્યો છે.\nઓટો એક્સ્પો 2018માં યૂનિટી કંપનીએ વગર સ્ટેયરિંગ અને ક્લચ-બ્રેકવાળી કાર પ્રદર્શિત કરી છે. આ કારની સૌથી મોટી ખાસિયત એ છે કે આ કારને આપ નહીં પરંતુ સેન્સર ચલાવશે. કંપની આ કારને ટૂંક સમયમાં જ ભારતીય બજારમાં લોન્ચ કરશે.\nતમને જણાવી દઇએ કે આ કારની પ્રી-બુકિંગ શરૂ થઇ ચૂકી છે. આપ 1000 રૂપિયા આપીને પણ આ કારને બુક કરાવી શકો છો. હવે આ કારની ખાસિયત અને આ કારનાં ફીચર્સ વિશે પણ તમે જાણી લો…\nઆ ઇલેક્ટ્રિક કાર ભારતમાં બે વર્ષ બાદ આવશે. આ કારમાં ક્લચ અને બ્રેક લગાવવાની જરૂરીયાત નથી. આ કારનું સ્ટેયરિંગ વીડિયો ગેમની જેવું હશે. આ કાર ફાઇવ સિટર હશે. એક વાર ચાર્જ કર્યા બાદ કાર 200 કિ.મી. ચાલશે.\nઆ કાર ડ્રાઇવરલેસ છે. આ કાર સંપૂર્ણ રીતે કંમ્પ્યૂટર દ્વારા જ કંટ્રોલ થશે. પ્રધાનમંત્રી નરેન્દ્ર મોદીનાં ઇલેક્ટ્રિક વ્હીકલનું સપનું સાકાર કરવા માટે કંપની આ કારને વર્ષ 2020માં ભારતમાં લોન્ચ કરશે.\nજાણો GST લાગૂ થયા બાદ કઇ વસ્તુ થશે મોંઘી અને કઇ સસ્તી\nસોનાના ભાવ ૨૫,૫૦૦ની ઉપર ખૂલ્યા\nપોરબંદરથી 1500 કિલો ડ્રગ્સ ભરેલી બોટ ઝડપાઇ\nજાણો2જાન્યુઆરીનું રાશિભવિષ્ય\nશેરબજાર ક્રિસમસ વેકેશનના મૂડમાં\nપ્રધાન બનવા માટે પ્રિયાઅે છોડી મ‌િલ્ટનેશનલ કંપનીની નોકરી


અંજના સુખડિયા – Gujarati Vishwakosh – ગુજરાતી વિશ્વકોશ\nખજૂરી : એકદળી વર્ગમાં આવેલા ઍરિકેસી (પામી) કુળની વનસ્પતિ. તેનું વૈજ્ઞાનિક નામ Phoenix dactylifera Roxb. (સં. ખર્જૂર, મ. ખજૂર, ખારિક; હિં. પિંડખજૂર, છુહારા; ભં. સોહરા; અં. ડેટ પામ) છે. તેની બીજી જાતિ P. sylvestris Roxb. (જંગલી ખજૂર) છે. તે કચ્છમાં થાય છે. ઓછા વરસાદવાળા અરબસ્તાન, ઇરાક અને ઈરાન ખજૂરના મૂળ…\nખાખરો (કેસૂડો, પલાશ) : દ્વિદળી વર્ગમાં આવેલા ફેબેસી (લેગ્યુમિનોઝી) કુળની એક વનસ્પતિ. તેનું વૈજ્ઞાનિક નામ Butea monosperma Taub. (સં. પલાશ; મ. પળસ; હિં. ખાખર, પલાસ, ઢાક; ક. મુટ્ટુગા; ત. પારસ, પીલાસુ; તે. મૂડ્ડુગા; અં. બસ્ટાર્ડ ટીક, બગાલ કીનો ટ્રી, ફ્લેમ ઑવ્ ફૉરેસ્ટ) છે. સ્વરૂપ : તે વાંકુંચૂકું થડ ધરાવતું, 15.0…\nખીજડો : દ્વિદળી વર્ગના માઇમોઝેસી કુળની એક વનસ્પતિ. (ગુ. શમી, હિં. સમડી) તેનાં સહસભ્યોમાં બાવળ, ખેર, લજામણી, રતનગુંજ, શિરીષ, ગોરસ આંબલી વગેરે છે. તેનું શાસ્ત્રીય નામ Prosopis cineraria Druce છે. વનસ્પતિ મોટા વૃક્ષ સ્વરૂપે સંયુક્ત, દ્વિપિચ્છાકાર, દ્વિતીય ક્રમની3જોડ અને દરેક ધરી પર પર્ણિકાઓની 7થી 12 જોડ હોય છે.…\nખુરાસાની અજમો : અં. Henbane; સં. यावनी. દ્વિબીજદલામાં યુક્તદલા Gamopetalaeના કુળ Solanaceaeની વનસ્પતિ. તેનાં સહસભ્યોમાં બેલાડોના, પ્રિયદર્શિની, તમાકુ, ધતૂરો વગેરે છે. તેનું લૅટિન નામ Hyocyamus niger L છે. તે ચતુષ્કોણીય પ્રકાંડ ધરાવતો નાનો સદા હરિત છોડ છે. ગૂંચળાવાળાં પરંતુ પહોળાં સાદાં સુગંધિત પાન હોય છે. પ્રકાંડ ઉપર બધી જ જગાએ…\nખેર : દ્વિદળી વર્ગમાં આવેલા માઇમોઝેસી કુળની એક વનસ્પતિ. તેનું વૈજ્ઞાનિક નામ Acacia catechu Wild. (સં. ખદિર; મ. હિં. ક. ખૈર; તે. ખાસુ, ખદિરમુ; મલા. કરનિલિ; ત. વોડાલે; અં. કચ ટ્રી) છે. તે મધ્યમ કદનું પીંછાકાર પર્ણમુકુટ (crown) ધરાવતું પર્ણપાતી (deciduous) વૃક્ષ છે અને મિશ્ર વનોના શુષ્ક પ્રકારોમાં વિવિધ પ્રકારની…\nગરમાળો : દ્વિદળી વર્ગમાં આવેલા સીઝાલ્પિનીએસી કુળની એક નયનરમ્ય વનસ્પતિ. તેનું વૈજ્ઞાનિક નામ Cassia fistula Linn. (સં. આરગ્વધ, કર્ણિકાર; હિં. અમલતાસ; બં. અમલતાસ, સોનાર સાંદાલી, રાખાલનડી; મ. બાહવા, બોયા; ગુ. ગરમાળો; ક. હેગ્ગકે; ત. કોમરે; મલા. કટકોના; તે. રેલ્લાચેટ્ટુ; અં. ગોલ્ડન-શાવર; ઇંડિયન લેબર્નમ, પર્જિગ કે સિયા ફિસ્ચ્યુલા) છે. તે પર્ણપાતી…\nજેમા (જીમા) કલિકા\nજેમા (જીમા) કલિકા (કુડ્મલી પ્યાલો – Gemma cup) : દ્વિઅંગી (bryophyta) વનસ્પતિઓમાં રંગે લીલી, બહુકોષી, આધારસ્થળના સંસર્ગમાં આવતા માતૃછોડથી છૂટી પડી અંકુરણ પામતી કલિકા. તે વાનસ્પતિક (vegetative) પ્રજનનનો પ્રકાર છે. માર્કેન્શિયામાં સૂકાય(thallus)ની પૃષ્ઠ બાજુએ પ્યાલા જેવા અવયવમાં ઘણી બહુકોષીય કલિકાઓ ઉત્પન્ન થાય છે. તે પ્યાલાને કુડ્મલી પ્યાલો કે જીમા પ્રકલિકા…


Corona patients have to follow these five criteria to be admitted to the hospital in Ahmedabad ap– News18 Gujarati\nઅમદાવાદઃ corona દર્દીઓને હોસ્પિટલમાં દાખલ કરવા માટે આ પાંચ criteria ફોલો કરવા પડશે\nઅમદાવાદની ખાનગી કોવિડ હોસ્પિટલમાં મહત્તમ બેડ દર્દીઓથી ભરાઈ જતા બેડ ના હોવાની સતત મળતી ફરિયાદને કારણે આ5ક્રાઈટેરિયા નક્કી કર્યા છે.\nLast Updated:November 22, 2020, 22:31 pm\nઅમદાવાદઃ કોરોના (coroanvirus) કાળ વચ્ચે અમૂક ખાનગી હોસ્પિટલો દર્દીઓને (patient) ઓક્સિઝન (Oxygen) ઓછું છે. તેમ કહી હોસ્પિટલ (Hospital) દાખલ કરી પથારીની કૃત્રિમ અછત ઉભી કરતી હોવાની ફરિયાદ એએમસી તંત્રને (AMC) મળી હતી . એએમસી હોસ્પિટલ સામે કડક કાર્યવાહી કરવાના આદેશ આપ્યા છે. ત્યારે અમદાવાદ હોસ્પિટલ એન્ડ નર્સિંગ હોમ્સ એસોસિએશન દ્વારા ખાનગી હોસ્પિટલમાં કોવિડના દર્દીઓને (covid-19 patient) દાખલ કરવા માટે ક્રાઈટેરિયા નક્કી કરાયા આવ્યા છે.\nખાનગી હોસ્પિટલમાં સારવાર માટે5ક્રાઈટેરિયા મુજબ કોવિડના દર્દીને આપવામાં આવશે પ્રાયોરિટી\n1-60 વર્ષથી ઉપરના કોવિડના દર્દીને પ્રાયોરિટી આપવામાં આવશે. કોવિડ થાય અને જો અગાઉથી જ દર્દીને કોઈ અન્ય બીમારી હોય અથવા સારવાર ચાલતી હશે તો પ્રાયોરિટી આપવામાં આવશે. લીવર, કિડની, ટ્રાન્સપ્લાન્ટ, HIV ઇન્ફેક્શનના દર્દીને તાત્કાલિક સારવાર મળે તેવા પ્રયાસ કરાશે.\n2-છેલ્લા3દિવસથી કોવિડના દર્દીનું શરીરનું તાપમાન 101 F આવતું હશે તો.\n3-શરીરમાં ઓક્સિજન (SPO2) નું પ્રમાણ 94 ટકા કરતા ઓછું થઈ જાય એવા કિસ્સામાં.\n4-એવા કોવિડના દર્દીઓ જેમને શ્વાસ લેવામાં તકલીફ પડતી હોય.\n5- ફેફસા સિવાય શરીરના કોઈ અંગમાં તકલીફ થઈ રહી હોય તેવા દર્દીઓ.\nઆ5ક્રાઈટેરિયા સિવાય જો કોઈ કોવિડનો દર્દી દાખલ થવા ઈચ્છશે તો જે તે હોસ્પિટલના ડોકટર સ્થિતિ મુજબ નિર્ણય લેશે. અમદાવાદની ખાનગી કોવિડ હોસ્પિટલમાં મહત્તમ બેડ દર્દીઓથી ભરાઈ જતા બેડ ના હોવાની સતત મળતી ફરિયાદને કારણે આ5ક્રાઈટેરિયા નક્કી કર્યા છે. 10 ટકાથી 15 ટકા જેટલા જ કોરોના પોઝિટિવ દર્દીઓને જ સારવાર માટે દાખલ કરવાની જરૂરિયાત પડતી હોવાથી જરૂરી દર્દીઓને તાત્કાલિક સારવાર મળી રહે તે હેતુથી ક્રાઈટેરિયા સેટ કરવામાં આવ્યા.\nગુજરાતના આજના રવિવારની કોરોનાની સ્થિતિની વાત કરીએ તો રાજ્યમાં છેલ્લા 24 કલાકમાં વધુ 1495 લોકો કોરોના સંક્રમિત થયા છે. આમ રાજ્યમાં કુલ સંખ્યા 197412એ પહોંચી છે. જ્યારે છેલ્લા 24 કલાકમાં વધુ 13 લોકોના કોરોનાથી મોત (corona death toll) થયા છે. આમ મૃત્યું આંક 3859એ પહોંચ્યો છે.\nFirst published:November 22, 2020, 22:18 pm


રાજ્યમાં કોરોનાનાં કેસોમાં સતત વધારો થઈ રહ્યો છે. અનલોક 1ના તબક્કામાં કોરોનાનાં કેસો 600ને પાર નીકળી ગયા હતા. તો હવે અનલોક 2ના તબક્કામાં કોરોના કેસો 700ને નજીક પહોંચી ગયા છે. ગુજરાતમાં છેલ્લા 24 કલાકમાં કોરોનાનાં અત્યાર સુધીનાં સૌથી વધારે 687 કેસ નોંધાયા હતા. જ્યારે 18 દર્દીનાં મોત નિપજ્યા છે. તો 340 દર્દીઓ સ્વસ્થ થયા છે. આમ રાજ્યમાં કોરોના પોઝિટિવનો કુલ આંક 34686 થયા છે. જ્યારે મોતનો કુલ આંક 1906 અને ડિસ્ચાર્જનો કુલ આંક 24941 પર પહોંચ્યો છે.\nશુક્રવારે નોંધાયેલા કેસો પર નજર કરીએ તો, અમદાવાદ કોર્પોરેશન ૧૯૫, સુરત કોર્પોરેશન ૧૯૦, વડોદરા કોર્પોરેશન ૫૦, જુનાગઢ કોર્પોરેશન ૨૪, સુરત ૧૪, ખેડા ૧૪, સુરેન્દ્રનગર ૧૪, ભરૂચ ૧૩, પંચમહાલ ૧૩, જામનગર કોર્પોરેશન ૧૨, વડોદરા ૧૨, ભાવનગર કોર્પોરેશન ૧૧, પાટણ ૧૧, ભાવનગર ૧૦, ગાંધીનગર કોર્પોરેશન ૯,અમદાવાદ ૯, આણંદ ૯, બનાસકાંઠા ૮, ગાંધીનગર ૭, મહીસાગર ૭, રાજકોટ કોર્પોરેશન ૬, વલસાડ ૬, નવસારી ૬, મહેસાણા ૫, સાબરકાંઠા ૫, કચ્છ ૫, રાજકોટ ૪, નર્મદા ૩, તાપી ૩, બોટાદ ૨, જુનાગઢ ૨, મોરબી ૨, અરવલ્લી ૧, ગીર-સોમનાથ ૧, દાહોદ ૧, જામનગર ૧, દેવભૂમિ દ્વારકા ૧, પોરબંદર ૧ કેસ નોંધાયો હતો.\nહાલ રાજ્યમાં કુલ એક્ટિવ કેસોની સંખ્યા ૭૮૩૯ છે, જેમાંથી ૬૧ દર્દીઓની હાલત ગંભીર છે, તો ૭૭૭૮ દર્દીઓની હાલત સ્થિર છે. આજનાં દિવસે અમદાવાદ કોર્પોરેશન ૧૦, સુરત કોર્પોરેશન ૩, સુરત ૨, પંચમહાલ ૧, ખેડા ૨ દર્દીઓએ કોરોનાને કારણે જીવ ગુમાવ્યા હતા.


મિતાલી રાજે પોતાને નામે કર્યો ખુબ જ અનોખો રેકોર્ડ અને મોટો રેકોર્ડ બનાવ્યો હતો. આ મામલે સનથ જયસૂર્યાને પાછળ છોડ્યો. - ખાસ ખબર રાજકોટ\nHome સ્પોર્ટ્સ મિતાલી રાજે પોતાને નામે કર્યો ખુબ જ અનોખો રેકોર્ડ અને મોટો રેકોર્ડ...\nભારતીય મહિલા ક્રિકેટ ટીમની સિનિયર ખેલાડી મિતાલી રાજે છેલ્લા દિવસે એટલે કે રવિવારે દક્ષિણ આફ્રિકા સામેની પ્રથમ વનડે મેચમાં ખૂબ જ અનોખો અને મોટો રેકોર્ડ બનાવ્યો હતો. ખરેખર, મિતાલીએ સૌથી લાંબી વનડે કારકિર્દીના રેકોર્ડમાં શ્રીલંકાના ભૂતપૂર્વ દિગ્ગ્જ સનથ જયસૂર્યાને પાછળ છોડી દીદીધો છે.\nમિતાલી હવે સૌથી લાંબો સમય વન ડે ક્રિકેટ રમનારી વિશ્વની બીજી ક્રિકેટર બની ગઈ છે. આ યાદીમાં ભારતના પૂર્વ દિગ્ગજ ખેલાડી સચિન તેંડુલકરનું નામ પ્રથમ સ્થાને છે. ડિસેમ્બર 1989 માં ડેબ્યૂ કરનાર સચિને 22 વર્ષ અને 91 દિવસ સુધી વનડે ક્રિકેટ રમી હતી.\nમિતાલીએ જૂન 1999 માં વનડે ડેબ્યૂ કર્યું હતું\nનોંધપાત્ર વાત એ છે કે, મિતાલી રાજે 26 જૂન 1999 ના રોજ આયર્લેન્ડ સામે વનડે આંતરરાષ્ટ્રીય ક્રિકેટમાં પ્રવેશ કર્યો હતો. હવે તેની વનડે કારકિર્દી 21 વર્ષ 254 દિવસ બની ગઈ છે. સનથ જયસૂર્યાને પાછળ રાખીને સૌથી લાંબા સમય સુધી તે વન ડે ક્રિકેટ રમનારી વિશ્વની બીજી ક્રિકેટર બની છે. જયસૂર્યા 21 વર્ષ 184 દિવસ સુધી વનડે ક્રિકેટ રમ્યો હતો.\nઉલ્લેખનીય છે કે, કોરોના રોગચાળાને કારણે ભારતીય મહિલા ક્રિકેટ ટીમે છેલ્લા એક વર્ષથી કોઈ મેચ રમી ન હતી. આ કારણોસર, જ્યારે ભારતીય મહિલા ટીમે લાંબા ગાબડા પછી લખનૌમાં દક્ષિણ આફ્રિકા સામે પ્રથમ મેચ રમી હતી, ત્યારે તે મિતાલી માટે મોટો રેકોર્ડ હતો.\nમિતાલીની આંતરરાષ્ટ્રીય કારકિર્દી આવી રહી છે\nમિતાલીએ ભારત તરફથી 210 વનડે મેચમાં 50.64 ની સરેરાશથી 6938 રન બનાવ્યા છે. આ સમય દરમિયાન, તેના બેટથી 54 અડધી સદી અને સાત સદી ફટકારી છે. તે જ સમયે, 10 ટેસ્ટમાં, મિતાલીએ 51.00 ની સરેરાશથી 663 રન બનાવ્યા છે. ટેસ્ટમાં તેનો સર્વોચ્ચ સ્કોર 214 રન છે. આ સિવાય તેણે 89 ટી -20 આંતરરાષ્ટ્રીય મેચોમાં 2364 રન બનાવ્યા છે. આ ફોર્મેટમાં તેની બેટમાંથી 17 અર્ધસદી છે.\nPrevious articleરાજકોટ: આજે મહિલા દિને જન્મેલી તમામ બાળકીઓને સોનાની ચૂંક ભેટ સ્વરૂપે આપતા પૂર્વ નગરસેવક વિજય વાંક\nNext articleગોંડલ વાસાવડી નદીના પુલ ઉપર બોલેરોએ બાઈકને અડફેટે લેતા અકસ્માતમાં વૃદ્ધ દંપતી ખંડિત થયું


મુખ્ય બજારમાં ગ્રામ્ય વિસ્તારમાંથી આવતા લોકોને પણ હાલાકી | મુખ્ય બજારમાં ગ્રામ્ય વિસ્તારમાંથી આવતા લોકોને પણ હાલાકી - Divya Bhaskar\nમુખ્ય બજારમાં ગ્રામ્ય વિસ્તારમાંથી આવતા લોકોને પણ હાલાકી\nબાબરામાંપાણી પુરવઠા બોર્ડ દ્વારા ભુગર્ભ ગટરનુ કામકાજ છેલ્લા બે ત્રણ માસથી કરવામા આવી રહ્યું છે. પરંતુ કોઇ પ્રકારના આયોજન કે પુર્વ તૈયારી વગર ભુગર્ભ ગટરનુ ખોદકામ કરવામા આવતા લોકોને પારાવાર મુશ્કેલી પડી રહી છે. રહેણાંક વિસ્તારમાં પણ ખોદકામના કારણે રહિશોને ભારે હાલાકી ભોગવવી પડી રહી છે.\nશહેરમાં ભુગર્ભ ગટરના કામથી લોકોને ભારે અગવડતા પડી રહી છે. હાલ શહેરની મુખ્ય બજારમાં ગટરનું ખોદકામ કરવામા આવ્યુ હોય જેના કારણે વેપારીઓને ભારે હાલાકી ભોગવવી પડી રહી છે. અહી ખોદકામ થતા ગ્રામ્ય વિસ્તારોમાંથી હટાણુ કરવા આવતા લોકોને પણ પારાવાર મુશ્કેલી પડી રહી છે. ઉપરાંત વેપારીઓને માલસામાનની હેરફેરમાં પણ તકલીફ પડી રહી છે.\nઉપરાંત ભુગર્ભ ગટરના કામમાં બાળ મજુરોનો ઉપયોગ કરવામા આવતો હોવાનુ પણ કહેવાય રહ્યું છે. સસ્તી મજુરીની લાલચમા કોન્ટ્રાકટરો કુમળી વયના બાળકો પાસે ખાડા ખોદવાનુ કામ તેમજ ચણતર જેવુ કામ કરાવી રહ્યાં હોવાનુ પણ જાણવા મળી રહ્યું છે. ત્યારે અહી ભુગર્ભ ગટરનુ કામ તાકિદે પુર્ણ કરવામા આવે તેમજ ખોદકામ બાદ પુરાણ સરખુ કરવામા આવે તેવુ લોકો ઇચ્છી રહ્યાં છે.


31 ડિસેમ્બર સેલિબ્રેશનમાં દારૂની પાર્ટી કરશો તો ગયા… પોલીસની રહેશે બાજ નજર - GSTV\nHome » News » 31 ડિસેમ્બર સેલિબ્રેશનમાં દારૂની પાર્ટી કરશો તો ગયા… પોલીસની રહેશે બાજ નજર\n31 ડિસેમ્બર પહેલા ભરૂચમાં દારૂની મહેફિલમાં પોલીસ ત્રાટકી હતી અને 45 જેટલા શખ્સોની પોલીસે અટકાયત કરી છે. ભરૂચના કુકરવાડા પાસે ફાર્મહાઉસ પર દારૂની મહેફિલ પર પોલીસ ત્રાટકી હતી. પોલીસે બુટલેગર અને તેના પુત્રની પણ અટકાયત કરી છે. ફાર્મહાઉસ પર બુટલેદર નિલેશ મિસ્ત્રીના પુત્રની બર્થડે પાર્ટીનું આયોજન કરવામાં આવ્યું હતું.\nજે દરમ્યાન પોલીસ વિલન બની હતી. પોલીસે પાડેલા દરોડામાં 18 વાહનો મળીને કુલ 11 લાખ 26 હજાર 400 રૂપિયાનો મુદામાલ કબજે કરવામાં આવ્યો છે. પોલીસે આ મામલે તમામ શખ્સો વિરૂદ્ધ નશાબંધીના કાયદા હેઠળ ગુનો દાખલ કરી વધુ તપાસ હાથ ધરી છે.\nસુરતમાં દારૂની મહેફિલની એક સાથે બે ઘટના પ્રકાશમાં આવ્યા બાદ પોલીસ એલર્ટ બની છે. સુરત પોલીસ ન્યૂ યર વહેલા દારૂની હેરાફેરી પર બાજ નજર રાખી રહી છે. શહેર પોલીસ કમિશનર સતિષ શર્માએ જણાવ્યુ કે, ન્યૂ યરના સેલિબ્રેશનમાં દારૂની પાર્ટી થશે તો પાર્ટીનું આયોજન કરનાર જવાબદાર ગણાશે.\nઆ સાથે દારૂ પીને વાહન ચલાવનાર વિરૂદ્ધ કડક કાર્યવાહી કરવા પોલીસ 251 બ્રિથ એનલાઈઝરની મદદ લેવાની છે.આ ઉપરાંત ડુમસ વિસ્તારમાં ટ્રાફિકની ખાસ વ્યવસ્થા કરવામાં આવી છે. જ્યાં લોકો મોટી સંખ્યામાં સેલિબ્રેશન કરવા આવે છે. જેથી પીપલોદ થી ડુમસ લંગર સુધી નાગરિક સુવિધા કેન્દ્ર સ્થાપિત કરવામાં આવ્યા છે.\nઆ રિક્ષાચાલકને એકસાથે એટલા ઈ-મેમો મળ્યા કે આંખમાં આસુ આવી ગયા\n31st decemberAlcohol Partybharuchsurat


ભારતીનો નફો ૮૯ ટકા વધ્યોૃચ્/’૪૮ કંપનીના પરિણામ જાહેરૃચ્/’ | ભારતીનો નફો ૮૯ ટકા વધ્યોૃચ્/’૪૮ કંપનીના પરિણામ જાહેરૃચ્/’ - Divya Bhaskar\nભારતીનો નફો ૮૯ ટકા વધ્યોૃચ્ ’૪૮ કંપનીના પરિણામ જાહેરૃચ્ ’\nભારતીનો નફો ૮૯ ટકા વધ્યોૃચ્/’૪૮ કંપનીના પરિણામ જાહેરૃચ્/’\nભારતી એરટેલ, જિંદાલ સ્ટીલ એન્ડ પાવર, ટીવીએસ મોટ‌ર્સ સહિ‌તની સંખ્યાબંધ કંપનીઓના માર્ચ-૧૪ના અંતે પુરા થયેલા ત્રિમાસિક ગાળા માટેના પરીણામો મિશ્ર રહ્યા છે. ભારતીનો ક્યૂ૪ નફો ૮૯ ટકા વધ્યો છે. તો સામે જિંદાલ સ્ટીલનો નફો ૨૮ ટકા ઘટયો છે. ટીવીએસ મોટરે ખોટ સામે નફો નોંધાવ્યો છે. તો હેક્ઝાવેરે નબળી કામગીરી છતાં શેરહોલ્ડ‌ર્સને ૧પ૦ ટકા ડિવિડન્ડની લહાણી કરી છે. કંપનીના નફા પર તેઓના શેરના ભાવ પર પણ અસર જોવા મળી હતી.\n@ભારતી એરટેલનો નફો ૭૯ ટકા વધ્યો\nભારતી એરટેલનો ત્રિમાસિક ચોખ્ખો નફો ૮૯ ટકા વધી રૂ. ૯૬૨ કરોડ ((રૂ. પ૦૯ કરોડ)) થયો છે. કુલ આવકો ૧૩.પ ટકા વધી રૂ. ૨૨૨૧૯ કરોડ ((રૂ. ૧૯પ૮૨ કરોડ)) થઇ છે. સમગ્ર વર્ષ માટેનો નફો ૨૧.૮ ટકા વધી રૂ. ૨૭૭૩ કરોડ ((રૂ. ૨૨૭૬ કરોડ)) થયો છે.\n@ડાબરનો નફો ૧૭.૩ ટકા વધી રૂ.૨૩પ.૨૯ કરોડ\nડાબર લિમિટેડનો માર્ચ ૨૦૧૪ના ત્રિમાસિક ગાળાનો ચોખ્ખો નફો ૧૭.૩૨ ટકા વધીને રૂ.૨૩પ.૨૯ કરોડ ((રૂ.૨૦૦.પપ કરોડ)) થયો છે. ચોખ્ખા વેચાણો ૧પ.પ૩ ટકા વધી રૂ.૧૭૬૯.૦૨ કરોડ ((રૂ.૧પ૩૧.૦૯ કરોડ)) થયા છે.\n@ટીવીએસ મોટરનો નફો રૂ.પ૨.૧૨ કરોડ થયો\nટીવીએસ મોટ‌ર્સનો ચોખ્ખો નફો રૂ.પ૨.૧૨ કરોડ (( રૂ.૩૨.૭૨ કરોડની ખોટ)) થયો છે. કુલ વેચાણો વધીને રૂ.૨૧૨૦.૭૭ કરોડ ((રૂ.૧૭પ૨.૧૬ કરોડ)) થયા છે. કંપનીએ રૂ.૭પ પૈસાનું વચગાળાનું ડિવિડન્ડ જાહેર કર્યું છે.\n@હેક્ઝાવેરે ૧પ૦ ટકા ડિવિડન્ડ જાહેર કર્યું\nહેક્ઝાવેર ટેકનોલોજીસનો ત્રિમાસિક ગાળાનો ચોખ્ખો નફો ૧૧.૦૩ ટકા ઘટીને રૂ.૭૦.૩ કરોડ ((રૂ.૭૯.૦૩ કરોડ)) થયો છે. જોક આવક ૧૬ ટકા વધીને રૂ.પ૮૮.૯ કરોડ ((રૂ.પ૦૭.૭)) કરોડ રહી છે. પહેલું વચગાળાનું ડિવિડન્ડ રૂ.૩ જાહેર કર્યું છે.\n@જીંદાલ સ્ટીલ એન્ડ પાવરનો નફો ૨૮ ટકા ઘટયો\nજીંદાલ સ્ટીલ એન્ડ પાવર લિ.નો ત્રિમાસિક ચોખ્ખો નફો ૨૮ ટકા ઘટીને રૂ.૪૦૨.પ ((રૂ.પ૬૨ કરોડ)) થયો છે. વેચાણો ૧૬ ટકા ઘટીને ૭.૬૬ લાખ ટન ((૯.૦૮ લાખ ટન)) રહ્યાં છે. ટર્નઓવર પ ટકા ઘટીને રૂ.પ૧૦૩ કરોડ ((રૂ.પ૩૭૭ કરોડ)) રહ્યાં છે.


November 5, 2018 - Tej Gujarati\nNovember 5, 2018 tejgujaratiLeaveaComment on એક સત્ય ઘટના : તમે ખોરાક અને પાણી વગર કેટલા સમય સુધી રહી શકો છો?\nતમે ખોરાક અને પાણી વગર કેટલા સમય સુધી રહી શકો છો? 1 કલાક કે 1 દિવસ કે પછી 10 દિવસ??? આવો મળીએ આપણા એક એવા સંત ને કે જેઓ 76 વર્ષ થી ખોરાક કે પાણી વગર જીવન પસાર કરી રહ્યા છે. પ્રહલાદભાઈ મગનભાઈ જાની કે જેઓ માતાજી તરીકે ઓળખાય છે જેમનો જન્મ ૧૩ ઓગષ્ટ ૧૯૨૯ […]\nમાં ખોડીયારનાં ધામ માટેલમાં ગાયત્રી ઉપાસક પૂ. શ્રી સ્વરૂપાનંદજીની પધરામણી.\nNovember 5, 2018 November 5, 2018 tejgujaratiLeaveaComment on માં ખોડીયારનાં ધામ માટેલમાં ગાયત્રી ઉપાસક પૂ. શ્રી સ્વરૂપાનંદજીની પધરામણી.\nમાં ખોડીયારનાં પરમ ધામ માટેલમાં ગાયત્રી ઉપાસક પૂ. શ્રી સ્વરૂપાનંદજીની પધરામણી થઇ અને જગ્યાનાં મહંત શ્રી ખોડીદાસ દુધરેજીયાએ ભાવભીનું સ્વાગત કર્યું તથા માંના નિજમંદિરે બેસાડી પુજા કરાવ્યા. ઉપરાંત જવલ્લે જ ભેટ અપાતી “મેરીયો શાલ” પૂ. શ્રીને ઓઢાડીને સન્માન કરાયું ત્યારે ખુબ ભાવભીના દ્રષ્યો સર્જાયા કારણ કે આ શાલનું મહત્વ અનેરૂં એટલા માટે છે કે ખોડીયાર […]\nશુભ મંગલ-કળશ-કુંભ:- ભારતીય સંસ્કૃતિમાં પૂર્ણ કુંભ –\nNovember 5, 2018 November 5, 2018 tejgujaratiLeaveaComment on શુભ મંગલ-કળશ-કુંભ:- ભારતીય સંસ્કૃતિમાં પૂર્ણ કુંભ –\nકળશની પરંપરા ઘણી પ્રાચીન છે. ભારતમાં કોઈ પણ ધાર્મિક ક્રિયાકાંડ કે મંગલ પ્રસંગની ઉજવણી કુંભ સ્થાપન વગર થતી નથી. ભારતીય સાહિત્ય અને કલામાં પૂર્ણ કુંભ માટે પૂર્ણઘટ, પૂર્ણ કલશ, મંગલ કલશ, ભદ્રઘટ, ચંદન કલશ વગેરે શબ્દો પ્રયોજાય છે. ફૂલપાન કે જલથી વિભૂષિત પૂર્ણઘટ સુખ સંપત્તિ અને જીવનની પૂર્ણતાનું પ્રતીક છે. એના મુખ પર લહેરાતી પાંદડીઓ […]\nNovember 5, 2018 November 5, 2018 tejgujaratiLeaveaComment on દિવ્યાંગ બાળકોની દિવાળીની ઉજવણી.\nસ્મિત ચાઈલ્ડ એજ્યુકેશન એન્ડ ડેવલોપમેન્ટ ટ્રસ્ટ શાળાના દિવ્યાંગ બાળકોને અનોખી રીતે દિવાળીની ઉજવણી કરવામાં આવી હતી. દિવ્યાંગ બાળકો ને પ્રદૂષણ વિશે જાગૃતતા લાવવા સમજણ આપી થીએટર ફિલ્મ જોવા લઈ જઈ અને હોટલમાં જમાડી દિવાળીની ઉજવણી કરી હતી. સંકલન-દિલીપ ઠાકર. મો 9825722820\nગોળ કે ખાંડ ?!!! આયુર્વેદમાં લખ્યું છે કે શરીરને ભોજનમાંથી મળવા વાળી જે સાકર છે, તે ઝડપથી પેટ માં પચે તેમાં રસ્તામાં કોઈ ખલેલ ન પડે. એવી કોઈ વસ્તુ ભોજનમાં નાં હોવી જોઈએ જે પાચન ક્રિયા ને રોકે. હવે આ વાત તેમણે સાડા ત્રણ હજાર વર્ષ પહેલા કહી હતી. તમે જુઓ કે મહાન લોકો આપણા […]


Villagers angry over non-repair of 20 meters of Tilakwada branch canal in Nanupura village | નનુપુરા ગામે તિલકવાડા બ્રાન્ચ કેનાલના 20 મીટરના ધોવાણના રિપેરીંગની કામગીરી ન થતાં ગ્રામજનોમાં રોષ - Divya Bhaskar\nVillagers Angry Over Non repair Of 20 Meters Of Tilakwada Branch Canal In Nanupura Village\nભાસ્કર વિશેષ:નનુપુરા ગામે તિલકવાડા બ્રાન્ચ કેનાલના 20 મીટરના ધોવાણના રિપેરીંગની કામગીરી ન થતાં ગ્રામજનોમાં રોષ\nનનુપૂરા ગામ નજીક બ્રાન્ચ કેનાલનું થયેલું ધોવાણ.\nપાણી હવે વધુ આવશે તો સામેની બાજુનું પણ ધોવાણ થવાનું ખેડૂતો જણાવે છે\nનસવાડીથી મેન નર્મદા કેનાલ મારફતે તિલકવાડા બ્રાન્ચ કેનાલ જાય છે. જે બ્રાન્ચ કેનાલ નર્મદા નિગમની હોય નનુપૂરા ગામ પાસે બે વર્ષ પેહલા ડુંગરનું સીધું પાણી રોડ પર આવ્યું હતું. જેને લઈ 20 મિટરથી વધુનો કેનાલમા કટ પડ્યો હતો. એટલે નવો ડામર રોડ સાથે કેનાલ તૂટી ગઈ હતી. ત્યારબાદ તેની કેટલી રજૂઆત બાદ રિપેરીગ કામ કરાયું હતું. એમા પણ ફક્ત કેનાલની લાઈનીગમાં માટી પુરાણ કરાયું હતું.\nત્યારે ખેડૂતો ભારે હેરાન થયા હતા. કેનાલના રોડ અને કેનાલના ધોવાણ બાદ તિલકવાડા, ડભોઈ નર્મદા નિગમના અધિકારીઓ આ બ્રાન્ચ કેનાલ પર જોવા પણ આવ્યા ન હોય અને ફક્ત માટી પુરાણ કરાયા બાદ હાલ ચોમાસાના પહેલા વરસાદમાં ફરી કેનાલની માટી ધોવાઈ છે. બીજા વર્ષે કામગીરી કરાઈ ન હોય જેને લઇ પાણી હવે વધુ આવશે તો સામેની બાજુનું પણ ધોવાણ થવાનું ખેડૂતો જણાવી રહ્યા છે.\nનનુપૂરાના ગ્રામજનના જણાવ્યા મુજબ સાહેબો જોવા આવતા નથી. હમણાં ખેડૂતો જ હેરાન છે. લોકોની અવર જવર હોય રાતના કોઈ ઘટના બની જાય તો શું થાય. આ વર્ષે પાણી વધારે આવે તો ફરી કેનાલ તૂટવાની છે. તત્કાલ આરસીસીની કામગીરી કરાય અને ડામર રોડ પણ જે તૂટી ગયેલો ભાગ છે તે બનવવા ગ્રામજનોની માગ છે.


દર5માંથી2કર્મચારી ઓફિસમાં ઊંઘ આવવાની સમસ્યાથી પરેશાન, છૂટકારો મેળવવા ફોલો કરો આ ટિપ્સ - Gujju Gossip\nદર5માંથી2કર્મચારી ઓફિસમાં ઊંઘ આવવાની સમસ્યાથી પરેશાન, છૂટકારો મેળવવા ફોલો કરો આ ટિપ્સ\nઘણીવાર આપણે ઓફિસના કામ દરમિયાન ઉંઘ આવે છે જેના કારણે આપણુ મન કામમાં લાગતુ નથી. ખાસ કરીને બપોરે જમ્યા બાદ ઉંઘ વધારે આવે છે. ઓફિસમાં કામ દરમિયાન ઊંઘ આવવી સામાન્ય વાત છે. અમેરિકાની વેબસાઈટ મેડિકલ ન્યૂઝ ટુડેના અનુસાર, ઓફિસ જતા દર 5માંથી2લોકો અનિચ્છનીય ઊંઘની સમસ્યાથી પરેશાન છે. ઓફિસમાં ઊંઘ આવવાના ઘણા કારણો હોય છે. પૂરતી ઊંઘ ન લેવી અને અનિયમિત સૂવાનું-જાગવું તેનું મોટું કારણ છે. લંચમાં વધારે ખાવાનું ખાવાથી પણ ઊંઘ આવે છે. તો આવો જાણીએ ઓફીસમાં આવતી કેવી રીતે છૂટકારો મેળવવો.\nપૂરતી ઉંઘ લો\nઓફિસમાં ઊંઘ આવવાનું બીજું સૌથી મોટું કારણ આપણે સમયસર ઊંઘતા નથી અથવા ઓછું સૂઈએ છીએ. એક વર્કિંગ એડલ્ટને 7થી9કલાકની ઊંઘ લેવી જરૂરી છે. ઊંઘવાનો સમય નક્કી કરો. તમે 7થી9કલાક ભલે સૂતા હોવ, પરંતુ ઊંઘવાનો અને જાગવાનો ટાઈમ ફિક્સ નહીં હોય તો બધું વ્યર્થ છે.\nકોફીમાં જોવા મળતું કેફીન બોડીને ઈન્સ્ટન્ટ એનર્જી આપે છે. ઓફિસમાં જો તમને ઊંઘ આવે છે તો નિયમિત અંતરાલે કોફી પી શકો છો. તેનાથી ઊંઘ નહીં આવે. કેટલાક લોકો બ્લેક અને ગ્રીન ટી લેતા હોય છે, પરંતુ તેમાં કેફીન ઓછું હોય છે. ચાથી ગેસ થવાની સમસ્યા પણ થઈ શકે છે. થઈ શકે તો ચા પીવાનું ટાળવું અને કોફી પીવી.\nજ્યારે તમને ઓફિસમાં ઊંઘ આવતી હોય તો મિત્રો સાથે વાત કરો. થોડી હળવી વાતો અને મજાક-મસ્તી કરવાનો પ્રયત્ન કરો. આવું કરવાથી તમને તાજગીનો અનુભવ થશે અને ઊંઘ નહીં આવે.\nઓફિસ જતા પહેલાં ચાલવાનું રાખો\nઆપણું શરીર સર્કેડિયન રિધમના હિસાબથી ચાલે છે, તેને બોડી ક્લોક પણ કહેવામાં આવે છે. આ ક્લોકના અનુસાર આપણે સૂઈએ છીએ અને જાગીએ છીએ. દરરોજ ઓફિસ આવતા પહેલાં ચાલવા જવાથી આપણી સર્કેડિયમ રિધમ શરીરને એક્ટિવ મોડ પર રાખે છે અને આપણને ઊંઘ નથી આવતી. જો આપણે સવારે વહેલા ઊઠીને સીધા ઓફિસ જઈએ છીએ તો શરીરની સર્કેડિયમ રિધમ 10 ટકા હોય છે, જે ઊંઘ દરમિયાન હોય છે\nજો તમને ઓફિસમાં કામ કરવામાં ઊંઘ આવે તો તમે એક્સર્સાઈઝ પણ કરી શકો છો. આ માટે, ખુરશી પર બેસીને અથવા ઊભા થઇને સ્ટ્રેચિંગ કરી શકાય. આ શરીરની અંદર લોહી અને ઓક્સિજનનો પ્રવાહ વધારે છે. ત્યારબાદ ઊંઘ જતી રહે છે.\nઓફિસના સમય દરમિયાન ઊંઘ આવતી હોય તો મ્યૂઝિક સાંભળવું એ સારો ઉપાય છે. તેથી, જ્યારે પણ તમને ઊંઘ આવે તો હેડફોન ભરાવીને મ્યૂઝિક સાંભળો. ધ્યાનમાં રાખો કે સંગીત એવું હોવું જોઈએ કે તે તમને ફ્રેશ કરી દે. સેડ મ્યૂઝિક સાંભળવાથી તમારો મૂડ ઓફ થઈ શકે છે.\nહળવો ખોરાક લો\nઓફિસમાં થોડું ભારે ખોરાક લેવાનું ટાળો. તેના બદલે એનર્જેટિક અને હળવો ખોરાક ખાવાનું રાખો. તેનાથી કામ કરતી વખતે શરીરમાં એનર્જીનું સંતુલન બની રહેશે.\nઊંઘ આવે ત્યારે બ્રેક લો\nઓફિસમાં કસરત કરવી શક્ય ન હોય તો તમે એક્ટિવ રહેવા માટે બ્રેક પણ લઈ શકો છો. ઊંઘ આવતી હોય તો સતત એક જ જગ્યાએ બેસી રહેવું યોગ્ય નથી. તેનાથી વધારે ઊંઘ આવવા લાગે છે. જ્યારે પણ તમને ઊંઘ આવે ત્યારે બ્રેક લો. એક્ટિવ રહેવાની બીજી રીત એ છે કે શરીરને ડિહાઇડ્રેટ ન થવા દો, સતત પાણી પીતા રહો. તેનાથી પણ તમે ફ્રેશ અને એક્ટિવ હોવાનો અનુભવ કરશો.\nઓફિસમાં એનર્જી વધારવા આ વસ્તુનું સેવન કરો\nતમારા રોજના ભોજનમાં કોઈ એક ફ્લેવરનો સૂપ લેવાનું રાખો. મોટા ભાગનાં શાકભાજી એન્ટિ-ઓક્સિડન્ટ હોવાથી અને બે ભોજન વચ્ચે સૂપ લેવાથી બિનજરૂરી ભૂખ ઘટાડશે.\nફ્રૂટ્સ અને નટ્સ સ્મૂધીઃ\nદિવસની શરૂઆતમાં કાર્બોહાઇડ્રેટ્સ અને પ્રોટીન લેવાનું રાખવું. એને માટે તમને ગમતું કોઈ પણ ફળ લો અને એમાં પસંદગીના નટ્સ મિક્સ કરી તે બધું લૉ ફેટ કર્ડમાં મિક્સ કરી સ્મૂધી બનાવો.\nકોઈ પણ કઠોળ રોજ ફણગાવવાં. એમાં લાલ-પીળાં કેપ્સિકમ, કાકડી, ટામેટાંસ બીટ, દાડમ, સફરજન જેવાં વિવિધ કલરફૂલ શાક/ ફળ ઉમેરવાં. ચપટીક બ્લેક સૉલ્ટ, ચિયા અને ફ્લેક્સ સીડ્સ ઉમેરવાં. શાળામાં લઈ જવાના નાસ્તા તરીકે વિદ્યાર્થીઓ માટે અથવા ઓફિસ જનાર માટે લંચ પહેલાં ખાવા માટે શ્રેષ્ઠ છે જેથી શરીરને લંચ સુધી થોડીઘણી એનર્જી મળી રહે.\nસફરજન, પેર, પપૈયાં, દાડમ, કીવી વગેરે એન્ટિ-ઓક્સિડન્ટ ફળો છે જે તમારા સેલ્સને રિજુવેનેટ કરે છે. એનાથી સ્કિનને ગ્લૉ મળે છે. ઓછી ઊંઘ આવવાથી સ્કિન ડલ થઈ જાય છે, આંખ નીચે કાળાં કુંડાળાં થાય છે. એટલે નવરાત્રિ ડાયેટ પ્લાનમાં એન્ટિઓક્સિડન્ટ ફળો ઉમેરવાં.\nસ્નેકબોક્સમાં મૂઠીભર નટ્સ લઇ જવાં. બપોરે3કે4વાગે શરીરને થોડા ફિલરની જરૂર પડે છે. એટલે ઓમેગા 3, પ્રોટીન, આયર્ન અને કેલ્શિયમથી ભરપૂર નટ્સ એનર્જી બૂસ્ટ કરવા મદદ કરે છે. ખાવા માટે સરળ છે.\nસોયાબીન, કાબુલી ચણા, રાજમા વગેરેમાં ભરપૂર પ્રોટીન હોય છે. સોયા ચંક ફ્રેંકી, હમસ સેન્ડવિચ(કાબુલી ચણામાંથી બનાવેલ), રાજમા રાઇસ અથવા પરાઠા વગેરે ડિનરમાં લઇ શકાય. આ કોમ્બિનેશન સ્ટેમિના વધારવામાં અને કાર્યક્રમના અંત સુધી એનર્જી લેવલ મેઇન્ટેઇન કરવામાં મદદ કરે છે.\nઆ પ્રોડક્ટ્સમાં પ્રોટીન અને કેલ્શિયમ ભરપૂર હોય છે. ડિનર માટે એમાંથી કોઈ પણ જેમ કે પનીર, દહીં વગેરે લઇને વાનગી બનાવી શકાય. ડિનરમાં પ્રોટીન વધારે અને કાર્બોહાઇડ્રેટ્સ ઓછાં હોવાં જોઈએ, જેમ કે પનીર-મગના ચિલ્લાં, પનીર સેન્ડવિચ અથવા સ્ટફ પરાઠા, પનીર ભુર્જી વગેરે લેવાં.\n← જલદી જાણી લો સરકારી ગેરન્ટી વાળી આ સ્કીમ વિશે, અને 10 વર્ષમાં કરી દો તમારા પૈસાને ડબલ\nતહેવારોમાં બહાર નિકળતા પહેલા વાંચી લો કોરોનાની આ ખતરનાક બીજી લહેર વિશે… →\nઆ રજવાડી ટ્રેનમાં બેસીને કરો મસ્ત પ્રવાસ, જાણો કેટલું છે આ ગોલ્ડન ટ્રેનનું ભાડુ\nદરેક માતા પિતા ખાસ વાંચે આ માહિતી, મિત્રો થોડું ધ્યાન રાખશો તો કોઈ તકલીફ નહિ આવે…\nJune 16, 2020 Girish\nકોરોનાના આ દર્દીઓ હોસ્પિટલમાં પણ જણાઈ રહ્યા છે ખિલખિલાટ, વિડીયો જોઈ તમે પણ થઈ જશો ખુશ.


ઇન્દુભાઈ નવા વિચારો, નવા પ્રયોગોને આવકારવા હરદમ તત્પર રહેતા – ભૂમિપુત્ર\nઇન્દુભાઈની સાથે, છેલ્લા પાંચ દાયકાના લોક-સંઘર્ષના ઘણા બનાવો અને કર્મશીલ વ્યક્તિઓની યાદ સ્મૃતિપટ પર આવે છે. મેં ઇન્દુભાઈને અને ‘નયામાર્ગ’ને એકબીજાના પર્યાય તરીકે, વંચિતોના અવાજમાં જોયા છે. તેઓ સિત્તેરના દાયકામાં બૅન્કની નોકરી છોડી ઝીણાભાઈ દરજી સાથે જાહેર જીવનમાં સક્રિય થયા, ત્યારે ગુજરાતના મુખ્ય ધારાના રાજકીય પ્રવાહમાં પહેલી વખત અનુકંપાથી આગળ જઈ શોષિત-પીડિત જનતાના શોષણ વિરુદ્ધ, સમાનતા અને અધિકાર માટેનો અવાજ સંભળાયો.\nકેટલાક લોકો ‘ગરીબના સ્વરાજ્ય’ની વાત કહેવા લાગ્યા. બારિયા, ધારાલા, પાટણવાડિયા, પગી, ઠાકરડા વગેરે પોતાની જમીન પાછી મેળવવા વર્ષોથી જે સંઘર્ષ કરતા હતા તેણે નવું સ્વરૂપ લીધું હતું. હળપતિઓ લઘુતમ વેતન અને જમીનમાલિકોના રોજબરોજના શોષણ સામે અવાજ ઉઠાવી રહ્યા હતા. આદિવાસીઓ પોતાની જમીન પાછી મેળવવા સંઘર્ષ વેગીલો બનાવી રહ્યા હતા, દલિત પૅન્થર દલિતોના જમીનના હક્ક માટે, મજૂરીના લઘુતમ વેતન માટે, સ્વમાન માટે આંદોલન કરતા, સંગઠિત થઈ રહ્યા હતા. દલિત યુવાનો ચતુરવર્ણની શોષિત વ્યવસ્થા સામે આક્રોશ કરતા.\nઆ બધા અવાજોને કચડી નાખવા સત્તાધારી વર્ગ બધા જ દાવ ખેલી રહ્યો હતો. આ માહોલમાં શોષિતના અવાજને સંગઠિત કરી, અસરકારક વાચા આપવાના એક માધ્યમ તરીકે અને દલિત-શોષિત પક્ષે કામ કરતા કાર્યકરોનું વૈચારિક ઘડતર કરવા ઝીણાભાઈ દરજીની પ્રેરણાથી ૧૯૭૧-૭૨માં ‘નયામાર્ગ’નો જન્મ થયો હતો. શરૂઆત થઈ સુરત જિલ્લા (નવી) કૉંગ્રેસના મુખપત્ર તરીકે. ભીખુભાઈ વ્યાસ એના તંત્રી હતા. અઢી-ત્રણ વર્ષ પછી તે બંધ થયું. ફરી સનત મહેતાએ વડોદરાથી એમના ‘સાધના ટ્રસ્ટ’ દ્વારા શરૂ કર્યું. ત્રણ વર્ષ પછી, ઝીણાભાઈની રાહબરી નીચે ‘ખેત વિકાસ’ની સ્થાપના થતાં ‘નયામાર્ગ’ તેના પત્ર તરીકે ૧૯૮૧માં ઇન્દુભાઈ અને અરુણાબહેન મહેતાના તંત્રીપદ હેઠળ ફરી શરૂ થયું. વાસ્તવિકતામાં ઇન્દુભાઈએ જ એને ઘડ્યું, ચલાવ્યું.\n૧૯૮૧માં જ્યારે ‘નયામાર્ગ’ ફરી વાર શરૂ થયું ત્યારે વધતા જતા દલિતોના અવાજને દબાવવા, અમદાવાદ નજીક જેતલપુરમાં પોતાના હક્ક માટે સંઘર્ષ કરી રહેલા યુવાન દલિત શકરાભાઈને પંચાયતની ઑફિસમાં ગામના વર્ચસ્વ ધરાવતા ખેડૂત-યુવાનોએ લટકાવીને મારી નાખ્યા. પછી મેડિકલ કૉલેજના સવર્ણ છોકરાઓએ અનામત વિરોધી આંદોલન શરૂ કર્યું, તેમાં બીજા સવર્ણ જોડાયા. એમની સામે સરકાર ઝૂકી. એમની માગણીઓનો સ્વીકાર થયો. સરકાર કૉંગ્રેસની હતી. મુખ્ય પ્રધાન પછાત વર્ગના હતા. પ્રધાન-મંડળમાં મોટાભાગના પછાત જ્ઞાતિના હતા. ઝીણાભાઈની રાજકીય વગ હોવા છતાં તે નિ:સહાય હતા, વ્યથિત હતા.\nઇન્દુભાઈની રાહબરીમાં નયામાર્ગે એ વ્યથાને વાચા આપી. દલિત કવિઓના આક્રોશને સ્પેશ આપી, મંચ આપ્યો. જોસેફ મેકવાન નોંધે છે કે, “ગુજરાત ખેત વિકાસ પરિષદના ગામડાગામી વરણ અને ગરીબો-શોષિતોની તરફેણ કરતા ઝોકે, એના મુખપત્રમાં પ્રગટીકરણ પામતાં ‘સાહિત્ય’ને લીધે એને જેબ આપી છે. શોષિતોની વાચાને વેગ આપતું ‘નયામાર્ગ’ એક મહત્ત્વનું પરિબળ પુરવાર થઈ રહ્યું છે.\nઆ સાથે ઇન્દુભાઈના પ્રયત્ન અને રાહબરી સાથે ‘ખેત વિકાસ પરિષદે’ પુસ્તક પ્રકાશન શરૂ કર્યું. સૌથી પહેલાં અનામત અને અનામત આંદોલન અંગે બે પુસ્તિકાઓ પ્રસિદ્ધ કરી. દલિત કવિતાઓનો સંગ્રહ ‘અસ્મિતા’ પ્રકાશિત થયો. તેનું સંપાદન ચંદુ મહેરિયાએ કર્યું. ભાનુભાઈ અધ્વર્યુના લેખોનો સંગ્રહ ‘રુદ્રવીણાનો ઝંકાર’, ‘નયા માર્ગ’માં પ્રકાશિત લેખોની ઇન્દુભાઈ સંપાદિત પુસ્તિકા ‘આંસુભીનાં રે હરિનાં લોચનિયાં’ વગેરે તેમનાં મહત્ત્વનાં પ્રકાશનો છે.\n૧૯૮૫માં બીજું અનામતવિરોધી આંદોલન શરૂ થયું. આ વખતે પછાત વર્ગો, દલિતો, આદિવાસીઓ સામે. આનો પ્રતિકાર કરવા આ વંચિત વર્ગોને સંગઠિત કરવા પ્રયાસ થયા. અનામતવિરોધી સવર્ણ અને અનામતતરફી પછાત વર્ગો વચ્ચે ટકરાવની શક્યતા જોતાં, સ્થાપિત અને હિંદુ રાષ્ટ્ર વિચારના ટેકેદારોએ કુનેહપૂર્વક હિંદુ-મુસ્લિમ કોમવાદી રમખાણોને સળગાવવા આગેવાની લીધી, જેથી પછાત વર્ગો અને મુસ્લિમો લડે અને અનામતની વાત વિસરાઈ જાય. આ માહોલમાં દલિત જાગૃતિને દાબવા ગોલાણામાં ચાર દલિતોની જમીનદાર વર્ગે હત્યા કરી. ઇન્દુભાઈએ ‘નયા- માર્ગ’ દ્વારા આ હત્યાકાંડ સામે લખ્યું અને દલિત આક્રોશને સમર્થન આપ્યું. સરકાર પર હત્યાચારીઓ સામે પગલાં લેવા તેમ જ દલિતોને રક્ષણ આપવામાં મહત્ત્વની ભૂમિકા ભજવી. લગભગ આ અરસામાં આદિવાસીઓના હક્કો માટે લડતા કર્મશીલ મધુસૂદન મિસ્ત્રી પર હિચકારો હુમલો થયો, કારણ કે તેમણે આદિવાસીઓને એમના જંગલ-જમીનના હક્કો માટે સંગઠિત કરવાનું કામ શરૂ કર્યું હતું.\nએ વર્ષોમાં ગુજરાત દુષ્કાળ અનુભવી રહ્યું હતું. સૌરાષ્ટ્ર, કચ્છ અને ઉત્તર ગુજરાત, ઘાસચારો અને પીવાનાં પાણીની ખૂબ જ તંગી અનુભવી રહ્યાં હતાં. ઇન્દુભાઈએ જાત-માહિતી મેળવી આ અંગે વારંવાર લખ્યું. આ સમયે નર્મદા નદી પર બંધ બનાવવાનું આયોજન ચાલતું હતું. વર્લ્ડ બૅન્ક પાસે મદદ માટેની કાર્યવાહી પૂરજોશમાં ચાલતી હતી. પીવાનાં પાણીને પ્રાથમિકતા આપવા, નર્મદા બંધ જલદી બને તે માટેની માગણી જોર પકડતી હતી. પરંતુ, સાથે જે આદિવાસીઓ જમીન ગુમાવતા હતા તે પ્રશ્ર્ન તથા તેમના પુન:વસવાટની મોટી સમસ્યા સામે આવી. આ પુન:વસવાટ ફક્ત ગુજરાતના જ નહીં, મધ્ય પ્રદેશ અને મહારાષ્ટ્રના વિસ્થાપિતોનો પણ હતો. પર્યાવરણનો સવાલ પણ સામે આવ્યો. વળી, ગુજરાતનું બંધનું આયોજન ફક્ત પીવાનાં પાણી માટે નહોતું; પણ ખેતી, સિંચાઈ અને ઉદ્યોગો માટે હતું. તે માટે ઉદ્યોગપતિઓ, ધનિક ખેડૂતો અને બિલ્ડરો-કૉન્ટ્રાક્ટરો ઉત્સુક હતા. તેઓ માટે વિસ્થાપિતોનો સવાલ ગૌણ હતો. એટલે બંધ વિરોધી – ‘નર્મદા બચાઓ આંદોલન’ શરૂ થયું, ઊભું થયું.\nવિકાસ કેવા પ્રકારનો અને કોના હિતમાં હોય તે સવાલ ઊભો થયો. ઇન્દુભાઈ જેવા દ્વિધામાંથી પસાર થતા હતા. પીવાનાં પાણી અને વારંવાર દુકાળનાં વર્ષો સામે વિસ્થાપિત થતા આદિવાસીઓનો સવાલ. ભૂતકાળના બધા જ અનુભવો કહેતા હતા કે, વિસ્થાપિત થતા આદિવાસીઓ વધુ ને વધુ કંગાળ બને છે. જેમ-જેમ ‘નર્મદા અભિયાન’ પ્રાદેશિકતાને ચગાવતું ગયું, ત્યારે નયામાર્ગે લાલ બત્તી બતાવી કે, આ મોટા બંધથી આદિવાસી વિસ્તારમાં પાણીની સ્થિતિમાં કોઈ જ ફરક પડતો નથી. અને બંધતરફી અભિયાન, અંત્યોદયના સિદ્ધાંતની વિરુદ્ધ જઈ રહ્યું છે તે વાત બંધને સમર્થન આપતા સર્વોદયવાદી કાર્યકરોને યાદ કરાવી, સવાલો કર્યા. ચીમનભાઈના ‘નયા ગુજરાત’ના નારાને પડકાર્યો.\nઆદિવાસીઓને – જંગલ-જમીન ખેડનારાઓને સંગઠિત કરવા, વનખાતાના અધિકારીઓના જુલમ સામે, જમીનના હક્ક માટે વર્ષોથી સંઘર્ષ ચાલે છે, તેમાં ૧૯૭૦ના દાયકાથી કેટલાંક સ્વૈચ્છિક સંગઠનો (એનજીઓ) – ‘આર્ચ વાહિની’, ‘દિશા’, ‘માનવ કલ્યાણ ટ્રસ્ટ’ વગેરે સક્રિય બન્યાં. ‘નયામાર્ગ’ પહેલેથી આ સંઘર્ષને ટેકો આપતું રહ્યું. ૧૯૯૨માં અમદાવાદમાં, ‘દિશા’ અને બીજાં સંગઠનોએ ‘જંગલ-જમીન નામે કરો’ની માગણી કરતી એક વિશાળ રેલી યોજી. તેમાં ઇન્દુભાઈએ અપ્રગટ – બધાને સાંકળવાની મહત્ત્વની ભૂમિકા ભજવી. એ પછીનાં વર્ષોમાં સંઘર્ષ વ્યાપક બન્યો. પરિણામે, ૨૦૦૬માં ‘આદિવાસી વન અધિકાર કાયદો’ બન્યો. ઇન્દુભાઈએ આ લડત અંગે ૨૦૦૯માં વિગતે પુસ્તિકા લખી.\nત્યારપછીના દાયકામાં તેઓ ધીમે-ધીમે નિવૃત્ત થવા લાગ્યા. પોતાની તબિયત એક કારણ ખરું, પણ સાથે જે રીતે કોમી રાજકારણ સમાજ પર (જેમાં વંચિત-શોષિત વર્ગો પણ) છવાઈ ગયું છે તે, અને તેમાંથી પેદા થતી નિ:સહાયતા પણ એક કારણ હોઈ શકે. કદાચ એટલે ૨૦૧૨માં, નયામાર્ગે ‘ઝીણાભાઈ દરજીની કલમે’ પુસ્તિકા પ્રસિદ્ધ કરી, જેનું સંપાદન ઇન્દુભાઈએ કર્યું છે. તે દ્વારા તેઓ એવું સૂચવવા માગતા કે, બદલાયેલા સમાજમાં ઘણી બાબતો અને વ્યૂહરચનાનો નવેસરથી વિચાર જરૂરી છે. તેઓ સંપાદકીયમાં લખે છે કે, ‘ઝીણાભાઈ દરજી ખુલ્લા દિમાગના હોવાથી નવા વિચારો, નવા પ્રયોગોને આવકારવા હરદમ તત્પર રહેતા.’ મારી દૃષ્ટિએ ઇન્દુભાઈ પણ….\n– ઘનશ્યામ શાહ


રાષ્ટ્રવ્યાપી રસીકરણના તબક્કા-3ના પ્રારંભ સાથે ભારતમાં કુલ રસીકરણ કવરેજનો આંકડો 15.68 કરોડથી વધારે થયો\nરસીકરણ કવાયતના તબક્કા-3ના પ્રથમ દિવસે 18-44 વર્ષના વયજૂથના 86 હજારથી વધારે લાભાર્થીનું રસીકરણ કરવામાં આવ્યું\nવૃદ્ધિની દિશામાં એકધારી આગેકૂચ સાથે છેલ્લા 24 કલાકમાં3લાખ કરતાં વધુ દર્દીઓ સાજા થયા\nPosted On: 02 MAY 2021 10:29AM by PIB Ahmedabad\nભારત સરકારે રાજ્યો/કેન્દ્રશાસિત પ્રદેશોની સરકારો સાથે મળીને “સંપૂર્ણ સરકાર”ના અભિગમ સાથે દેશમાં કોવિડ-19 મહામારીના નિવારણ, નિયંત્રણ અને વ્યવસ્થાપન માટે પાંચ મુદ્દાની વ્યૂહનીતિનો અમલ કર્યો છે. સરકારની પાંચ મુદ્દાની આ વ્યૂહનીતિમાં રસીકરણ એક અભિન્ન હિસ્સો છે જ્યારે બાકીના મુદ્દાઓમાં ટેસ્ટ, ટ્રેક, ટ્રીટ અને કોવિડ માટે યોગ્ય વર્તણુકના પાલનને સમાવી લેવામાં આવ્યા છે.\nકોવિડ-19 રસીકરણ માટે ઉદારીકૃત અને પ્રવેગિત તબક્કા-3ની વ્યૂહનીતિનો દેશભરમાં ગઇકાલ (1 મે 2021)થી પ્રારંભ કરવામાં આવ્યો છે. નવા પાત્રતા ધરાવતા વયજૂથના લાભાર્થીઓ માટે નોંધણીની પ્રક્રિયા 28 એપ્રિલના રોજથી શરૂ કરી દેવામાં આવી છે.\nરાષ્ટ્રવ્યાપી રસીકરણ કવાયતના ત્રીજા તબક્કાનો પ્રારંભ ગઇકાલથી થઇ ગયો હોવાથી ભારતમાં કોવિડ-19 વિરોધી રસીકરણ અંતર્ગત આજદિન સુધીમાં કુલ રસીકરણ કવરેજનો આંકડો 15.68 કરોડથી આગળ નીકળી ગયો છે.\nદેશના 11 રાજ્યોમાં શરૂ કરવામાં આવેલા 18-44 વર્ષ સુધીના વયજૂથના લાભાર્થીઓ માટે રસીકરણના પ્રથમ દિવસે 86,023 લાભાર્થીઓને રસીનો પ્રથમ ડોઝ આપવામાં આવ્યો હતો. આ રાજ્યો છત્તીસગઢ (987), દિલ્હી (1,472), ગુજરાત (51,622), જમ્મુ અને કાશ્મીર (201), કર્ણાટક (649), મહારાષ્ટ્ર (12,525), ઓડિશા (97), પંજાબ (298), રાજસ્થાન (1853), તમિલનાડુ (527) અને ઉત્તરપ્રદેશ (15,792) છે.\nઆજે સવારે7વાગે પ્રાપ્ત થયેલા હંગામી અહેવાલ અનુસાર દેશભરમાં આજદિન સુધીમાં સંયુક્ત રીતે કુલ 22,93,911 સત્રોનું આયોજન કરીને રસીના કુલ 15,68,16,031 ડોઝ આપવામાં આવ્યા છે. આમાંથી 94,28,490 HCWs એ પ્રથમ ડોઝ અને 62,65,397 HCWs એ બીજો ડોઝ લીધો છે. આ ઉપરાંત, 1,27,57,529 FLWs એ પ્રથમ ડોઝ અને 69,22,093 FLWs એ બીજો ડોઝ લીધો છે. 18થી 44 વર્ષના વયજૂથના 86,023 લાભાર્થીએ પ્રથમ ડોઝ લીધો છે, 60 વર્ષથી વધુ ઉંમરના 5,26,18,135 લાભાર્થીએ પ્રથમ ડોઝ જ્યારે 1,14,49,310 લાભાર્થીએ બીજો ડોઝ લીધો છે અને 45 થી 60 વર્ષ સુધીના વયજૂથમાં 5,32,80,976 લાભાર્થીએ પ્રથમ ડોઝ અને 40,08,078 લાભાર્થીએ બીજો ડોઝ લીધો છે.\nદેશભરમાં આજદિન સુધીમાં અપાયેલા કુલ રસીના ડોઝમાંથી 67.00% ડોઝ દસ રાજ્યોમાં આપવામાં આવ્યા છે.\nછેલ્લા 24 કલાકમાં 18 લાખ કરતાં વધારે રસીના ડોઝ આપવામાં આવ્યા છે.\nદેશમાં કોવિડ વિરોધી રસીકરણ કવાયતના 106મા દિવસે (1 મે 2021ના રોજ) રસીના કુલ 18,26,219 ડોઝ આપવામાં આવ્યા હતા. આમાં, 15,968 સત્રોનું આયોજન કરીને 11,14,214 લાભાર્થીને પ્રથમ ડોઝ જ્યારે 7,12,005 લાભાર્થીને રસીનો બીજો ડોઝ આપવામાં આવ્યો હતો.\nતારીખ: 1 મે, 2021 (દિવસ-106)\n18-44 વર્ષ સુધીના લાભાર્થી\n45 થી 60 વર્ષ સુધીના લાભાર્થી\nભારતમાં કુલ સાજા થયેલા દર્દીઓની સંખ્યા આજે 1,59,92,271 સુધી પહોંચી ગઇ છે. રાષ્ટ્રીય સાજા થવાનો સરેરાશ દર 81.77% નોંધાયો છે\nછેલ્લા 24 કલાકમાં દેશમાં 3,07,865 દર્દીઓ છેલ્લા સાજા થયા હોવાનું નોંધાયું છે.\nનવા સાજા થનારા 75.59% દર્દીઓ દસ રાજ્યોમાંથી છે.\nછેલ્લા 24 કલાકમાં 3,92,488 નવા પોઝિટીવ દર્દીઓ નોંધાયા છે.\nનવા પોઝિટીવ નોંધાયેલા કુલ દર્દીઓમાંથી 72.72% કેસ દસ રાજ્યોમાં એટલે કે, મહારાષ્ટ્ર, ઉત્તરપ્રદેશ, દિલ્હી, કર્ણાટક, કેરળ, છત્તીસગઢ, પશ્ચિમ બંગાળ, તમિલનાડુ, આંધ્રપ્રદેશ અને રાજસ્થાનમાં છે.\nમહારાષ્ટ્રમાં સમગ્ર દેશમાં એક દિવસમાં સર્વાધિક 63,282 નવા કેસ નોંધાયા છે. ત્યારપછીના ક્રમે, કર્ણાટકમાં એક દિવસમાં વધુ 40,990 કેસ જ્યારે કેરળમાં 35,636 નવા કેસ નોંધાયા છે.\nભારતમાં કુલ સક્રિય કેસોનું ભારણ વધીને 33,49,644 સુધી પહોંચી ગયું છે. દેશમાં કુલ નોંધાયેલા પોઝિટીવ કેસોમાંથી સક્રિય કેસોનો આંકડો 17.13% થઇ ગયો છે. છેલ્લા 24 કલાકમાં ભારતમાં કુલ સક્રિય કેસોના ભારણમાં 80,934 દર્દીનો ચોખ્ખો વધારો થયો છે.\nભારતમાં કુલ સક્રિય કેસોના ભારણમાંથી 81.22% દર્દીઓ દસ રાજ્યોમાં છે.\nઆજદિન સુધીમાં દેશમાં 29 કરોડ કરતાં વધારે પરીક્ષણો કરવામાં આવ્યા છે અને એકંદરે પોઝિટીવિટી દર વધીને 6.74% સુધી પહોંચ્યો છે.\nરાષ્ટ્રીય મૃત્યુદરમાં એકધારો ઘટાડો નોંધાઇ રહ્યો છે જે હાલમાં 1.10% છે.\nદેશભરમાં છેલ્લા 24 કલાકમાં 3,689 દર્દીઓના મૃત્યુ નોંધાયા છે.\nનવા નોંધાયેલા મૃત્યુઆંકમાંથી 76.01% દર્દીઓ દસ રાજ્યોમાંથી હતા. મહારાષ્ટ્રમાં એક દિવસમાં સૌથી વધુ મૃત્યુ (802) નોંધાયા છે. તે પછીના ક્રમે, દિલ્હીમાં 412 દર્દીના મૃત્યુ દૈનિક ધોરણે નોંધાયા છે.\nચાર રાજ્યો/કેન્દ્રશાસિત પ્રદેશોમાં છેલ્લા 24 કલાકમાં કોવિડ-19ના કારણે એકપણ દર્દીનું મૃત્યુ નોંધાયું નથી. આમાં, દમણ અને દીવ તેમજ દાદરા અને નગર હવેલી, લક્ષદ્વીપ, અરુણાચલ પ્રદેશ તેમજ મિઝોરમ છે.\n(Release ID: 1715480) Visitor Counter : 10\nRead this release in: English , Urdu , Marathi , Hindi , Bengali , Punjabi , Odia , Tamil , Telugu , Malayalam\n(Release ID: 1715480)


સ્કૂલ, કોલેજો, થિયેટરો, ધાર્મિક સ્થળો સિવાય તમામને લોકડાઉનમાંથી મુકિત આપવા ભલામણ\nનવી દિલ્હી, તા.૨૯: કોરોનાની સ્થિતિ પર નજર રાખવા સરકારે બનાવેલી બે પેનલોએ લોકડાઉન હવે વધુ ના લંબાવવાની ભલામણ કરી છે. ચોથા તબક્કાનું લોકાઉન ૩૧જ્રાક મેના રોજ સમાપ્ત થઈ રહ્યું છે. તેવામાં આ પેનલોએ લોકડાઉન ૪.૦ના એકિઝટ સ્ટ્રેટેજીનો રિપોર્ટ સરકારને સોપ્યો હોવાનું જાણવા મળી રહ્યું છે.\nલોકડાઉનને લંબાવવું કે પછી તેને સમાપ્ત કરી દેવું તે અંગેનો આખરી નિર્ણય હવે એકાદ-બે દિવસમાં લેવાઈ જાય તેવી શકયતા સેવાઈ રહી છે. સ્કૂલ, કોલેજો, થિયેટર અને ધાર્મિક સ્થળોને બંધ રાખવા સિવાય આ પેનલે લોકડાઉનમાં મૂકાયેલા તમામ નિયંત્રણો ઉઠાવી લેવા માટે જણાવ્યું છે. જોકે, આંતરરાષ્ટ્રીય ફ્લાઈટ્સને ભારત આવવા દેવાની મંજૂરી આપવા અંગે તેમાં કોઈ ઉલ્લેખ નથી કરાયો.\nગૃહ મંત્રાલયે માર્ચ મહિનામાં કોરોનાને લગતી તમામ ગતિવિધિઓનું આયોજન તેમજ અમલીકરણ કરવા માટે ૧૧ જૂથ બનાવ્યા હતા. તેમાંથી જે ગ્રુપ અથવા કમિટિ મેડિકલ ઈમરજન્સીની સ્થિતિ સંભાળી રહી છે તેના અધ્યક્ષ નીતિ આયોગના મેમ્બર વિનોદ પોલ છે. આ સિવાય હોસ્પિટલ, આઈસોલેશન, કવોરન્ટાઈન ફેસિલિટી, સર્વેલન્સ, ટેસ્ટિંગ અને ક્રિટિકલ કેરની સમિતિ પર્યાવરણ સચિવ સીકે મિશ્રા હેઠળ કામ કરી રહી છે. આ બંને સમિતિઓએ જ લોકડાઉન ઉઠાવી લેવા જણાવ્યું છે.\nલોકડાઉન ઉઠાવી લેવા અંગે આ પેનલ્સનું કહેવું છે કે, આખા દેશમાં હવે લોકડાઉન લંબાવવામાં ના આવે. તેના બદલે જયાં કેસો સતત વધી રહ્યા છે ત્યાં નિયંત્રણો યથાવત રાખી ટ્રેસિંગ અને ટેસ્ટિંગમાં વધારો કરવામાં આવે. કમિટિના એક સભ્યના જણાવ્યા અનુસાર, સ્કૂલ, કોલેજ, સિનેમા હોલ અને ધાર્મિક સ્થળો સિવાય જયાં સોશિયલ ડિસ્ટન્સિંગ જાળવવું શકય છે તે તમામ જગ્યાઓને લોકડાઉનમાંથી શરતી મુકિત આપી દેવી જોઈએ, જેથી અર્થતંત્ર ફરી પાટે ચઢી શકે.\nઅધિકારીઓનું કહેવું છે કે, છેલ્લા ૧૦ દિવસમાં દેશમાં કોરોનાના કેસ ડબલ થઈ ગયા છે, જે ચિંતાનો વિષય છે. ગુરુવારે કેબિનેટ સેક્રેટરીએ તમામ ઉચ્ચ અધિકારીઓ, કમિટિઓ ઉપરાંત ગુજરાત, મહારાષ્ટ્ર, તમિલનાડુ, દિલ્હી અને યુપીના અધિકારીઓ સાથે પણ વિડીયો કોન્ફરન્સ કરી હતી. જેમાં દર્દીઓને સારવાર આપવા અંગે ચર્ચા કરાઈ હતી.\nગૃહ મંત્રાલયે પણ લોકડાઉન પૂરું થઈ રહ્યું છે તે પહેલા બેઠકોનો દોર શરુ કર્યો છે. રવિવાર પહેલા લોકડાઉન ૫.૦ આવશે કે નહીં અને જો આવશે તો તેના નિયમો કેવા રહેશે તેની જાહેરાત થઈ જાય તેવી શકયતા છે. ઉલ્લેખનીય છે કે, ચોથા તબક્કાના લોકડાઉનમાં ગ્રીન અને ઓરેન્જ ઝોનમાં અનેક છૂટ આપી દેવાઈ છે, ડોમેસ્ટિક હવાઈ સેવા પણ શરુ કરી દેવાઈ છે.


Samsung Galaxy M40 Started Selling in India the Midnight Blue Color people preferred more to buy | સેમસંગ ગેલેક્સી M40 નું ભારતમાં વેચાણ શરૂ, મીડનાઇટ બ્લુ લોકોએ વધુ પસંદ કર્યો - lifestyle\nPublished: Jun 19, 2019, 18:35 IST | Mumbai\nMumbai : સ્માર્ટફોન મેકર કંપની સેમસંગે ગેલેક્સી M સિરીઝનો વધુ એક દમદાર ફોન M40 ભારતમાં 11 જૂને લોન્ચ કર્યો હતો. આ નવો ફોન ઈન્ફિનિટી-ઓ ડિસ્પ્લે સાથે આવે છે. સેમસંગ ગેલેક્સી M40માં ઉત્કૃષ્ટ પર્ફોર્મન્સ માટે સ્નેપડ્રેગન 675 પ્રોસેસર આપ્યું છે. ફોનમાં રિઅર પેનલ પર ટ્રિપલ કેમેરા સેટઅપ આપ્યું છે, જેમાં 32 મેગા પિક્સેલનો પ્રાયમરી કેમેરા છે. આ નવા ફોનમાં સ્ક્રીન સાઉન્ડ ટેક્નોલોજી આપી છે, જેની મદદથી ફોનની ડિસ્પ્લેનાં કોઈપણ ભાગને યુઝર પોતાનાં કાન પાસે રાખીને વાત કરી શકે છે. ભારતમાં આજે એમેઝોન પર પ્રથમ સેલ યોજાયો હતો. જેમાં લોકોને મીડનાઈટ બ્લૂ વેરઇન્ટ ખૂબ પસંદ આવ્યું હતું. આ સેલમાં સી વૉટર બ્લૂ વેરિઅન્ટ માત્ર 91 ટકા વેચાયું હતું.\nઆ પણ વાંચો : Samsungનું ફોલ્ડેબલ સ્માર્ટફોનનું લોન્ચીંગ સતત બીજીવાર ટળ્યું


વિરાટ કોહલીની કપ્તાનીમાં ભારતીય ક્રિકેટ ટીમે સેન્ચુરિયન ટેસ્ટ મેચમાં યજમાન દક્ષિણ આફ્રિકાને 113 રનથી હરાવ્યું હતું. હવે ભારતીય ટીમ સેન્ચુરિયનમાં ટેસ્ટ મેચ જીતનારી પ્રથમ એશિયાઈ દેશ બની ગઈ છે. આ પહેલા એશિયાનો કોઈ દેશ સેન્ચુરિયનમાં એકપણ ટેસ્ટ મેચ જીતી શક્યો ન હતો. પાકિસ્તાન, બાંગ્લાદેશ, અફઘાનિસ્તાનની ટીમો ક્યારેય સેન્ચુરિયન મેદાન પર એકપણ ટેસ્ટ મેચ જીતી શકી નથી અને ભારતે પ્રથમ વખત આ અજાયબી કરી બતાવી છે. આટલું જ નહીં ભારતીય ટીમે સેન્ચુરિયન મેદાનમાં દક્ષિણ આફ્રિકા સામે પ્રથમ વખત ટેસ્ટ મેચ જીતવાનું ગૌરવ પણ હાંસલ કર્યું હતું.\nભારત અને દક્ષિણ આફ્રિકા વચ્ચે સેન્ચુરિયનમાં ત્રણ મેચોની ટેસ્ટ શ્રેણીની પ્રથમ મેચ રમાઈ હતી. આ મેચમાં ભારતીય ટીમ દરેક વિભાગમાં પ્રોટીઝ પર પ્રભુત્વ જમાવતી જોવા મળી હતી. જો કે આ મેચના બીજા દિવસની રમત વરસાદના કારણે રમાઈ શકી ન હતી, પરંતુ મેચના પાંચમા દિવસે પરિણામ આવ્યું જે ભારતીય ક્રિકેટ ચાહકો માટે ખૂબ જ સુખદ હતું. આ ટેસ્ટ શ્રેણીમાં ભારતીય ટીમે જીત સાથે શાનદાર શરૂઆત કરી અને નવો ઈતિહાસ પણ રચ્યો.\nઆ ટેસ્ટ શ્રેણી પહેલા ભારત દક્ષિણ આફ્રિકામાં એકપણ ટેસ્ટ શ્રેણી જીતી શક્યું નથી. જો કે આ પહેલા ભારતે ત્રણ ટેસ્ટ મેચ જીતી હતી અને આ ટીમ ઈન્ડિયાની ચોથી જીત સાબિત થઈ હતી. ભારતે 2006-07ના પ્રવાસમાં જોહાનિસબર્ગમાં દક્ષિણ આફ્રિકામાં પ્રથમ ટેસ્ટ મેચ 123 રનથી જીતી હતી. તે જ સમયે, આ ટીમે 2010-11માં ડરબનમાં પ્રોટીઝ સામે 87 રને બીજી જીત મેળવી હતી, જ્યારે વર્ષ 2017-18માં જોહાનિસબર્ગે ત્રીજી ટેસ્ટમાં 63 રને જીત મેળવી હતી અને હવે સેન્ચુરિયનમાં પણ ભારતને પ્રથમ વખત જીત મળી હતી. જીતનો સ્વાદ ચાખ્યો અને 113 રનથી જીત મેળવી.


વધારે વિચારો કરવાથી મન પર પડે છે ખરાબ અસર અને બગડે છે શરીર, જાણો આ માટે શું કરશો - iGujju | Gujarati Ghazal | Poem | Story | Education\nin સ્વાસ્થ્ય અને ફિટનેસ, i - ગુજ્જુ, જાણવા જેવું, જ્ઞાન અને વિજ્ઞાન, પ્રૌઢ વિશેષ, મહિલા વિશેષ, યુવા વિશેષ\nઘણાં વ્યક્તિઓ ખૂબ જ સેન્સેટિવ હોય છે. વિચારોમાંને વિચારોમાં વ્યક્તિ ઘણી વાર પોતાની તબિયતને પણ ખોઇ બેસે છે. આમ, જ્યારે કોઇ વ્યક્તિ વધારે વિચારે છે તો એની સીધી અસર માનસિક સ્વાસ્થ્ય પર પડે છે. આનાથી વ્યક્તિ નેગેટિવ વિચારોથી ભરાઇ જાય છે. આ વિચારો તમારા માનસિક સ્વાસ્થ્ય પર ઉંડી અસર પાડે છે. સંશોધન અનુસાર જ્યારે કોઇ વ્યક્તિ લાંબા સમય સુધી કંઇક વિચારો કર્યા કરે છે ત્યારે એની સીધી અસર સ્વાસ્થ્ય પર પડે છે. તમારું માનસિક સ્વાસ્થ્ય આને કારણે પ્રભાવિત થાય છે. તો જાણો આ વિશે તમે પણ વધુમાં…\nબહુ વિચાર કરવાથી વ્યક્તિને થાય છે આ નુકસાન\nજ્યારે કોઇ વ્યક્તિ જરૂરિયાત કરતા વધારે વિચારે છે કે બોલે છે ત્યારે એ મનથી નિરાશ થઇ જાય છે. આ માટે હંમેશા વર્તમાનમાં જીવો. વધારે વિચારો તમારા મનમાં નેગેટિવિટી ફેલાવે છે જે તમને ઉદાસ અને નિરાશ કરી શકે છે.\nસતત કોઇ વસ્તુના વિચાર કરવાથી વ્યક્તિ નિરાશ થઇ જાય છે જેના કારણે બીજા લોકોથી દૂર થતો જાય છે.\nતમારા આવા વિચારોની સૌથી ખરાબ અસર તમારા મન પર પડે છે. જો તમે જોબ કરી રહ્યા છો તો આ પ્રકારના વિચારોથી તમારું મન જરા પણ કામમાં લાગતુ નથી. તમારી આ આદત તમને આળસુ બનાવીને મુકી દે છે.\nબહુ વિચારો કરવાથી તમને સરખી ઊંઘ પણ આવતી નથી. જેના કારણે તમારું સ્વાસ્થ્ય ખરાબ થાય છે.\nજાણો આ મુશ્કેલીમાંથી કેવી રીતે બહાર આવશો\nતમે સૌથી પહેલા તમારી એક પેટર્ન બનાવી લો અને પેટર્ન અનુસાર જ ચાલો. આ સાથે જ તમે મેડિટેશન અને યોગ કરો. આમ કરવાથી તમે આ પરિસ્થિતિમાંથી જલદી બહાર આવી શકો છો. આ સાથે જ સવારમાં ઉઠીને ઊંડા શ્વાસ લો જેનાથી તમે નકારાત્મક વિચારોમાંથી છૂટકારો મેળવી શકશો.\nTags: વધારે વિચારો\nશીખો ‘લસણનું અથાણું’ બનાવતા, નોંધી લો આ રીત\nશીખો 'લસણનું અથાણું' બનાવતા, નોંધી લો આ રીત\nહળદરવાળા દુધ કરતા હળદરવાળા પાણીના થાય છે વધુ ફાયદા


વાર્તા ૧૫૩ – શ્રી અબજીબાપાની વાતો\nસંવત ૧૯૮૪ના અષાઢ સુદ-૩ને રોજ બાપાશ્રી સવારે નાહી પૂજા કરી ઓસરીમાં આસને સૂતા હતા. સમય થયે હરિભક્તોએ કથા કરી, પણ પોતે કાંઈ બોલ્યા જ નહિ. સૌને એમ જે આજે બાપાશ્રીને શરદી જેવું છે. પછી જ્યારે ઘેર ઠાકોરજીને જમાડવા ગયા ત્યારે પણ ‘મને આજ રુચિ નથી’ એમ કહી થોડી ખીચડી અને છાશ જમ્યા. પાછા મંદિરમાં આવી ઓરડે સૂતા, તે સાંજે હળવે હળવે ઘેર ગયા. રાત્રે સભામાં આવ્યા, પણ એમ જણાય જે આજે બાપાશ્રીને શરીરે ઠીક નથી. એમ ને એમ સભામાં કથા થઈ રહી ત્યાં સુધી બેઠા. પછી ઊઠતી વખતે ઊભા થઈ સભાને હાથ જોડી જય સ્વામિનારાયણ કર્યા. તે વખતે લડથડિયું આવી ગયું, તેથી પૌત્ર જાદવજી તથા હીરજીભાઈના દીકરા પ્રેમજીએ હાથ ઝાલ્યા ને ઓરડામાં આસન પર લઈ ગયા.\nત્યારે જાદવજી કહે, “બાપા! આજ આપને ઠીક નથી?”\nત્યારે બાપાશ્રી કહે, “જાદવા! મને કાંઈ નથી. જરા ટાઢ વાય છે તેથી ગોદડું ઓઢાડ.”\nએમ કહેવાથી બાપાશ્રીને ચોફાળ તથા ગોદડું ઓઢાડ્યું.\nહરિભક્તો જાય, આવે ને પૂછે તે સૌને એમ કહે જે, “આજ મને જરા ટાઢ વાય છે. હું પછાડનો નાહ્યો ત્યારથી ટાઢ ચડી છે. વળી, આજ ખીચડીમાં છાશ લીધી હતી તેથી શરદી થઈ ગઈ જણાય છે. હવે ગોદડું ઓઢીને સૂતાં સૂતાં મહારાજને સંભારશું એટલે વાંધો નહિ આવે.” એમ સૌને કહેતાં બાપાશ્રી પોઢી ગયા.\nબાપાશ્રીના દીકરા બન્ને ઘણીવાર બેઠા ને સેવા કરવા લાગ્યા. બાર વાગ્યા એટલે સર્વે સૂતા. બાપાશ્રી પોઢી ગયા હતા તે ઓચિંતાના એક વાગ્યાને સુમારે બેઠા થઈ ગયા.\nત્યારે સેવક પ્રેમજીએ જાગીને પૂછ્યું જે, “બાપા! કેમ બેઠા થયા? નહાવું છે?”\nતે વખતે એમ બોલ્યા જે, “પ્રેમજી બચ્ચા! નહાવું નથી, પણ જવું છે.” ત્યારે પ્રેમજી કહે, “બાપા! ઘેર જાવું છે?” તો કહે, “હા.” એટલે પ્રેમજીએ બાપાશ્રીને પાઘડી લાવીને આપી.\nત્યારે તે પાઘડી હાથમાં લઈને કહ્યું જે, “પ્રેમજી! તું અહીં આવ, તને પાઘડી બંધાવું. મારે તો અક્ષરધામની પાઘડી છે.” એમ કહી પાઘડી નીચે મૂકી દીધી.\nત્યારે સેવક પ્રેમજીને એમ થયું જે બાપાશ્રીને ટાઢિયો તાવ આવ્યો છે તેથી આમ બોલે છે. એમ જાણી કહ્યું જે, “બાપા! સૂઈ જાઓ.”\nત્યારે બાપાશ્રીએ કહ્યું જે, “પ્રેમજી! તેં મારી નિષ્કામભાવથી સેવા કરી છે તેથી તું મારી પાસે આવ.” એમ કહી તેને બાથમાં ચાંપી હેત જણાવી મળ્યા, માથે હાથ મૂક્યા ને કહ્યું જે તું મારી સેવામાં રહીશ ને? મને એમ થાય છે જે આ ટાઢ નડશે ખરી. આ ટાઢ ઊતરે એમ મને જણાતું નથી.”\nત્યારે પ્રેમજીએ વિચાર્યું જે, “બાપાશ્રી યજ્ઞમાં બોલ્યા હતા કે, ‘ગોર મહારાજ! જો જો, આ મૂર્તિ ઊડી જાય નહિ.’ તથા સ્વામીશ્રી આદિ સંતોને આ વખતે મર્મમાં રોકવાની ઇચ્છા ઘણી જણાવતા હતા તેથી આ મંદવાડ વધશે તો બાપાશ્રીની મરજી કેવી છે તેની કોઈને ખબર નહિ પડે.”\nએમ વિચાર કરે છે એટલામાં બાપાશ્રી કહે, “પ્રેમજી બચ્ચા! તું તારા મનમાં સંકલ્પ કર્યા કરે છે તે કરતાં સૂઈ જા. હું તારા સંકલ્પ જાણું છું.” ત્યારે પ્રેમજી કહે, “બાપા! આજનું આપનું દર્શન સંકલ્પ કરાવે છે.” એમ કહી દિલગીરી જણાવી.” ત્યારે બાપાશ્રી કહે, “બચ્ચા! તું મારું માનીશ કે નહિ?” ત્યારે તે કહે, “બાપા! હું આપનું કેમ ન માનું! જે કહેશો તે કરીશ.”\nપછી બાપાશ્રી બોલ્યા જે, “જોજે, તું મારું વચન લોપીશ તો નહિ ને?” ત્યારે પ્રેમજી કહે, “બાપા! આપનું વચન હું ક્યારેય નહિ લોપું.”\nત્યારે તેના ઉપર અતિ પ્રસન્નતા જણાવી માથે હાથ મૂકી કહ્યું જે, “તારે આ વાત કોઈને કહેવી નહિ. તું સંકલ્પ કરે છે કે, ‘બાપો જતા રહેશે તો! અને સ્વામી આદિકને ખબર નહિ પડે તો મને ઠપકો મળશે.’ પણ હું જાઉં તેવો નથી; હું તો અખંડ છું, પણ હવે આ દેહ દેખાય કે નહિ તે મહારાજની મરજી.”\nતે સાંભળી પ્રેમજીને ધીરજ રહી નહિ તેથી ખોળામાં માથું મૂકી રોવા લાગ્યો તે છાનો જ રહે નહિ.\nત્યારે તેને ધીરજ આપતાં બાપાશ્રી બોલ્યા જે, “તું આમ દિલગીર મ થા.”\nત્યારે સેવક પ્રેમજી કહે કે, “બાપા! તમે મને બોલવાની બંધી કરી તેથી કોઈને કહેવાય પણ નહિ અને જો આ વાત કોઈને કહું તો આપનું વચન લોપાય.”\nત્યારે બાપાશ્રી કહે, “કહેવાનું કાંઈ નહિ; મહારાજ બધું સારું કરશે.”\nતે વખતે પ્રેમજીએ પ્રાર્થના કરી જે, “બાપા! આપણા ઘરમાં સૌને તથા સર્વે હરિભક્તોને આપનાં દર્શનથી સુખ વર્તે છે. સાજો સત્સંગ આપની કૃપાદૃષ્ટિએ સુખિયો છે. તે કોઈને આ વાતની ખબર ન પડે તો કેવું લાગે? વળી સ્વામી વૃંદાવનદાસજી તથા સ્વામી ઈશ્વરચરણદાસજીને તો આ વાત જરૂર જણાવવી ખપે. હું તેમને આપના આ મંદવાડની ખબર આપું?”\nત્યારે બાપાશ્રી કહે, “એમને ખબર પડે એટલે તો સત્સંગમાં સૌને ખબર પડી જાય તેથી બધા અહીં આવે, કરગરે, દિલગીર થાય, પ્રાર્થના કરે અને મને જવા દે નહિ; તેમ જ ઘણા હરિભક્તો પણ આવે ને તે બધાય પ્રાર્થના કરે ને કરગરે. સ્વામીશ્રીને તો મારે આ વખતે રોકવા હતા, પણ બીજા સંતોને જવાની તાણ હતી તેથી રોક્યા નહિ. એ જતાં મને ઠીક ન લાગ્યું તેથી છેલ્લો મેળાપ કરવા માટે ઠેઠ ભુજથી માણસ મોકલી પાછા અહીં બોલાવી સુખિયા કર્યા છે તેથી કાંઈ ખબર આપવાની જરૂર નથી.”\nઆ વાત સાંભળી પ્રેમજીને વધુ દિલગીરી થઈ ને જાણ્યું જે આ વખતે બાપાશ્રી રહે તેવું જણાતું નથી, તેથી દંડવત કરી પ્રાર્થના કરવા લાગ્યો.\nત્યારે બાપાશ્રી કહે, “તું કહેતો હતો કે, ‘હું તમારું માનીશ.’ હવે આમ શોક શું કરે છે? હું ક્યાં જાઉં એવો છું! પણ આ વાત હમણાં તારે કોઈને જણાવવી નહિ. જો કોઈને કહીશ તો હું રાજી નહિ થાઉ. હવે હું બોલીશ નહિ. હું તારા ઉપર બહુ રાજી છું. મેં આજ દિવસ સુધી સૌને મૂર્તિના સુખની વાતો કરી. હવે શ્રીજીમહારાજની આવી મરજી છે એમ જાણી તારે રાજી રહેવું. હું તને મૂર્તિના સુખમાં રાખીશ.” એમ કહી તેનો હાથ ઝાલીને પોઢી ગયા.\nપ્રેમજીને તે વખતે ઘણા વિચારો આવે, પણ બાપાશ્રીએ કોઈને કહેવાની બંધી કરેલી તેથી શું કરે! ઘણીવાર સુધી એમ ને એમ તેનો હાથ ઝાલી રાખ્યો.\nપછી ઊઠીને બીજી વાર કહ્યું જે, “પ્રેમજી! જોજે, મારું વચન લોપતો નહિ હો! હું તારા ઉપર બહુ રાજી છું.” એમ કહીને સૂઈ ગયા. ।।૧૫૩।।


Gujarat In 33% less rainfall, no rain for weeks and heat also break4year record\nJuly 14, 2019 | 10:38 am IST\nગુજરાત રાજ્યની જીવાદોરી સરદાર સરોવર નર્મદા ડેમની જળ સપાટી વધીને 121.02 મીટરે પહોંચી ગઇ છે. હાલ સરોવરમાં 1400 મિલિયન ક્યુબીક મીટરે જમા થયું છે.\nગુજરાત રાજ્યની જીવાદોરી સરદાર સરોવર નર્મદા ડેમની જળ સપાટીમાં વધારો થતાં ગુજરાત માટે સારા સમાચાર બીજી તરફ રાજ્યના નાયબ મુખ્યમંત્રી નીતિન પટેલે કરેલી જાહેરાત મુજબ મુખ્ય કેનાલ માંથી પાણી સતત ખેડૂતો માટે છોડાઇ રહ્યું છે.\nસતત બે વર્ષ ચોમાસુ નબળું રહ્યા બાદ આ વર્ષે ઉપરવાસમાં મધ્યપ્રદેશમાં સારો વરસાદ પડ્યો હોવાથી નર્મદા ડેમ પર પાણી ની આવક સતત વધતી રહી છે. જેના કારણે ડેમની જળ સપાટી 121 મીટર પાર કરી ગઈ છે. આજે પાણીની આવક 9005 ક્યુસેક છે અને મુખ્ય121.05 મીટર થઈ છે કેનાલ માં 6910 પાણી છોડાય રહ્યું છે .અને સરદાર સરોવરમાં પાણીનું લાઈવ સ્ટોરેજ 1400.98મિલીયન ક્યુબીક મીટર છે.\nચોમાસાની મોસમમાં જ અમદાવાદ સહિત ગુજરાતના મોટાભાગના વિસ્તારોમાં વરૃણ દેવ રીઝયા નથી. અમદાવાદ અને ગાંધીનગરમાં ૩૯ ડીગ્રી તાપમાન સાથે રહીશો ગરમીથી ત્રાહિમામ પોકારી ઉઠયા હતા. સુરેન્દ્રગરમાં 38.8, રાજકોટમાં 37.9, કંડલા પોર્ટમાં 37.3, વડોદરામાં 37.4, વલ્લભ વિદ્યાનગરમાં 37.3, ડીસામાં 37.2 ડીગ્રી તાપમાન નોધાયું હતું. હજુ અમદાવાદીઓ સહિત રાજ્યના મોટાભાગના વિસ્તારોમાં ગરમીનું પ્રમાણ યથાવત રહેવાની શક્યતા છે.\nતેમજ વાતાવરણમાં ભેજનું પ્રમાણ સવારે 8.30 કલાકે 77 ટકાથી ઘટીને 44 ટકાએ પહોંચ્યું હતું. જેને કારણે લોકોએ દિવસ દરમિયાન ચામડી બાળતી કાળઝાળ ગરમીનો અનુભવ કર્યો હતો. હાલમાં વરસાદ લાવે કોઇ સિસ્ટમ ડેવલપ ન થઇ હોવાથી ભારે વરસાદની શક્યતા નહિવત છે.\nવરસાદની ગેરહાજરીને કારણે અમદાવાદ સહિત રાજ્યનાં 10 શહેરમાં ગરમીનો પારો 37 ડિગ્રી પાર કરી ગયો હતો. હાલમાં વરસાદ લાવે કોઇ સિસ્ટમ ડેવલપ ન થઇ હોવાથી ભારે વરસાદની શક્યતા નહિવત છે. વરસાદની ગેરહાજરીને કારણે અમદાવાદ સહિત રાજ્યનાં 10 શહેરમાં ગરમીનો પારો 37 ડિગ્રી પાર કરી ગયો હતો.\n251માંથી 96 તાલુકાઓમાં 2થી5ઇંચ વરસાદ જ પડ્યો\n15 તાલુકામાં 1 ઇંચથી ઓછો, 14 તાલુકામાં 1થી2ઇંચ, 67 તાલુકામાં2થી5ઇંચ, 99 તાલુકામાં5થી 10 ઇંચ, 43 તાલુકામાં10થી 20 ઇંચ, 10 તાલુકામાં20થી 40 ઇંચ,3તાલુકામાં 40 ઇંચથી વધુ વરસાદ પડ્યો છે. સીઝનનો કુલ 251 તાલુકામાં સરેરાશ 7.65 ઇંચ વરસાદ નોંધાયો છે.\n978 માં ધરોઇ ડેમના નિર્માણ સમયે મહેસાણા અને સાબરકાંઠા જિલ્લાના 28 ગામ સંપૂર્ણપણે અને 19 ગામ આંશિક ડૂબમાં ગયા હતા. ગત વર્ષે નબળા ચોમાસા અને ચાલુ સિઝને વરસાદી પાણીની આવક નહીં થતાં ધરોઇ ડેમમાં પાણીનું લેવલ સાવ ઘટી ગયું છે. જેને લઇ4દાયકા પૂર્વે ડૂબમાં ગયેલા ખેડબ્રહ્મા તાલુકાના ચાંપલપુર ગામનાં અવશેષો દેખાયાં છે.\nડેમના કિનારાથી અઢી કિલોમીટર દૂર 200 વર્ષ જૂની પૌરાણિક વાવ, 150 વર્ષ જૂનું ભગવાન શાંતિનાથ અને વૃષભદેવનું દેરાસર અત્યારે જોઇ શકાય છે. સ્થાનિકોના મતે ઉનાળામાં ડેમમાં પાણીનું લેવલ ઘટે તો વાવ અને જૈન દેરાસર જોવા મળે છે.\nઅ’વાદ DPS Eastની માન્યતા રદ થતાં વાલીઓમાં રોષ, ‘સરકારથી આટલી મોટી ચૂંક કઇ રીતે થઇ?\nતમિલનાડુમાં વરસાદે વેર્યો કહેર, 17 લોકોનાં મોત – શહેરોમાં સ્કૂલ, કૉલેજો બંધ\n…તો 30થી 35 સેકેન્ડની આ ભૂલ અ’વાદની BRTSના ડ્રાઈવરે ના કરી હોત તો કદાચ બન્ને ભાઈઓ જીવિત હોત\nઅનુપમ ખેરે રૂંવાડા ઉભા કરી દે તેવો મેસેજ લખીને કહ્યું- અમિત શાહ આ કાયદો પાસ કરાવી દો\nજાણીએ મા અન્નપૂર્ણાના પ્રાગટ્ય અને વ્રત સાથે જોડાયેલી કથા વિશે, Video\nદર્શન કરો મહેસાણાના જોરણંગ ગામે આવેલ કુંતેશ્વર મહાદેવ મંદિરના, Video\nશુક્ર પૂર્વાષાઢા નક્ષત્રમાં કરશે પ્રવેશ, આ5રાશિ માટે આજનો દિવસ લાભદાયી


Gujarati News » Technology » Tips & Trick : You can download Aadhar Card online by following these simple steps\nE Aadhar Card : ઇ-આધાર કાર્ડ તમારા નિયમિત આધાર કાર્ડનું ઇલેક્ટ્રોનિક અથવા વર્ચ્યુઅલ સ્વરૂપ છે. તમે કોઈપણ ચકાસણી માટે આધાર કાર્ડને બદલે તેનો ઉપયોગ કરી શકો છો.\nPublish Date - 8:09 am, Tue, 26 October 21 Edited By: Bhavyata Gadkari Follow us -\nYou can download Aadhar Card online by following these simple steps\nઆધાર કાર્ડ (Aadhar Card) ભારત સરકાર (Indian Government) દ્વારા તમામ નાગરિકોને આપવામાં આવેલું ઓળખ કાર્ડ છે. યુનિક આઇડેન્ટિફિકેશન ઓથોરિટી ઓફ ઇન્ડિયા (UIDAI) દ્વારા જાહેર કરાયેલા કાર્ડ પર 12 અંકનો એક અનોખો નંબર છાપવામાં આવ્યો છે. ઈન્ડિયા પોસ્ટ દ્વારા પ્રાપ્ત થયેલ ઈ-આધાર (E-Aadhar) અને યુઆઈડીએઆઈ વેબસાઈટ પરથી ડાઉનલોડ કરેલ બંને સમાન રીતે માન્ય છે.\nઇ-આધાર કાર્ડ તમારા નિયમિત આધાર કાર્ડનું ઇલેક્ટ્રોનિક અથવા વર્ચ્યુઅલ સ્વરૂપ છે. તમે કોઈપણ ચકાસણી માટે આધાર કાર્ડને બદલે તેનો ઉપયોગ કરી શકો છો. તેમાં તમારૂ નામ, જન્મ તારીખ, આધાર નંબર, ફોટોગ્રાફ અને બાયોમેટ્રિક ડેટા જેવી તમામ જરૂરી માહિતી પણ સામેલ છે. ચાલો તમને આધાર કાર્ડ ઓનલાઈન ડાઉનલોડ કરવાની સૌથી સરળ રીત જણાવીએ\nઆધારની સત્તાવાર વેબસાઇટ https://uidai.gov.in/ ની મુલાકાત લો.\nમાય આધાર મેનૂમાં ડાઉનલોડ આધાર વિકલ્પ પર ક્લિક કરો.\nજો તમે ઇચ્છો તો, તમે સીધા આ લિંક પર પણ જઈ શકો છો- https://eaadhaar.uidai.gov.in/\nઅહીં તમને ત્રણ વિકલ્પ જોવા મળશે – આધાર, એનરોલમેન્ટ આઈડી અને વર્ચ્યુઅલ આઈડી.\nજો તમારી પાસે આધાર કાર્ડ નંબર છે, તો પછી આધાર વિકલ્પ પસંદ કરો.\nહવે તમારે 12 અંકનો આધાર નંબર દાખલ કરવો પડશે.\nવેરિફિકેશન માટે કેપ્ચા કોડ દાખલ કરો અને સેન્ડ ઓટીપી ઓપ્શન પર ક્લિક કરો\nતમારા રજિસ્ટર્ડ મોબાઇલ નંબર પર OTP મોકલવામાં આવશે. આ OTP દાખલ કરો.\nહવે વેરિફાય એન્ડ ડાઉનલોડ ઓપ્શન પર ક્લિક કરો.\nઆ રીતે, તમારા ઉપકરણ પર ઈ-આધાર ડાઉનલોડ થશે.\nધ્યાનમાં રાખો કે ડાઉનલોડ કરેલી આધાર કાર્ડ ફાઇલનો પાસવર્ડ આઠ અક્ષરોનો હશે. તમારે આધાર કાર્ડમાં આપેલા નામના પહેલા4અક્ષરો અને પછી જન્મ વર્ષ લખવાનું રહેશે. જો તમને તમારો આધાર નંબર અથવા નોંધણી નંબર યાદ ન હોય તો પણ, તમે તમારું નામ અને જન્મ તારીખ દાખલ કરીને ઈ-આધાર ઓનલાઇન ડાઉનલોડ કરી શકો છો. આ માટે, તમારે UIDAI વેબસાઇટ પરથી તમારો આધાર નંબર જનરેટ કરવો પડશે.


Travel And Tourism Know Why Traveling Is Important\nમુસાફરીના પણ ફાયદા થાય? જાણો શા માટે જરૂરી છે પ્રવાસો કરવા\nOctober 8, 2021 | 7:29 pm IST\nપ્રવાસ કરવાથી પણ થાય છે ફાયદાઓ\nમનને મળે છે શાંતિ, દૂર થાય છે તણાવ\nમળે છે નવા લોકોને મળવાની તક\nમુસાફરી દરેક વ્યક્તિએ જીવનમાં એકવાર તો કરી જ હશે અને પ્રવાસો પણ કર્યા જ હશે. મોટાભાગે દરેક વ્યક્તિના જીવનની યાદગાર ક્ષણ કોઈને કોઈ પ્રવાસની હોય છે. ઘણા લોકો એવા છે જેને ફરવા જવા ન મળે તો બીમાર થઈ જાય છે, જ્યારે કેટલાક એવા છે જે વર્ષમાં બે વાર કશે ફરવા જતા હોય છે. કેટલાક એવા લોકો પણ હોય છે જેમને ફરવું જરા પણ પસંદ નથી. આવા લોકોએ જરૂર જાણવું જોઈએ કે પ્રવાસો કરવા જરૂરી છે અને પ્રવાસો કરવાના પણ ફાયદા થાય છે.\nસેલ્ફ ડેવલપમેન્ટ – દરેક પ્રવાસ વખતે અમને તમારી તાકાત, નબળાઈ, નૈતિકતા, મહત્ત્વ સમજાય છે. જે તમને તમારા વિશે, અન્ય લોકો અને વિવિધ સ્થળો વિશે નવું શીખવામાં મદદ કરે છે. પર્સનલ ગ્રોથ માટે પણ પ્રવાસ કરવા જરૂરી છે. ફરવા જાઓ ત્યારે તમે પોતાની દિનચર્યામાંથી હટીને કંઈક જુદું કરો છો, જે તમને તમારા કમ્ફર્ટ ઝોનમાંથી બહાર નીકળવામાં મદદ કરે છે. જેની મદદથી તમે વધુ રિસ્પોન્સીબલ અને સ્વતંત્ર બનો છો.\nશાંતિ માટે – દરેક વ્યક્તિ પોતાના જીવનમાં વ્યસ્ત રહે છે જેના કારણે તેમનું જીવન તણાવ અને ટેન્શનથી ભરેલું રહે છે. જેને કારણે ઘણી વખત આપણી માનસિક શાંતિ ગુમાવી બેસીએ છીએ. ત્યારે પ્રવાસ એક સારો વિકલ્પ છે, જે તમને ફરવા અને નવી જગ્યાઓ જોવાની તક આપે છે. મુસાફરી તણાવ દૂર કરવામાં મદદ કરશે અને તમારા મનને શાંતિ આપશે.\nસ્વાસ્થ્ય સુધારે – સ્વસ્થ જીવનમાં માનતા લોકો માટે પ્રવાસ શ્રેષ્ઠ વિકલ્પ છે. જે લોકો મુસાફરી કરે છે તેમને ઓછી સ્વાસ્થ્ય સમસ્યાઓ હોય છે કારણ કે આવા લોકો ખૂબ સક્રિય હોય છે. પ્રવાસ દરમિયાન શરીર ખૂબ જ સક્રિય રહે છે. જેના કારણે વ્યક્તિ માનસિક અને શારીરિક રીતે સ્વસ્થ રહે છે.\nનવા લોકોને મળવાની તક – મુસાફરી દરમિયાન ઘણીવાર નવા મિત્રો બને છે. આ સમય દરમિયાન તમને આખા જીવન માટે કોઈ સારો મિત્ર પણ મળે શકે છે. નવી જગ્યાએ ફરવા જવાથી નવી મિત્રતા અને સંબંધો બનાવવાની તક મળે છે.\nભારતના5સુંદર વેડિંગ ડેસ્ટિનેશન, લગ્ન માટે ક્યાં જવા માંગશો?\n6000 ફૂટની ઊંચાઈએ બનેલી હોટેલ, દૂર-દૂર સુધી માત્ર સફેદ બરફની ચાદર\nજાણી લો શિયાળામાં જોવાલાયક5ખાસ સ્થળો વિશે


SPLIT YELLOW DAL KHAKHRA recipe by Deepa Rupani in Gujarati at BetterButter\nહોમ પેજ / રેસિપી / મગ ની દાળ ના ખાખરા\nમગ ની દાળ ના ખાખરા રેસીપી વિશે\nખાખરા અને ગુજરાતી, એ બંને એક બીજા વિના અધૂરા છે એમ કહીએ તો જરા પણ અતિશયોક્તિ નથી. જો કે હવે ગુજરાતી સિવાય પણ ખાખરા પ્રેમ વધ્યો છે. આ કડક અને કુરમુરા ખાખરા diet કરનારા ના પણ પ્રિય છે. વર્ષો પહેલા થોડા પ્રકાર ના ખાખરા બનતા હતા અને વેચાતા હતા પરંતુ આજકાલ તો ખાખરા માં જે flavour માંગો એ ઉપલબ્ધ છે. આજે હું આપની સાથે વધેલી મગ ની દાળ ના ખાખરા રજુ કરું છું.\n1 કપ વધેલી મગ ની છુટ્ટી દાળ\n1 tsp અજમો\nઘી શેકવા માટે ( વૈકલ્પિક )\nમગ ની દાળ ને હાથ થી મસળી લો.\nઘઉં ના લોટ માં તેલ અને બધા મસાલા નાખો.\nહવે મસળેલી દાળ અને લોટ ભેળવી, જરૂર પુરુતું પાણી ઉમેરી કણક તૈયાર કરી લો\nપાતળા ખાખરા વણી ને તૈયાર કરો.\nહવે લોઢી પર, લાકડા ના dattaa ની મદદ થી ખાખરા સેકી લો. તાપ ધીમો રાખવો.\nઈચ્છઓ તો સેકતી વખતે ઘી વાપરી શકો છો.\nશેકાઈ જાય એટલે ઠંડા કરી હવાચુસ્ત ડબ્બા માં ભરી લેવા.\nમગ ની દાળ ના ખાખરા - સમીક્ષાઓ


અફઘાની સ્ટાઇલ કેરટ-પનીર પરોઠા - અવનવા પરાઠા ખાવા પસંદ છે? તો આ પરાઠા બધાને પસંદ આવશે. - Rasoi ni Rani\nઅફઘાની સ્ટાઇલ કેરટ-પનીર પરોઠા:\nદેશ, રાજ્ય કે પોત પોતાના ગામ અને ઘર મુજબ લોકો રોટલા, રોટલી, પુરી કે પરોઠા બનાવતા હોય છે. બધાનાં સ્વાદ પણ અલગ અલગ હોય છે. તેમાંયે બનાવાતા સ્ટફ્ડ પરોઠામાં અનેક જુદા જુદા સ્ટફીંગ કરીને બનવાવામાં આવતા હોય છે. સામાન્ય રીતે આલુ પરોઠા, ઓનિયન પરોઠા, પિઝા પરોઠા કે મિક્ષ વેજ પરોઠા વગેરે ઘરમાં અવાર નવાર બનાવવામાં આવતા હોય છે.\nઅફઘાની સ્ટાઇલના કેરટ પરોઠા.. જે યીસ્ટ કે એગ્સનો ઉપયોગ કરીને ઓવનમાં બનાવવામાં આવતી હોય છે પણ મેં અહીં આ રેસિપિને વેજેટેરેયન બનાવવાનો એક સફળ પ્રયત્ન કર્યો છે. જેમાં મેં એગ્સ કે યીસ્ટ ને બદલે બેકીંગ પાવડર અને બેકીંગ સોડા સાથે સુગર અને કર્ડ નો ઉપયોગ કર્યો છે. જેનું સરસ રીઝલ્ટ મળ્યુ છે. કેરટ અને પનીરનું થોડા સ્પાઈસ સાથે સ્ટફીંગ બનાવીને સ્ટફ કર્યાબાદ સરસ ક્રીસ્પી – ગોલ્ડન બ્રાઉન પરોઠા બન્યા છે. બધાને ખૂબજ ભાવશે.\nતો તમે પણ મારી આ રેસિપિને ફોલો કરીને ચોક્કસથી અફઘાની સ્ટાઇલ કેરટ-પનીર પરાઠા બનાવજો.\nઅફઘાની સ્ટાઇલ કેરટ-પનીર પરોઠાનું સ્ટફીંગ બનાવવા માટેની સામગ્રી :\n5 ક્યુબ પનીર – ક્રશ કરી લેવું અથવા ખમણી લેવું\n1 કપ છાલ કાઢી ખમણેલું ગાજર\n1 નંગ બારીક કાપેલું કેપ્સીકમ\n1 ટી સ્પુન ચીલી ફ્લેક્ષ\n• સૌ પ્રથમ સ્ટફીંગ તૈયાર કરી લેવું.\n• પનીર અને ગાજર ખમણી લેવું\n• કેપ્સીકમને બારીક સમારી લેવા\nબારીક કાપેલા કેપ્સીકમ અને ગાજરને હાથથી નિચોવી લેવા જેથી સ્ટફીંગ સોગી ના થાય. સ્ટ્ફીંગ કર્યા પછી સરસથી પરોઠા વણી શકાય.\nએક મિક્ષિંગ બાઉલ લઈ તેમાં નિચોવેલા ગાજરનું ખમણ અને બારીક કાપેલા કેપ્સીકમ ઉમેરો.\nતેમાં ક્ર્શ કરેલું અથવા ખમણેલું પનીર ઉમેરો.\nહવે તેમાં ½ ટી સ્પુન ગરમ મસાલો, સ્વાદ મુજબ સોલ્ટ, 1 ટી સ્પુન ચીલી ફ્લેક્ષ અને 1 ટી સ્પુન ચાટ મસાલો ઉમેરો.\nબધું સરસથી ભળી જાય એ પ્રમાણે બરાબર મિક્ષ કરી લ્યો. હવે તેને એક બાજુ રાખો.\nપરોઠામાટેનું સ્ટફીંગ રેડી છે.\nઅફઘાન પરોઠા બનાવવા માટેની સામગ્રી:\n½ ટી સ્પુન બેકિંગ પવડર\n¼ ટી સ્પુન બેકિંગ સોડા\n½ ટી સ્પુન સોલ્ટ\n2 ટી સ્પુન કોઇપણ રિફાઇંડ ઓઇલ\n1/3 કપ મોળુ દહીં\n1-2 ટેબલ સ્પુન પાણી – જરુર મુજબ પાણી\n1 ટી સ્પુન\n1 ટી સ્પુન રીફાઈંડ ઓઇલ બાંધેલા લોટ પર લગાવવા માટે\nપરોઠાનો લોટ બાંધવાની રીત :\nએક મિક્ષિંગ બાઉલ લઈ તેના પર ચાળણી મૂકો.\nતેમાં 1 કપ મેંદો ઉમેરો.\nતેમાં ¼ ટી સ્પુન બેકિંગ સોડા, ½ ટી સ્પુન બેકિંગ સોડા 1 ટી સ્પુન સુગર પાવડર અને ½ ટી સ્પુન સોલ્ટ ઉમેરો.\nબધુ સરસથી ચાળી લ્યો. ચાળ્યા પછી બધુ મિક્ષ કરી લ્યો.\nઆ પ્રોસેસ ચોક્કસથી કરવી.\nહવે મેંદાના ચાળેલા મિશ્રણમાં2ટી સ્પુન કોઇપણ રિફાઇંડ ઓઇલ અને 1/3 કપ મોળુ દહીં (ખાટું દહીં લેવુ નહી) ઉમેરીને બરાબર મિક્ષ કરો.\nહવે તેમાં 1 થી2ટી સ્પુન જરુર મુજબ પાણી થોડું થોડું કરીને ઉમેરી એકદમ સોફ્ટ લોટ બાંધો.\nઆંગળીઓ વડે પ્રેસ કરતા જઈ 3-4 મિનિટ મસળી લ્યો.\nહાથમાં આંગળીઓમાં જ્યારે બંધાઈ રહેલો લોટ વધારે સ્ટીક થવા લાગે ત્યારે એકવાર હાથે સાફ કરી લ્યો.\nહવે તેના પર2ટી સ્પુન ઓઇલ ઉમેરી ફરીથી 1-2 મિનિટ મસળીને સરસ સોફ્ટ ડો બાંધી લ્યો.\nઅફઘાન પરાઠા બનાવવા માટેની રીત:\n½ કપ મેંદાનો લોટ\n2 ટેબલ સ્પુન સુજી\n2-3 ટેબલ સ્પુન બટર – પરાઠાને રોસ્ટ કરવા માટે\nપ્લેટફોર્મને એકદમ સરસ ક્લીન કરી લ્યો. કેમેકે આ પરોઠા તેના પર વણાવાના છે.\nહવે ક્લીન કરેલા પ્લેટ્ફોર્મ પર2ટેબલસ્પુન જેટલો મેંદાનો લોટ સ્પ્રીંકલ કરી દ્યો.\nતેના પર સથે 1 ટી સ્પુન રવો પણ સ્પ્રીંકલ કરો.\nહવે બાંધેલા સોફ્ટ લોટમાંથી એક સરખા2ભાગ કરી લ્યો. તેના2લુવા બનાવી દ્યો.\nઆમાથી માત્ર2જ જમ્બો પરોઠા બનશે.\nલુવા બનાવતી વખતે હથેળી ઓઇલથી ગ્રીસ કરી લ્યો.\nલુવાને પ્લેટ્ફોર્મ પરના સ્પ્રીંકલ કરેલા મેંદા અને સોજી પર મૂકો.\nહવે તેને વેલણથી લંબગોળ શેઇપમાં પાતળું પરોઠું કે રોટલી વણી લ્યો.\nવણતી વખતે જરુર પડેતો તેના પર થોડો મેંદો અને સોજી સ્પ્રિંકલ કરતા જ્વું જેથી વણવામાં સરળતા રહેશે.\nબનાવેલા સ્ટ્ફીંગમાંથી અર્ધુ સ્ટ્ફીંગ વણેલા પાતળા પરોઠા પર ઓલઓવર સ્પ્રેડ કરી દ્યો.\nહવે લાંબી સાઈડ બાજુની કિનારીથી પરોઠાનો થોડો ટાઇટ રોલ વાળો. આ પ્રમાણે આખા પરોઠાનો રોલ વાળી લ્યો. (પિક્ચરમાં બતાવ્યા પ્રમાણે) ત્યારબાદ બનેલા રોલમાંથી લુવો બનાવવા માટે રોલના એક છેડાથી બીજા છેડા સુધી રાઉન્ડ કરતા જઈ જરા ટાઈટ લુવુ બનાવો (પિક્ચરમાં બતાવ્યા પ્રમાણે). એટલે કૂક કરતી વખતે પરોઠુ ખૂલી ના જાય.\nહવે ફરીથી પ્લેટફોર્મ પર મેંદો અને સોજી સ્પ્રિંકલ કરી તેના પર બનાવેલું લુવુ મૂકો.\nલુવાની ઉપર પણ જરુર મુજબ મેંદો અને સોજી સ્પ્રિંકલ કરો.\nહવે આંગળીઓ વડે લુવા પર હલકા હાથે પ્રેસ કરી જરા લુવુ મોટુ કરી લ્યો.\nત્યારબાદ હલકા હાથે વેલણથી જાડું પરોઠું વણી લ્યો. પાતળું વણવાથી તેમાંથી સ્ટફીંગ બહાર નીકળવા લાગશે. વણતી વખતે જરુર મુજબ મેંદો – સોજી સ્પ્રિંકલ કરતા જાવ, જેથી પરોઠું વણાતા સ્ટીક થઈને ટુટીને મસાલો બહાર ના આવે.\nઆ પ્રમાણે બીજું પરોઠું પણ વણી લ્યો.\nપરોઠા કૂક કરવાની રીત:\n2-3 ટેબલ સ્પુન બટર\nસૌ પ્રથમ નોન સ્ટીક પેનને ફ્લૈમ પર મુક્યા વગર જ થોડું બટર લગાવો. ત્યાર બાદ તેના પર બનાવેલું જમ્બો પરોઠું મૂકી પેનમાં લગાવેલા બટરવાળુ કરી લ્યો.\nહવે પેનને લો ફ્લૈમ પર મૂકો 3-4 મિનિટ સુધી ઢાંકીને એકજ સાઇડ વચ્ચે વચ્ચે ગોળ ફેરવતા જઈ ક્રંચી અને ગોલ્ડન બ્રાઉન થાય ત્યાં સુધી કૂક કરી લ્યો.\nત્યારબાદ પરોઠાની ઉપર બટર સ્પ્રેડ કરી, ફ્લીપ કરીને ઢાંકીને બીજી સાઈડ પણ એજ રીતે ક્રીસ્પી અને ગોલ્ડન બ્રાઉન કૂક કરી લ્યો.\nબન્ને બાજુ બરાબર ક્રીસ્પી અને ગોલ્ડન બ્રાઉન થઈ જાય એટલે તેને પ્લેટમાં ટ્રાંસફર કરો.\nચીઝ2લ્યુબ\n1 ટી સ્પુન ચિલિ ફ્લેક્ષ\nકૂક થયેલા અફઘાની પરોઠા પર ઓલ ઓવર ખમણેલું ચીઝ સ્પ્રેડ કરી લ્યો.\nહવે તેના પર ચિલિ ફ્લેક્ષ અને ચાટ મસાલો સ્પ્રીંકલ કરો.\nહવે સર્વિંગ પ્લેટમાં ગરમા ગરમા અફઘાની સ્ટાઇલ કેરટ-પનીર પરોઠા સર્વ કરો.\nસાથે ગ્રીન ચટણી અને બટર સાથે સર્વ કરો.\nPrevious storyબટર રોટી – પંજાબી સબ્જી સાથે ખાવામાં હજી પણ તમે સાદી જ રોટલી બનાવો છો? તો હવે નહિ બનાવો આ સરળ રીતે.\nNext storyમેથીની કોફી – મેથીની કોફી ડાયાબિટીસના દરદીઓ માટે ખૂબ જ ફાયદાકારક છે.


Pics : અર્જુન-મેહરે ઉજવી વેડિંગ એનિવર્સરી, સુઝાન પણ હાજર! | Arjun Mehr Wedding Anniversary Suzanne Present - Gujarati Oneindia\n12 min ago નિર્ભયા કેસઃ માથુ ફોડનારા દોષી વિનયની ખુલી પોલ, કોર્ટમાં રજૂ કરાયો Video\n16 min ago આ ત્રણ દેશોના પ્રવાસે જઇ શકશે શશિ થરૂર, દિલ્હી કોર્ટે આપી પરવાનગી\n43 min ago કંગનાની બહેન રંગોલીએ સાધ્યુ શિલ્પા શેટ્ટી પર નિશાન, બાળકી દત્તક લેવાનો કર્યો નિર્ણય\n| Updated: Saturday, March 29, 2014, 11:46 [IST]\nમુંબઈ, 29 માર્ચ : તાજેતરમાં ફિલ્મોના કારણે નહીં, પણ હૃતિક રોશન અને સુઝાન રોશનના સંબંધો વણસવાના કારણે ચર્ચા તથા વિવાદમાં આવેલા બૉલીવુડ અભિનેતા અર્જુન રામપાલે ગઈકાલે પોતાની લગ્નની વર્ષગાંઠ ઉજવી. અર્જુન અને તેમના પત્ની મેહર જેસિયા રામપાલે લગ્નની વર્ષગાંઠ નિમિત્તે ગઈકાલે રાત્રે પોતાના નજીકના મિત્રો સાથે એક પાર્ટી કરી.\nઅર્જુન-મેહરની વેડિંગ એનિવર્સરી પાર્ટીમાં તેમના નજીકના બૉલીવુડ મિત્રો હાજર રહ્યા હતાં અને તેમાં સૌથી ખાસ મહેમાન હતાં સુઝાન. હૃતિક રોશનના પત્ની સુઝાન ઉપરાંત બૉલીવુડ અભિનેતા ચંકી પાન્ડે, અભિષેક કપૂર વિગેરે પણ આ પાર્ટીમાં હાજર રહ્યા હતાં અને સૌએ ખૂબ મસ્તી કરી હતી, પરંતુ સુઝાનની હાજરી ચર્ચાના એરણે હતી.\nનોંધનીય છે કે હૃતિક-સુઝાને ગત ડિસેમ્બર માસમાં જાહેરાત કરી હતી કે બંને એક-બીજાથી જુદા રહેશે. બંને વચ્ચેના સંબંધો વણસવા પાછળના અનેક કારણોમાં એક કારણ અર્જુન-સુઝાનની નજીકની મિત્રતા પણ ચર્ચવામાં આવતી હતી. જોકે હૃતિક સાથે અલગ થયા બાદ પણ સુઝાન અર્જુનની કોઈ પણ ઇવેંટમાં હાજરી આપવામાંથી ચૂકતા નથી.\nચાલો જોઇએ અર્જુન-મહેરની વેડિંગ એનિવર્સરી પાર્ટીની તસવીરી ઝલક :\nલગ્નની 16મી વર્ષગાંઠ\nઅર્જુન રામપાલ અને મેહર જેસિયા રામપાલના લગ્નની ગઈકાલે 16મી વર્ષગાંઠ હતી.\nઅર્જુન-મેહરે પોતાના લગ્નની વર્ષગાંઠ નિમિત્તે ગઈકાલે રાત્રે એક પાર્ટીનું આયોજન કર્યુ હતું.\nનજીકના મિત્રોના આમંત્રણ\nઅર્જુન-મેહરે વેડિંગ એનિવર્સરી પાર્ટીમાં બૉલીવુડના નજીકના મિત્રોને આમંત્રણ પાઠવ્યુ હતું.\nવેડિંગ એનિવર્સરી પાર્ટી દરમિયાન મેહર અને અર્જુન બહુ ખુશ જણાતા હતાં.\nસુઝાન ખાસ મહેમાન\nઅર્જુન-મેહર વેડિંગ એનિવર્સરી પાર્ટીના ખાસ મહેમાન બન્યા હતાં સુઝાન.\nસુઝાન અર્જુન રામપાલના વિવાદાસ્પદ મિત્ર ગણી શકાય, કારણ કે હૃતિક-સુઝાનના સંબંધો વણસવા પાછળ સુઝાન-અર્જુનની નજીકની મૈત્રીને પણ કારણ ગણવામાં આવી હતી.\nએન્જૉય કરતા સુઝાન\nઆ તસવીર ઉપરથી સ્પષ્ટ છે કે અર્જુન-મેહર વેડિંગ એનિવર્સરી પાર્ટી દરમિયાન સુઝાને ખૂબ એન્જૉય કર્યુ હશે.\nહૃતિક સાથેના સંબંધો બગડવામાં અર્જુનનુ નામ વિવાદમાં આવ્યા છતા સુઝાને અર્જુન સાથે મૈત્રી જાળવી રાખી છે.\nઅર્જુન-મેહર વેડિંગ એનિવર્સરી પાર્ટીમાં બૉલીવુડ અભિનેતા ચંકી પાન્ડેએ પણ પોતાની પત્ની ભાવના સાથે હાજરી આપી હતી.\nઅર્જુન-મેહર વેડિંગ એનિવર્સરી પાર્ટીમાં અભિષેક કપૂર પણ આવી પહોંચ્યા હતાં.\narjun rampal hrithik suzanne suzanne bollywood photo feature અર્જુન રામપાલ હૃતિક સુઝાન સુઝાન બૉલીવુડ ફોટો ફીચર\nView Photos of Arjun Rampal & Mehar Rampal at Wedding Anniversary. Suzanne Roshan was present at the Event and Found Having drink in the party.


Omg !! મેક્સીકોના તળાવમાંથી નીકળ્યું ખતરનાક ચર્ચ, દુનિયા થઇ હકકી-બક્કી\nHome / જાણવા જેવું / Omg !! મેક્સીકોના તળાવમાંથી નીકળ્યું ખતરનાક ચર્ચ, દુનિયા થઇ હકકી-બક્કી\nદુનિયા પણ શું અજીબ છે. હરરોજ એવું તો કઈક નવું જાણવા મળે જ કે આજે દુનિયામાં આ કાંડ થયો. ઘણા લોકો નવું નવું જાણવા માટે હમેશા આતુર રહેતા હોય છે. એવામાં આજે તમને એક નવી જ ખબર સાથે રૂબરૂ કરાવવાના છીએ. એ પણ એક ચર્ચ વિષે જે મેક્સિકોમાં આવેલ છે.\nએક એવું તળાવ જે દક્ષિણ મેક્સિકો માં આવેલ છે. જાણકારી અનુસાર તેમાંથી એક ચર્ચ નીકળ્યું છે. આ ખબર સાંભળીને આખી ચોંકી ગઈ છે. આ ચર્ચને ‘ટેમ્પલ ઓફ કુએચુલા’ નામ આપવામાં આવ્યું છે.\nખરેખર ભયંકર અનાવૃષ્ટિ થવાને કારણે Grijalva (ગ્રીજલવા) નદીના સ્તરમાં પાણીનો ઘણો ધટાડો થયો. ત્યારબાદ Nezahualcoyotl ના ડેમમાં પાણીમાં ધટાડો થયો અને આ ચર્ચ નીકળી આવ્યું. અ અજગ્યા મેક્સીકોના’ State of Chiapas’ માં સ્થિત છે.\nવાસ્તવમાં Grijalva નદીની ઉપર ડેમ બાંધવામાં આવ્યો હતો ત્યારે આ ચર્ચ પાણીની અંદર ડૂબી ગયું હતું. હવે આ લેક સુકું પડી ગયું છે તેથી આ બહાર નીકળી આવ્યું. આની સાથે પણ એક રસપ્રદ કહાની જોડાયેલ છે.\nસોળમી સદીના મધ્યમાં સ્પેનિશ લોકોએ ચર્ચ પણ હુમલો કર્યો. તે લોકો આને જીતવા માંગતા હતા. આવું બધું લોકો સ્પેનિશ રાજા અને તેમને ભગવાનના નામે કરતા હતા. અહી ‘જોક’ લોકોની વસ્તી રહેતી હતી અને તેઓ પોતાના એક અલગ જ ઘર્મનું પાલન કરતા હતા, જે સ્પેનિશ કિંગને પસંદ નહતું.\nત્યારબાદ સ્પેનિશ સૈનિકોએ ત્યાના લોકોને બે વિકલ્પ આપ્યા. તેમને કહ્યું કે તમે સ્પેનિશ રાજાના ગુલામ બની જાઓ નહિ તો તેમનું મૃત્યુ કરવા આવશે. ચર્ચની આ જગ્યાએ લોકોનું મૃત્યુ કરવામાં આવ્યું છે. આ જગ્યા હંમેશા ઘુમ્મસથી ઘુઘળી જ રહે છે. તેથી આ જગ્યા જોવામાં ખતરનાક અને ડરાવણી લાગે છે.\nઆ તસ્વીરો જોઇને તમારું મગજ ‘જસ્ટ ચીલ’ થઇ જશે. અને...


15થી વધુ રાજ્યમાં હળવાથી મધ્યમ વરસાદની આગાહી\nનવી દિલ્હી, તા.7 : દેશભરમાં અચાનક હવામાન પલટો આવ્યો છે જેને કારણે તાપમાન ઘટતાં કાળઝાળ ગરમીમાં રાહત મળી છે. હવામાન વિભાગે આગામી ર4 કલાકમાં દેશના 1પથી વધુ રાજયમાં હળવાથી મધ્યમ કમોસમી વરસાદની સંભાવના વ્યક્ત કરી છે. દિલ્હી અને આસપાસના વિસ્તારોમાં ધૂળની આંધી ઉઠવા સાથે ગાજવીજ સાથે વરસાદ પડી શકે છે.\nદિલ્હીમાં ગુરૂવારે વરસાદ પડયા બાદ લઘુતમ તાપમાન જે સામાન્યથી ર ડિગ્રી વધુ ર6.ર ડિગ્રી સે.હતુ તે નીચું આવતાં ગરમીમાં રાહત મળી છે.7અને 8 મે દરમિયાન પ.બંગાળ, કેરળ, કર્ણાટક, ઝારખંડ, છત્તીસગઢ, આંધ્રપ્રદેશ, ઉત્તરાખંડ, હિમાચલપ્રદેશ, સિક્કિમ, આસામ, મેઘાલય, અરૂણાચલ, નાગાલેન્ડ સહિતના રાજ્યોમાં હળવાથી મધ્યમ વરસાદની સંભાવના છે. રાજસ્થાન, પંજાબ, હરિયાણા, દિલ્હી-એનસીઆર, યુપીમાં ધૂળની આંધી ગાજવીજ સાથે વરસાદ પડી શકે છે.\nગુરૂવારે હવામાન પલટો થયા બાદ દિલ્હી, રાજસ્થાન, હરિયાણા, છત્તીસગઢ, પ.બંગાળ, ઉત્તરાખંડ, બિહાર, ઝારખંડ, મહારાષ્ટ્ર, મેઘાલય, આસામ, સિક્કિમ, હિમાચલ, કેરળ, કર્ણાટક, આંધ્ર અને ઓડિશામાં હળવાથી મધ્યમ વરસાદ પડયો હતો. જયપુર હવામાન વિભાગ અનુસાર વેસ્ટર્ન ડિર્સ્ટબન્સ6મે થી રાજ્ય ઉપર સક્રિય છે. જેને કારણે રાજ્યમાં વરસાદી ગતિવિધિ જોવા મળી શકે છે.


બીરબલ અને બાદશાહ/ઓરમાન ભાઈઓનો ઝઘડો - વિકિસ્રોત\nબીરબલ અને બાદશાહ/ઓરમાન ભાઈઓનો ઝઘડો\n← દીકરાની વાત માએ કબુલ રાખી બીરબલ અને બાદશાહ\nઓરમાન ભાઈઓનો ઝઘડો\nપી. પી. કુન્તનપુરી રાજાના માથાનો મલ્યો →\nવારતા ઓગણોતેરમી -૦:૦-\nઅવગુણ ઉપર ગુણ -૦:૦-\nમનુષ્ય માત્રના અંગમાં, ગુણ અવગુણ કે નુર;\nમાતા તાતા મોશાળની અસર છે એજ જરૂર.\nદીલ્લી શહેરમાં એક લક્ષ્મિચંદ નામનો સદગૃહસ્થ રહેતો હતો. તેની સદગુણ સંપન્ન સ્ત્રીનું મરણ થવાથી તેણે પુનઃલગ્ન કર્યું અને તે નવીન સ્ત્રીની સંગાથે સંસાર સુખ ભોગવતા એક સુંદર પુત્ર રત્ન પ્રાપ્ત કર્યું.\nસદરહુ શેઠની ગત થઇ ગયેલી સ્ત્રીના પણ બે પુત્ર હતા તેઓ પોતાના ધંધા રોજગારમાં આનંદમાન વિહાર કરતા હતા જ્યારે આ નવીન પરણેલી સ્ત્રીથી એક પુત્ર ઉત્પન્ન થયો અને તે પાંચ વર્ષનો થયો ત્યારે દુર્દેવના પ્રતાપે સ્વર્ગવાસ થયો તેથી નવી સ્ત્રીને પોતાના અને પોતાના બાળકના પોષણ માટે મોટા ઓરમાન છોકરાની ઓશીયાળ કરવી પડી. ઓરમાન છોકરાઓના મનમાં તો રાત્રી દીવસ નવીન સ્ત્રીના પુત્ર માટેની ખટક રહેતી હતી કે ( આ ક્યાં નકામું શાલ થઇ પડ્યું. પીતાએ મરતાં મરતાં પણ પીડામાં નાંખી ગયા છે પણ હજુ કાંઇ વાજુ વંઠ્યું નથી. ધીમે ધીમે વચમાં નડતા કાશલને કાઢી નાખશું ? આ પ્રમાણેનો નીચ વીચાર તેઓ ચલાવતા હતા. આવા નીચ વીચારવાળા ભાઈઓએ પોતાની ઓરમાન મા, અને ઓરમાન ભાઇને ખાવા પીવા સંબંધી દુઃખ પાડવા લાગ્યા. આ દુઃખ સહન ન થઇ શકવાથી ઓરમાન માએ પોતાની આગલી શોકના બંને છોકરાઓને કહ્યું કે, "વારંવાર તમને ખરચ માટે મહેનત આપવી એ મને ઠીક લાગતું નથી. માટે મારો ત્રીજો ભાગ મને આપો એટલે આપણી હમેશની તકરારનો અંત આવી જાય.' આ સાંભળી આગલી શોકના બંને છોકરાઓએ પોતાની ઓરમાન માને ધમકાવીને કહ્યું કે, 'અમારી મીલકતમાંથી તમને એક દમડીનો પણ ભાગ મળનાર નથી. અમારા પીતાના વીર્યથી પેદા થયેલો તમારો છોકરો નથી. તો પછી ભાગ શા માટે આપીએ ? બાપની બાયડી ધારીને, બાપની આબરૂને ખાતર જે કાંઇ ખરચ આપીએ તે લઈ ગુપચુપ બેસી રહો. છતાં પણ એમ ન માનતા પારકાઓની ઉશ્કેરણીથી કાંઇપણ ગડબડ સડબડ કરશો તો નાહક આબરૂથી ફજેત થશો પણ કાંઇ લાભ થનાર નથી એ ખચીત જાણજો.' આ ચોખાચટ કલંક યુક્ત રોકડા શબ્દો સાંભળીને બાઇને બહુજ ખરાબ લાગ્યું ન્યાય વગર છુટકો થનાર નથી. ન્યાયની સોટી વગર આ છોકરાઓની આંખ ઉઘડનાર નથી. આ વીચાર કરીને તે બાઇએ અકબરની અદાલતમાં ફરીઆદ નોંધાવી. બ્રહ્માના સમયથી ચાલતું આવેલું અંધેર અકબરના અદલ રાજમાંથી કાંઇ તદન નાશ પામ્યું નહોતું. સામી પક્ષવાળાઓએ ધનની લાલચથી અમલદારને સમજાવી દાવો રદ કરાવ્યો. કહ્યું છે કે પૈસો શું કરી શકતો નથી ? જરકી મોહબત જરકે તાબે; જરકો જગમેં ખાર હૈ, જીસ જોયપે દેખો યારો, તો જરસે બેડા પાર હે ધન જોઇ મુનીવર ચળે, તરૂણી પસારે હાથ, કંથા વોહ ધન લાવજો, કો જીણરો નામ ગરથ. નાણાની તાનથી બાઇનો સાચો દાવો બરબાદ ગયો. અને ધનવાળા છોકરાઓનો ખોટો દાવો ખરો થયો. એક દમડી માટે હજારોનો ખરચ કરવા છતાં સ્વચ્છ ન્યાય મળતો નથી. નહાના તે મહોટા સુધી ખાઉં ખાઉં કરે છે. ખાધા વગર આગળ પગલું ભરવા દેજ નહીં. તો પછી ગરીબ બીચારાની શી તાકાત કે પોતાના દાવાની દાદ મેળવવાને ભાગશાળી બને. ગ્રંથ વગરનો નર નીમાણો કહેવાય છે. માટે જેની પાસે ટકા તેના સૌ સગા, પણ જેની પાસે નહીં ટકા, તો બેઠા જુવે ટગ ટગા ? ધન બીન બાપ કહે પુતતો કપુત ભયો, ધન બીન ભાઈ કહે બંધુ દુઃખદાઇ, ધન બીન નારી કહે નકટેસે કામ પડ્યો, ધન બીન સુશર કહે કીનકા જમાઇ હે, ધન બીન યાર દોસ્તદાર કહુ ન તજીએ, ધન બીન દુનિયામાં મુહકુ છીપાઇએ. કહે કવી બીકટરામ સુનહો દીન દયાળ ધન બીન મુડદેકું લકડી ન પાઇએ.\nજ્યારે આ પ્રમાણેના સ્થીતિવાળી બાઇ નીરાશ થઇ, કાંઇ પણ દાદ ન લાગી ત્યારે ખુદ અકબર હજુર જઇ સઘળી બાબતો રજુ કરી તેથી શાહે ન્યાયધીશને બોલાવીને પુછ્યું કે, ' આ બાઇના કેશનો ફેસલો કેવા પ્રકારે આપ્યો છે. ખરા કેસને શા આધારથી રદ કર્યો છે. તે સાંભળી ન્યાયાધીશે બંને પક્ષના પુરાવા રજુ કરી કેશનું રૂપ અને તેનું નીરાકરણ કરી બતાવ્યું. આ હકીકત જાણી શાહ વીચારમાં પડ્યો. અને આ ભેદ ભરેલા કેશમાં શું સત્યતા હશે ? તે શોધી કાઢવા માટે શાહે ફરીઆદ કરનાર બાઇને એકાંતમાં લઈ જઇને પુછ્યું કે, 'જ્યારે તમારો સ્વામી તમોને પરણી લાવ્યો ત્યારે બુઢાવસ્થા હતી છતાં પુત્ર પ્રાપ્ત કરવા જેટલી શક્તી શી રીતે આવી ? શું કાંઇ તેણે વાજીકરણ પ્રયોગો ઉપયોગમાં લીધા હતા ? તે તમે જાણતા હોતો ખુલાસાથી સમજાવો.'\nશાહનાં આ વાક્યો સાંભળી પીતા રૂપ રાજા આગળ કહેવા લાગી કે, 'હે દયાવંત ! આપ તો પુજ્ય પીતા સમાન છો, એટલે આપ સમીપ સાચી બીના જણાવવામાં કશી અડચણ સમજતી નથી, આવા કટોકટીના પ્રસંગમાં શરમ રાખે કામ થાય એમ નથી, કહ્યું છે કે, 'લાજે વણસે કાજ.' માટે સાચે સાચે કહું છું કે, મારા સ્વામીનાથે મારી સાથે પરણ્યા તે વખતે તેનું જરાપણ ધડપણ હતું. તેના ઘડપણની વ્યાધીઓને મટાડનાર રસાયન રૂપ આમ્રપાક એક પ્રવીણ વૈદના હાથથી બનાવી તેનો વીધી યુક્ત સેવન કરાવવાથી મને ગર્ભ રહ્યો હતો.\nબાઈના બોલવા પર તર્ક શક્તી દોડાવીને શાહ મન સાથે વીચારવા લાગ્યો કે જો આમ્રપાકના પ્રતાપથી આ બાઇને ગર્ભ રહ્યો હશે તો ખચીત તેના ધણીના વીર્યમાં આમ્રરસની કાંઈકપણ અસર રહેવીજ જોઇએ. અને તેના તે વીર્યથી પાકેલો જો આ છોકરો હશે તો તેની પરસેવામાં પણ તેની વાસ જરૂર હોવીજ જોઇએ. આ માટે વાગભટાદિક વીગેરે મુનીઓએ વેદ અને પુરાણના દાખલા દલીલો આપી સાબીત કરેલ છે કે બાપના વીર્યમાં અને માતાના રૂધીરમાં જે ગુણ દોષ પ્રકૃતિ રહેલી હોય છે તેજ તેનાથી પાકેલાં સંતાનોમાં જરૂર દાખલ થાય છે. આ તો સીદ્ધાંત છે કે આમ્રપાકથી ઉત્પન્ન થયેલ વીર્ય અને તે વીર્યથી પાકેલા સંતાનમાં તેની અસર કેમ ન થાય ?' આવો વિચાર કરી એક ચાકરને બોલાવીને કહ્યું કે, ' આ બાઈના છોકરાને સ્વચ્છ જળવડે નવરાવી સરસમાં સરસ ગરમ કપડાં પહેરાવી પરસેવો વળે તેવી રીતે ખુબ દોડાવી એકદમ મારી આગળ લાવો.' શાહનો આ હુકમ થતાંજ તરત દરબારી નોકરે તેજ પ્રમાણે હુકમ બજાવી પરસેવાથી તરબોલ થયેલા છોકરાને લાવી શાહ સન્મુખ ઊભો કીધો. તે જોઇ શાહે ખુદ પોતાને હાથે નવા રૂમાલવડે તેનો પરસેવો લુછી નાખીને તે રૂમાલ કચેરીમાં બીરાજમાન થએલા અમલદારોના હાથમાં આપી કહ્યું કે; 'આ રૂમાલમાં શાની સુગંધ આવે છે ? તે બરાબર તપાસીને કહો.' દરબારીઓએ બહુ બારીકીથી તે રૂમાલને તપાસી કહ્યું કે, ' હજુર ! આ રૂમાલમાં કેરીની સુગંધ આવે છે ?' દરબારીઓની આ વાત સાંભળીને શાહને ખાત્રી થઇ કે ખરેખર કેરી પાકના પ્રતાપથી, તેના પતીના સંગથીજ આ છોકરો જન્મેલો છે, એમાં જરા પણ અસત નથી. માટે બાઈ સાચી છે. પ્રતીવાદીઓ નાહક બીચારી બાઇને દોષીત ઠેરવી તેનો હીસ્સો હોયાં કરી જવા માટે આટલી બધી ખટપટ ઉઠાવી છે એમાં જરા પણ શક ?' આમ નકી કરી બાઇની માગણી પ્રમાણે ત્રીજો હીસ્સો તેજ વખતે આપવાનો હુકમ કીધો અને પ્રતીવાદીઓના અપરાધ બદલ શીક્ષા કરી.\nસાર--ધર્મ નીતી, શાસ્ત્ર નીતી અને વહેવાર તર્ક શક્તીનો અનુભવ ધરાવનારજ ન્યાયાધીશ સત્યાસત્યનો તોલ કરી ન્યાય મેળવનારને સાચો ન્યાય આપી શકે છે ? પણ અગડમ બગડમ કરનાર અને કાળા અક્ષરને કુટી મારનારો શું આપશે ? કાંઈ નહીં. માટે ન્યાય મેળવનારે વીચાર કરીનેજ ન્યાયાધીશોની અદાલતમાં ન્યાય મેળવાવ જવું.\n"https://gu.wikisource.org/w/index.php?title=બીરબલ_અને_બાદશાહ/ઓરમાન_ભાઈઓનો_ઝઘડો&oldid=52456" થી મેળવેલ\nઆ પાનામાં છેલ્લો ફેરફાર ૩૧ જાન્યુઆરી ૨૦૧૬ના રોજ ૦૯:૧૦ વાગ્યે થયો.


પહેલી આવૃત્તિનું નિવેદન / વેવિશાળ / ઝવેરચંદ મેઘાણી | ગુજરાતી લિટરેચર\n2 - પહેલી આવૃત્તિનું નિવેદન / વેવિશાળ / ઝવેરચંદ મેઘાણી\nદસ મહિના પૂર્વેના એક મંગળવારે ‘ફૂલછાબ’ના અંકોમાં પૂરવાને માટે આ વાર્તા લખવાનો પ્રારંભ કર્યો. તે વખતે લેખક પાસે આખી વાર્તાનું હાડપિંજર બિલકુલ તૈયાર નહોતું. વાર્તાનું સર્જન બે રીતે કામ કરે છે: અમુક લેખકો વાર્તાનું આખું જ માળખું પહેલેથી ઘડીને પછી તેમાં લેખનનાં રુધિર-માંસ પૂરવા બેસે છે; ત્યારે હું અને મારા જેવા અનેક ફક્ત એક પ્રબળ પરિસ્થિતિથી જ આંધળો પ્રારંભ કરીએ છીએ અને તે પછી પાત્રો તેમ જ પ્લોટ, જાણે કે પોતાની જાતે, ઘડાતાં ચાલે છે. આવી આંધળી લેખનપદ્ધતિ ખરું જોતાં તો અકસ્માતને આધીન નથી હોતી. એમાં પણ ઘણા કાળના સંઘરાયેલા અનુભવો તેમ જ ચિંતનોનાં જ રંગો-રેખાઓ પુરાતાં આવે છે; તૈયાર પૂણીઓ જ કંતાય છે.\nપરંતુ આંધળુકિયાં કરીને આ વાર્તાને આગળ ચલાવી, એટલું કહેવું બરાબર નથી. આ વાર્તાના ઘડતરમાં ‘ફૂલછાબ’ના વાચકોના ‘ઝાઝા ને રળિયામણા હાથ’ કામે લાગ્યા હતા. પહેલાં જ હપતાથી વાચકોના કાગળો આવવા શરૂ થયા, ને જેમ જેમ વાર્તાપ્રવાહ આગળ ચાલ્યો તેમ તેમ તો દૂરથી ને નજીકથી, શહેરોમાંથી ને ગામડાંમાંથી, સુશિક્ષિતો તેમ જ સામાન્યોના, સ્ત્રીઓ અને પુરુષોના કાગળો આવતા ગયા—જેમાં વાર્તાને કઈ કઈ દિશામાં લઈ જવી તેનાં નિખાસલ સૂચનો હતાં. એ બધા કાગળો જો આંહીં ઉતારું તો ‘વાર્તાસર્જન’ની કળાના વિષય પર નવું જ અજવાળું પડે. પરંતુ ‘વેવિશાળ’ની મુકરર કરેલ કિંમત હવે વિશેષ પાનાંનો બોજો ઊંચકી શકે નહીં.\nસમસ્ત સમૂહનો જેને પોતાના સર્જનમાં આટલા આત્મીય ભાવનો સાથ મળી શકે છે તે લેખક બડભાગી છે.\n‘વેવિશાળ’માં મારે જે કહેવું હતું તે હું કહી શક્યો છું કે કેમ? —મને ખબર નથી. જાણું છું ફક્ત આટલું જ કે કહેવાનું જે હોય તે વાર્તામાં જ લેખકે કહી લેવાનું છે; વાર્તામાં નથી કહી શકાયું માટે, ચાલો, પ્રસ્તાવનામાં પ્રસ્ફોટ કરીએ, એવો હક વાર્તાલેખકને નથી જ નથી. વાર્તાકારની પહેલી ફરજ—અને છેલ્લી પણ—એક જ છે: વાર્તા કહેવી, વાર્તા સારી કહેવી, ને વાર્તા જ કહેવી. મેં પણ અહીં વાર્તા—બસ, વાર્તા જ—કહેવાનો દાવો રાખેલ છે.\nએક સુશિક્ષિત વાચકે પૂછ્યું હતું કે, “તમે સુશીલાને એના સસરા પર ભાવ પેદા થાય છે તેનાં કારણો તો બરાબર બતાવ્યાં છે; પણ સુશીલાને સુખલાલ પર વહાલ થવાનાં કારણો નથી આપ્યાં.”\nઆ સૂચન થયું ત્યારે હું વાર્તાના અંતભાગની ઠીક ઠીક નજીક આવી ગયેલો. મેં આ પ્રશ્ન તપાસી જોયો. સુશીલાને મેં પૂછી જોયું કે, ‘બાઈ, તારાં કારણો તો બતાવ! તેં મને થાપ ખવરાવી છે?’ જવાબમાં સુશીલાએ મને કહ્યું કે, ‘સાચી વાત છે, મારા બ્રહ્માજી! પણ હવે તો હું તમને એક પણ કારણ આપવા બંધાયેલી નથી. હું હૈયાફૂટી નથી, એટલું જ ફક્ત તમને કહું છું. બાકી સુખલાલ પર મને વહાલ ઉત્પન્ન થવાનાં કારણો માગનાર તમે કોણ? બસ, કશા કારણ વગર શું હું કોઈને ચાહી ન શકું? આથી વધુ કાંઈ ખુલાસો મારે તમને કરવાનો નથી. બધી વાતનાં કારણો! બસ કારણો! ને એ કારણો પાછાં અમારે તમને સૌને કહેવાનાં—કેમ?’\nઆવો કરુણ ફેજ લઈને હું સુશીલા પાસેથી પાછો ફર્યો છું. ગરમ મિજાજ કરવાનો હવે તો એને હક છે, કેમ કે મારા હાથમાંથી વછૂટી ગઈ છે.\nબીજો એકકાર: વિજયચંદ્રની પાછલાં પ્રકરણો માંહેની નવેસર બનાવટ મને પોતાને નથી ગમી, પણ ફેરફાર કરવા માટેની મથામણ નિષ્ફળ ગઈ છે; લખ્યું તે અણલખ્યું થઈ શક્યું નથી.\nઆ વાર્તાની લખાવટમાં રસ લેનારાં ને કાગળો લખી લખી ખૂબીઓ વખાણનારાં, પીઠ થાબડનારાં, ત્રુટિઓ તેમ જ ભયસ્થાનો બતાવનારાં નાનાં ને મોટાં, નિકટનાં ને દૂરનાં, સર્વે ભાઈબહેનોને આભારભાવે વંદન કરું છું. તેમની સૌની કલ્પનાને હું પૂરો ન્યાય આપી શક્યો છું કે કેમ એ વિચારે ધ્રુજારી પણ અનુભવું છું. પણ તેમાંના જેમને જેમને આ વારતા ‘સમોરતં શુભ લગ્નં આરોગ્યં ક્ષેમં કલ્યાણં’ કર્યા વગર અપૂર્ણ લાગે, તેમને એટલું જ યાદ આપું છું કે ‘વેવિશાળ’ની વાર્તામાં લગ્નજીવન અને કચ્ચાંબચ્ચાંની પીંજણ મારાથી કલાના કાયદા મુજબ ન જ કરી શકાય. ‘વેવિશાળ’ની વાર્તાએ વેવિશાળનો જ પ્રસ્ફોટ કરીને ચૂપ થવું ઘટે છે.\nરાણપુર: ઉત્તરાયન, 1995 [સન 1939]


શાળા વિશે – જે.બી. પ્રાથમિક શાળા\nજે.બી. પ્રાઇમરી એક અમુલ્ય શિક્ષણનું મંદિર છે.\nહું તમારું જે. બી. પ્રાથમિક શાળામાં સ્વાગત કરું છું અને હું તેના વિકાસના આ ઉત્તેજક સમયે શાળાનો ભાગ બનીને વ્યક્તિગત રૂપે આનંદ અનુભવું છું. ૧૯૧૯ માં સ્થપાયેલ, એકેડેમીના સ્થાપક સિદ્ધાંતો, આજે પણ સમાન છે: આપણી નીતિ શાળાના સૂત્રમાંથી લેવામાં આવી છે: ‘કર ભલા હોગા ભલા’ ‘Do Good and Good will come back to you’ અને ‘શિક્ષણ એજ સાચી સેવા’’Education is the real service to mankind’.\nવિદ્યાર્થીનીઓના વિકાસ અને ચરિત્ર ઘડતર પર ધ્યાન કેન્દ્રિત કરવાથી અમારા વિદ્યાર્થીઓને આત્મવિશ્વાસ, સ્થિતિસ્થાપકતા અને હંમેશાં તેમનું શ્રેષ્ઠ કાર્ય કરવાનો સંકલ્પ મળે છે. અમારી શાળામાં સર્વાંગી, સર્વગ્રાહી શિક્ષણ હંમેશાં સર્વ વિદ્યાલયના સિધ્ધાંતો મુખ્ય ઘટક રહ્યા છે, અને દરેક વિદ્યાર્થીમાં શ્રેષ્ઠતા લાવવા પર કેન્દ્રિત છે. હું આગામી વર્ષોમાં આને હજી વિકસાવવા માટે કટિબધ્ધ છું.\nઆચાર્ય મેડમની કલમે\nશાળા અંગેની માહિતી\nઅમારું ધ્યેય: શ્રેષ્ઠતા\nઅમારું ધ્યેય તમારા પુત્રને સંભાળ અને શિક્ષણ આપવાનું વાતાવરણ પૂરું પાડવાનું છે. અમે તેની સાથે મહત્વપૂર્ણ વ્યક્તિ તરીકેની વર્તણૂક કરીશું, અને તેની પ્રતિભાઓને વલણ આપીશું, અમે તેને જે કાર્ય કરે છે તેનામાં ઉત્કૃષ્ટતા પ્રાપ્ત કરવા પ્રોત્સાહિત કરીશું, અને તેને વિકસિત કરવા માટે સક્ષમ કરીશું.\nઅમારું મિશન: ઉત્કૃષ્ટતા\nઅમે બાળકોને એક વ્યાપક, પ્રેરણાદાયક અને આત્મવિશ્વાસ વધારવાનું શિક્ષણ આપીને તૈયાર કરીએ છીએ.\nએક વ્યક્તિગત અભિગમ:\nઅમારી શાળા વિદ્યાર્થીઓ પ્રત્યેની દયાળુ અને સંભાળપૂર્વક અભિગમમાં વિશ્વાસ રાખે છે જે તમામ બાળકોને તેમના આત્મવિશ્વાસને કાળજીપૂર્વક વિકસાવવા માટે વિશાળ તકો આપે છે.\nઅમે દરેક બાળકને સમય , આદર અને પ્રોત્સાહન આપીએ છીએ. તેમને હૂંફ અને સલામતીની જરૂર છે જે તેમને તેમની પોતાની વિશેષ પ્રતિભા અને વ્યક્તિત્વ વિકસિત કરવાની મંજૂરી આપે છે. સૌથી મહત્વપૂર્ણ, અમે બાળકોની જરૂરિયાતો અને આકાંક્ષાઓ સાંભળવાની ઘણી રીતો વિકસાવી છે.\nપ્રિન્સિપાલ મેડમની કલમે\n“અમે આશા રાખીએ છીએ કે જે.બી. પ્રાથમિક શાળા તમારા બાળકના શિક્ષણ માટે યોગ્ય પસંદગી છે કે નહીં તે નક્કી કરવામાં આ વેબસાઇટ તમને અમારા વર્તમાન જીવન અને શાળાના કાર્ય વિશેની માહિતી આપશે ”\nસર્વ વિદ્યાલયમાં કામ કરવાની તક મળી છે તે અમારું સદભાગ્ય માનીએ છીએ. વિદ્યાર્થી અને શિક્ષકના હૃદયના ભાવનું “સ્પર્શ” થાય છે ત્યારે જ વિદ્યાર્થીનું જીવન દીપી ઉઠે છે.આ પ્રાંગણમાં રમતા બાળરૂપી ફૂલોને જોઈ અમે સંતોષની લાગણી અનુભવીએ છીએ. આ સ્પર્શને અમે અનુભવ્યો છે, આપ પણ અનુભવશો.. એવી આશા સહ..\nશ્રી નીવાબેન બી. પટેલ\n૧૯૭૯ થી શૈક્ષણિક ક્ષેત્રે અગ્રણી\nઅમારો શિક્ષણ પ્રત્યેનો જુસ્સો સતત વધતો જ રહ્યો છે…\nઅમે શાળા મુલાકાત માટે આવવા માટે આપનું સ્વાગત છે. અમે જે શૈક્ષણિક પ્રવૃત્તિ કરીએ છીએ તેમાં બદલાવ ના સાક્ષી બનો..\nઅમે અમારી સુવિધાઓ અને કેમ્પસમાં રોકાણ કરવાનું ચાલુ રાખીએ છીએ અને દર વર્ષે અમે અમારી વર્તમાન જોગવાઈને વધારવામાં સમર્થ થયા છીએ.\nશાળા માન્યતા – ક્રમાંક/પી. આર. ઇ./૧૦૭૯ તા. ૨૦-૩-૧૯૭૯\n૧ અને ૨ ૧૨:૩૦ થી ૪:૪૦ ૧ અને ૨ ૧૨:૩૦ થી ૪:૩૦\n૩ થી ૮ ૧૨:૩૦ થી ૫:૪૦ ૩ થી ૮ ૧૨:૩૦ થી ૫:૩૦\n૧ અને ૨ ૧૨:૦૦ થી ૩:૨૦ ૧ અને ૨ ૧૨:૦૦ થી ૩:૨૦\n૩ થી ૮ ૧૨:૦૦ થી ૩:૨૦ ૩ થી ૮ ૧૨:૦૦ થી ૩:૨૦\nશાળા ફી દર માસની ૧૫ તારીખ સુધીમાં ભરવાની રહેશે. ફી ભરવા માટે કાર્ડ અવશ્ય લઈને આવવું.\nવર્ષ 2019-20 : FRC ના આદેશ મુજબ ફી માળખું\nધો: 1 થી5: 9227\nધો :6થી 8 : 10600\nવર્ષ 2020-21 : FRC ના આદેશ મુજબ ફી માળખું\nવર્ષ 2021-22 : FRC ના આદેશ મુજબ ફી માળખું\nવાલીએ સ્કૂલ ફી ગેટ નંબર3ઉપર ભરવી.\n· સ્કોલરશીપના ફોર્મ ૧ જુલાઈ થી ૧૫ જુલાઈ સુધીમાં કાર્યાલયમાંથી મેળવી સંપૂર્ણ વિગત ભરી તારીખ ૨૦ જુલાઈ સુધીમાં શાળામાં પરત કરવાની રહેશે.\n· એસ.સી.એસ.ટી. જાતિ માટે શિષ્યવૃત્તિ : દેના બેંક સેક્ટર ૧૬ શાખા માં ખાતા ખોલાવીને પાસબુક નો ખાતા નંબર જે તે શાળાના કાર્યાલયમાં લખવાની જવાબદારી વાલીની રહેશે.\nFRC 2017-18 FRC 2018-19 FRC 2019-20\nમફત અને ફરજીયાત શિક્ષણ અધિનિયમ -૨૦૦૯ (આર.ટી.ઇ.) હેઠળ ધોરણ -૧ ના બાળકો માટે ૨૫% અનામત તમામ ખાનગી શાળાઓને આપવામાં આવે છે.\nનેવિબ્લ્યુ પેન્ટ; સફેદ શર્ટ; નેવિબલ્યુ ટાઇ; સફેદ મોજા; કાળા બૂટ; કાળો પટ્ટો.\nશાળાની હદમાં , શાળાના સમય દરમ્યાન સુવ્યવસ્થા અને શાંતિ જાળવવાની રહેશે.\nદરરોજ શાળામાં સ્વચ્છ અને સુઘડ ગણવેશમાં જ આવવું. જે વિદ્યાર્થી સ્વચ્છ ગણવેશ પહેરીને નહી આવે તેને વર્ગમાં પ્રવેશ મળશે નહી .\nદરેક વિદ્યાર્થીએ દર અઠવાડિયે હાથ પગના નખ કાપવા,દરરોજ હાથરૂમાલ લઈને આવવું તથા માથામાં તેલ નાખી ઓળીને આવવું.\nશાળામાં આપેલા વર્ગકાર્ય કે ગૃહકાર્ય કરે છે. કે નહી તે બદલની તેની નોટબુકની ચકાસણી કરવી.\nશાળા તરફથી પરીક્ષા પછી પરિણામ /પ્રગતિ પત્રક અપાતું હોય છે. માતા–પિતાએ તે જોઈ તેમાં સહી કરવી.બાળકના અભ્યાસને અવરોધક પરિબળો/કારણોને જાણી તેના શાળા અભ્યાસ માટે મદદરૂપ થવું તથા બાળકની મુશ્કેલીઓ દૂર કરવા પ્રયત્ન કરવો.\nબાળકના અભ્યાસમાં વધુ ને વધુ સારો સુધારો થાય તે માટે બાળક દરરોજ ગૃહકાર્ય તથા વાંચન કરે તે વાલીશ્રી એ જોવું.\nવિદ્યાર્થીઓને શાળામાં સમયસર મુકવા તેમજ લઈ જવાની જવાબદારી વાલીની રહેશે. ચાલુ શાળાએ કોઈ કારણસર ઘરે જવાનું થાય તો વાલીશ્રીને આપેલા વાલીકાર્ડના આધારે ત્રણ તાસ બાદ રજા મળવાપાત્ર રહેશે.વાલીશ્રીઓએ વાલીકાર્ડ મેળવી લેવું.\nવાલીના સરનામાં કે ફોન નંબરમાં કોઈપણ ફેરફાર થાય તો વર્ગ શિક્ષકને લેખિતમાં જાણ કરવી.\nશાળાના મકાન અને સાધનોને નુકશાન કરનાર પાસેથી તેની કીમત વસૂલ લેવામાં આવશે.\nવાલીએ દરેક માસના બીજા અને ચોથા શનિવારે તેમને જે સમય આપવામાં આવ્યો હોય તેજ સમયે તેઓ આચાર્યશ્રી, વર્ગશિક્ષક, કે શિક્ષક ને મળી શકે છે.\nશાળામાંથી મારો પાલ્ય ભાગી જશે કે અકસ્માત થશે કે આપઘાતી પગલું ભરશે તો તેની જવાબદારી શાળાની રહેશે નહી, તો માતાપિતાએ તેની નોંધ લેવી.\nલલિતકુમાર જે. પટેલ\nનયનાબેન જે. પટેલ\nહેમલત્તાબેન જે. પટેલ\nરામચંદ્ર આર. પટેલ\nસરોજબેન એચ. પટેલ\nવિક્રમભાઇ કે. પટેલ\nઅલકાબેન એન. પટેલ\nઉષાબેન પી. પટેલ\nઅશોકભાઈ બી. પટેલ\nનયનાબેન આર. પટેલ\nમનીષાબેન જી. પટેલ\nઅંજનાબેન કે. પટેલ\nશર્મિલાબેન ડી. સોની\nપારૂલબેન પી. પટેલ\nઇલાબેન બી. પ્રજાપતિ\nઆશાબેન આર. પટેલ\nઅંજનાબેન એમ. પટેલ\nનૃપલભાઈ આર. પંચોલી\nનીરૂબેન એમ. પટેલ\nસાધના એચ. પટેલ\nજયકુમાર એચ. પંડિત\nએચ.એસ.સી., ફાઇન આર્ટ્સ\nસરોજબેન વી. પટેલ\nજયશ્રીબેન આર. પટેલ\nમંજુલાબેન બી. પટેલ\nપ્રજ્ઞાબેન આર. પટેલ\nદિનેશભાઇ આર. પટેલ\nરિન્કુબેન એમ. ઠક્કર\nનિમેષચંદ્ર એસ. પટેલ\nનીલમબેન એન. પટેલ\nTAT 1-2 શિક્ષક\nપિનાબેન એ. પટેલ\nદિગનેશ આર. પટેલ\nરુચિત જી. ઠાકોર\nસૌરભ આર. પંડ્યા\nબી.કોમ., નૃત્ય માં ડિપ્લોમા\nહર્ષિદાબેન એન. પટેલ\nકૃણાલભાઇ ડી. પટેલ\nરાકેશભાઇ કે. પટેલ\nહિરલબેન બી. ભાવસાર\nધરાબેન એમ. પટેલ\nમાનસીબેન વાય. પટેલ\nડિપ્લોમા મેકેનિકલ ઇંજીનરિંગ\nપુષ્પાબેન વિ. પટેલ\nમીનાબેન એસ. પટેલ\nઅમિતાબેન એન. પટેલ\nકિરીટભાઇ પી. પટેલ\nરેણુકાબેન જે. પટેલ\nમુકેશભાઈ એ. પટેલ\nસોનલબેન વાય. પટેલ\nસુનીલભાઈ બી. પટેલ\nસરોજબેન આર. પટેલ\nપલ્લવીબેન એન. મકવાણા


Class 8 Gujarati Textbook Solutions પૂરક વાચન Chapter 1 ઇચ્છાકાકા – GSEB Solutions\nClass 8 Gujarati Textbook Solutions પૂરક વાચન Chapter 1 ઇચ્છાકાકા\nGujarat Board GSEB Std 8 Gujarati Textbook Solutions પૂરક વાચન Chapter 1 ઇચ્છાકાકા Questions and Answers, Notes Pdf.\nStd 8 Gujarati Textbook Solutions Purak Vachan Chapter 1 ઇચ્છાકાકા\nજાનૈયાઓએ ગોદડાં – લૂંટ શા માટે ચલાવી?\nજાનૈયાઓને દરબારગઢમાં ઉતારો આપ્યો હતો. કાતિલ ઠંડી હતી તેમ છતાં જાનમાં આવેલા પચાસ માણસ વચ્ચે સાવ પાપડ જેવી પાતળી ત્રીસ ગોદડી વેવાઈએ આપેલી. આટલી ગોદડીમાં પચાસ માણસને ક્યાંથી પૂરું થાય? આથી કાતિલ ઠંડીમાં ઠૂંઠવાવું ન પડે એટલે જાનૈયાઓએ ગોદડાંની લૂંટ ચલાવી.\nવરરાજા સાથે આવેલા યુવાવર્ગ ઇચ્છાકાકાને હેરાન કરવાનું શા માટે નક્કી કર્યું?\nઇચ્છાકાકા વરના બાપ હોય એમ વરરાજા સાથે આવેલા યુવાવર્ગ પર રુઆબ કરતા હતા. જેતલસરના જંક્શન પર ચા મોંઘીદાટ હોય, વેવાઈને માંડવે જઈને ચા પીશું’ એમ કહીને આખી જાનને તેમણે ચા વિનાની રાખી. આથી રોષે ભરાયેલા યુવાવર્ગે ઇચ્છાકાકાને હેરાન કરવાનું નક્કી કર્યું.\nજાનમાં આવેલા યુવાનોની ધિંગામસ્તી અને ઠઠ્ઠામશ્કરી વર્ણવો.\nજાનમાં આવેલા યુવાનોએ બબ્બે ગોદડાં બગલમાં દબાવીને ઉતારાના મનગમતા ખૂણામાં મૂકી દીધાં. કાતિલ ઠંડીમાં ઠૂંઠવાવું ન પડે એ માટે તેમણે ગોદડાં – લૂંટ ચલાવી. તેમને જમવાનો લોભ નહોતો, પણ ગાદલાં – ગોદડાં સંભાળવાની ચિંતા હતી.\nઆથી ખાધું ન ખાધું કરીને સીધા ઉતારે આવીને તે પોતપોતાના ડબલ ગોદડાં ઓઢીને સૂઈ ગયા અને નાક ઘરડઘરડ બોલાવા લાગ્યા. ઇચ્છાકાકા રાતના ત્રણના ટકોરે આવ્યા ત્યારે તેમના માટે સુવાની જગ્યા રહી નહોતી અને એક પણ ગોદડું રાખ્યું નહોતું.\nઇચ્છાકાકા ઠંડીમાં કેવા હેરાન થાય છે એ જોવા તેઓ ઊંધ્યા જ નહિ. ગોદડાંમાં મોં સંતાડીને તેઓ મૂછમાં હસતા હતા.\nઇચ્છાકાકાની હેડકી ક્યારે બેસી ગઈ?\nઇચ્છાકાકાને ઠંડીમાં હૂંફ ન મળે એ માટે યુવાનોએ એક પણ ગોદડું રાખ્યું નહોતું. આથી ઇચ્છાકાકાએ એક તુક્કો અજમાવ્યો. એમણે પોતાની બાજુમાં સુતેલા એક જણના વાંસા ઉપરનું પહેરણ ઊંચું કરીને ત્યાં પોતાની જીભ ફેરવી. પેલાને એમ લાગ્યું કે વાંસામાં કૂતરું કરડી ગયું છે.\nઇચ્છાકાકાને હેડકી ઊપડી હોય એમ તેઓ હ. . . . . .ફ કરવા લાગ્યા. આથી ગભરાઈને એ બહાર નીકળી ગયો. ઇચ્છાકાકાની હેડકીનો અવાજ સાંભળી બીજો યુવાન પણ હળવેકથી ગોદડું ખસેડીને ઊભો થયો.\nએક અનુભવીએ યુવાનોને કહ્યું કે હડકવા ઊપડેલા દરદીને માથે ગોદડાં નાખી દઈએ તો એના ભારથી દરદી ઊભો ન થઈ શકે અને બીજા કોઈને કરડે નહિ. આથી સૌએ પોતપોતાનાં ગોદડાં ઇચ્છાકાકાને ઓઢાડી દીધાં. એનાથી ઇચ્છાકાકાને હૂંફ મળી એટલે તેમની હેડકી બેસી ગઈ.\nઇચ્છાકાકા Summary in Gujarati\nચુનીલાલ મડિયા [જન્મ ઈ. સ. 1922, મૃત્યુઃ ઈ. સ. 1968]\n‘ઇચ્છાકાકા’ હાસ્યપ્રધાન નવલિકા છે. લેખકે ઇચ્છાકાકાને ‘વરના બાપ’ તરીકે બતાવ્યા છે. ઇચ્છાકાકાનો સ્વભાવ જ એવો છે કે એ સૌની નજરમાં મીઠી ઈર્ષાનું કારણ બને છે. શિયાળાની કડકડતી ઠંડીમાં લગ્ન લેવાયાં હતા.\nજાનૈયાઓને ઠંડીથી રક્ષણ મળે એ માટે વધારે ગોદડાં અને ઓઢવાનાં મળે એ જરૂરી હતું, પણ મેળવવાં શી રીતે? એ માટે યુવાવર્ગે લગ્નમાં મોડે સુધી હાજર રહેવાની તમામ જવાબદારી કોઈને ખબર ન પડે એ રીતે ઇચ્છાકાકાને સોંપી દીધી.\nપછી તેઓ વેવાઈએ આપેલા ઉતારે ગયા અને ત્યાં ગોદડાં અને ઓઢવાનાં લઈ લેવાના અને વધુમાં વધુ સાધનો પોતાની પાસે દબાવી રાખવાના કામે લાગી ગયા. આ કામગીરી કરી રહેલા યુવાનોની ધિંગામસ્તી અને ઠઠ્ઠામશ્કરીનું સુંદર શબ્દચિત્ર આલેખીને લેખકે તેમાંથી હાસ્ય ઊભું કર્યું છે.\nજાનૈયા – પરણવા જતા વરની જાનમાં આવેલાં સગાંવહાલાં, સંબંધીઓ, મિત્રો વગેરે.\nજાનીવાસો – જાનનો ઉતારો.\nહલ્લો – હુમલો, ધસારો.\nઆકરી – અત્યંત, ખૂબ.\nપાગરણ – પથારીનો સામાન, હિમ\nપડવું – અતિશય ઠંડી પડવી.\nભોગજોગે – નસીબવશ.\nઝળુંબવું – ઝૂકવું.\nકાતિલ – કતલ કરે એવું, ઘાતક.\nસામૈયું – (અહીં) વાજતે – ગાજતે વરરાજા અને જાનને સામે લેવા જવું.\nભવ એકની વાર – ઘણો સમય.\nસંઘરવું – એકઠું કરવું.\nસૂંઠવાવું – ઠંડીથી અકડાઈ જવું, પૂજવું.\nરુઆબ – રોફ.\nરખડાવવું – (અહીં) ટટળાવવું.\nજડ્યાંતા ખરા જાનૈયા – જબરા મળ્યા હતા જાનૈયા.\nકોપ – કપ. મોંઘીદાટ ખૂબ મોંઘી.\nભૂ જેવી – પાણી જેવી પાતળી.\nવરબેઢિયું – (વરબેડું) કુમારિકાને માથે બેડું કે કળશ મૂકી વરને વધાવવાની એક વિધિ.\nલોભ – લાલચ, (અહીં) ઇચ્છા.\nઓડકાર – ડકાર. લવો – લગ્નપ્રસંગે પરણવા આવેલા વર અને જાનૈયાઓને મોકલવામાં આવતો કંસાર.\nપડકારવું – લલકારવું, આહ્વાન આપવું.\nડિલ – શરીર.\nહૂંફ – ઉખા, ગરમાવો.\nલાપશી – વરને કન્યાપક્ષ તરફથી મોકલાતો કંસાર.\nદાબીને ખાવું – પુષ્કળ ખાવું.\nઅટાણમાં – અત્યારમાં.\nઘારણ – ગાઢ નિંદ્રા.\nછાબ – વાંસની ટોપલી,\nપાગરણ – પથારી.\nઅંતરિયાળ – (અહીં) તરત, તત્કાળ.\nપટારો – મોટી પેટી.\nવાળંદ – હજામ.\nભાઈશાબ – ભાઈસાહેબ.\nસામટાં – સામુદાયિક, થોકબંધ, (અહીં) બધાં.\nમાણહ – માણસ.\nવાંધો – વિરોધ, તકરાર, ફરિયાદ.\nશહેનશાહ – બાદશાહ, રાજા.\nમાંડવિયા – કન્યાપક્ષના માણસો.\nપીરસણિયા – રસોઈ પીરસનારા માણસો.\nચોકો સાફ કરવો – ભોજન કર્યા પછી એ સ્થાનને પાણીથી ધોઈ નાખવું.\nવરઘોડો – પરણવા જતા વરની સવારી.\nસાફો માથે બંધાતી પાઘડી, ફેંટો.\nફીંડલું – વાળેલો વીંટો.\nછોગું – પાઘડીનો લટકતો છેડો.\nસુમાર – આશરે, (અહીં) સમય.\nઅણવર – વરની સાથે રહેનાર સાથી (ઘણું કરીને વરનો બનેવી અણવર બનતો હોય છે.).\nલૂણ ઉતારનાર – બલા કે પીડા દૂર કરવા નાની ટબુડીમાં મીઠાના ગાંગડા નાખી એને વરરાજાના માથા પર ફેરવનાર.\nહથેવાળો – વરકન્યાના હસ્તમેળાપની વિધિ, પાણીગ્રહણ.\nવઢી પડવું – ઝઘડી પડવું.\nસમાધાન – સુલેહ, પતાવટ,\nકન્યાદાન – કન્યાને વિધિવત્ પરણાવવી, કન્યાને અપાતી પહેરામણી.\nચોરી – વરકન્યા પરણવા બેસે તે મંડપ, માંહ્યરું.\nખોડવું – રોપવું.\nટાઢ કહે કે મારું કામ – પુષ્કળ ઠંડી.\nબંડી ચડાવવી – બંડી પહેરવી.\nઠાર – ઠંડી.\nવાંસો – બરડો, પીઠ.\nઅઢેલવું – ટેકો દેવો.\nટાણે – સમયે.\nસોડ – પગથી માથા સુધી ઓઢવું.\nઝડપવું – પકડવું.\nમોટપણું – મોટપ.\nહેઠું – નીચે.\nમોખરે – આગળ.\nવરઘોડિયાં – નવદંપતી.\nકિટ્સન લાઈટ – ગેસથી બળતો દીવો.\nબીડું – (અહીં) વરપક્ષ તરફથી કન્યાપક્ષની સ્ત્રીઓને આપવામાં આવતો લાગો.\nગોત્રજ – ગોત્રજ, કુળદેવતા.\nહવાલો – કબજો, (અહીં) જવાબદારી.\nછેઠ – છેક.\nનકોરડો – કશું ખાધા વિનાનો ઉપવાસ.\nથાકોડો – થાક. કડકડતું – નવુંનકોર.\nબસ્કી – એક પ્રકારનું રેશમી કાપડ.\nસોતું – સહિત, સાથે.\nમાનાઈ – વેતન લીધા વગર કામ કરનારું, માનદ,\nપોણું – ત્રણ ચતુર્થાશ.\nકબજો – (અહીં) થેલી.\nલુણાગરી – લૂણ ઉતારનારી.\nફંફાડા નાખતી – ઝળહળતી.\nસાંકડેમોકળે – સંકોડાઈને.\nસમાસ – સમાવું તે, સમાવેશ.\nહાલશે – ચાલશે.\nનવાબજાદો – નવાબનો પુત્ર.\nવિઝણો – પંખો.\nવહ્યો ગયો – ચાલ્યો ગયો.\nતોડ – નિકાલ.\nપોલાણ – બખોલ.\nઉભડક – અધું ઊભું, નિરાંત વગર બેઠેલું.\nએકથરાં – એક થરવાળા.\nખપેડો – ઉપરનું છાપરું.\nતુક્કો – મનનો તરંગ.\nભડકવું – ડરવું, ચોંકવું.\nઘંટી – પગના પંજા પાસે હાડકાનો ઉપસેલો ભાગ.\nહેડકી – એડકી, વાધણી, ભારે શ્વાસનું ડચકું.\nત્રુટક – તૂટક, વચ્ચે વચ્ચે ટુકડા પાડીને.\nઓહ્યું – પેલું.\nબીજો મા – બીશો નહિ, ડરશો નહિ.\nગોળો – માટીનો કે પિત્તળનો ઘડો.\nલબરકી – જીભને લબૂક લબૂક બહાર કાઢવી.\nકળશો – કળશ, લોટો. પાડ – ઉપકાર.\nબટકું – બચકું.\nટાંટિયો – પગ.\nબંગણ – ગાડામાં પાથરવાની મોદ.\nહરમાન – હનુમાનજી, બાધા – માનતા, આખડી.\nઘામ – ગરમી, બફારો, ઉકળાટ.\nબારો – (ઓરડાની) બહાર.\nગુસપુસ – છાની વાત.\nહડકવા – કૂતરાં અને શિયાળને થતો એક ઝેરી\nવાત – રોગ, માણસને એવો કૂતરો કરડે તો એ પણ હડકાયો થઈ જાય.\nઆભડવું – (અહીં) કરવું.\nરામકહાણી – વીતકકથા, દુઃખની કહાણી.\nપાંગત – પથારી કે ખાટલાનો પગ તરફનો ભાગ,\nખોડવું – ઝાડનું થડિયું.\nઊંટ મારવું પડે – રણમાં પાણી ન હોય અને તરસ લાગી હોય ત્યારે ઊંટના પેટને ચીરી એમાંથી પાણી કાઢવું પડે.\nહલ્લો લઈ જવો – ધસારો કરવા ટોળામાં જવું.\nરીગડી કરવી – હેરાન કરવું.\nઆડી જીભ વાવવી – અવરોધ ઊભો કરવો, ના પાડવી.\nસોડ તાણવી – આખા શરીરે ઓઢીને સૂઈ જવું.\nતોરણ છબી આવવું માંડવે જઈને વરરાજાએ તોરણને સ્પર્શ કરવાની વિધિ કરવી.\nખાધું ન ખાધું કરવું – જેમતેમ જમી લેવું.\nઊંચે જીવે આવવું – બેચેનીથી આવવું.\nહૂંફ આપવી – ગરમાટો આપવો.\nપચાવી પાડવું – બથાવી પાડવું.\nઘારણ વળી ગયું – ગાઢ નિદ્રા આવી ગઈ.\nજીવ ખાવો – કંટાળો આપવો, થકવી દેવા.\nહેઠું જોવું – નીચાજોણું કરવું.\nહવાલો સોંપવો – જવાબદારી સોંપવી.\nસોદરી વળવી – સંતોષ થવો, તૃપ્તિ થવી.\nથાકીને ટૅ થઈ જવું – ખૂબ થાક લાગવો.\nરાત ભાંગવી – રાત પૂરી થવી.\nઢળી પડવું – ખૂબ થાકથી ગબડી પડવું.\nપાંસળાં વીંધી નાખે એવી છાતીના હાડકાંમાં સોંસરવી ઊતરી જાય એવી (ઠંડી).\nપગલાંનો જ ફેર પડવો – થોડો સમય જ પસાર થવો.\nતોડ ન આવવો – ઉકેલ ન આવવો.\nહાડકાંના સાંધા રહી જવા – હાડકાંના સાંધા દુખવા.\nતુક્કો અજમાવવો – (અહીં) ઉપાય કરી જોવો.\nકળી શકવું – જાણી ન શકવું.\nદાઢ બેસારવી – બચકું ભરવું.\nહડકાયું કૂતરું આભડવું – હડકાયું કૂતરું કરડી જવું.\nલબરથી શરૂ થવી – નકામો બડબડાટ શરૂ થવો.\nમૂછમાં હસવું – મજાક કરવી.\nતરસ લાગે ત્યારે કૂવો ખોદવા બેસાય છે? – સંકટ આવી પડે ત્યારે ઉપાય શોધવાથી શું વળે?